
♦ ♦ ♦ 


Voi toţi ce-aţi plâns fn tntuneric 
Şi nimeni nu v^a mângâiat 
Din lunga voastră ^ngenunchiere 
Sculaţi,., HKISTOSA ÎNVIAT! 

j 

AL Vl^hucţâ 


♦ ♦ ♦ 


S’a pâstrat fârâ nici o schinbare forna originala a textelor şi poenelor aparate, intervenind doar 
asupra erorilor evidente identificate în parcurs. 


Ilustraţiile din cuprins: /^nastase Denian. 

c) îifDviicit ciiiifD lîhîorfii,, cu 
rf^K])Cjrt#ci ipr# if^^ocirt# €âll€(ârfDcH^^ 



la care totul să pătruttda^'^ ţwumnezeu Şi 

toucrete poarta ®^^tatea origto*»^^*^» este - cine 

paştelor- rtramă P*^ care, 

»= sunt: marea dram de 

IR A S T I G IN I R E A 

(fracjnente clin eseul “Tuxta Crucen’ ' apârut în revista “Gândirea”, Anul VII, Nr. 1 Q2'l) 


ecce iHioHO! » 


de Nae lonescu 

...Da, iată OMUL. Răstignirea este un fapt istoric, şi un simbol. Ea 
închipue suferinţa acumulată, de proporţii enorme, a omenirii. Pe lemn 
atârnă EL, pentrucă numai el purta pe umeri toată durerea trupului, 
câtă s'a îngrămădit dela săvârşirea păcatului. Iar crucea a fost înfiptă sus 
pe Golgota. Dacă şi aceasta are un sens - Golgota, quod est Calvariae 
locus (Matei 27, 33) - nu ştiu. Dar că 
jertfa a trebuit să se împlinească acolo 
sus, nu e fără niciun rost. Sus, adică în 
văzul întregîî lumi antice, care într'o 
desperată stăruinţă încercase 
excluderea, sau cel puţîn ignorarea 
suferinţei câtă este ea în unîvers. 

5 

Acî stă marea întoarcere, marea 
semnificaţie omenească a 

9 

creştinismului: durerea este un fapt; 
care nu străbate în încheeturîle luî 
cosmosul, cî neamul omenesc. 

Creştinismul nu îa faţă de această 
durere atitudini potrivnice; nu o 
ignorează, nu o combate; ci înşelată în 

nădejdile eî de mântuire, prin Cristos-omul omenirea se doreşte după 
dreptul şi libertatea de a-şi plânge înfrângerea. 

Omul este cel care se svârcoleşte în chinuri sus, la locul Căpăţânîi, 
Nu Crîstos-Dumnezeu. Ştiu, şî Dumnezeu poate să sufere; şi 
Dumnezeu suferă. Când fiecare din noi îşi întoarce faţa dela EL, şi lasă 
drum iubirii sale către vadurile întunecate ale diavolului. Dumnezeu 
plânge. îmi aduc aminte cât de puternic e în Leon Bloy^) sentimentul 
acesta pentru Dumnezeu care suferă, pentrucă e părăsit de oameni. Pe 
cruce însă a fost părăsit durerii sale omul, de către Dumnezeu. Plângerea 
Celui răstignit nu o spune oare destul de categoric?: „Dumnezeul meu. 
Dumnezeul meu, pentru ce m'ai lăsat?" (Matei 27, 46) Şi nu este 

caracteristic că în isbucnirea suferinţii Lui, Christos găseşte exact 
aceleaşi cuvinte ca şi psalmistul? Deus, deus meus... quare me 
dereliquisti? (Psalmul 21 (22), vers. 2) Ca şi psalmistul, care nu a fost 
decât om. 

Fără retorism, fără pathosul eroic al Grecilor, de care nu a putut 
scăpa nici o personalitate aşa de măsurată, adânc cumpănită şi sinceră 
ca a lui Socrates, gemătul acesta este plânsul simplu, umil şi 
necontrafăcut, expresiunea veridică a sufletului închircit de dureri sub 
gesturile teatrale şi inutile ale lumii vechi. E recunoaşterea pur şi 
simplu a unui fapt; şi anume fără comentarii. 

Toată metafizica creştină e dominată de această trăsătură 
fundamentală. Ceeace există, nu are nevoe de justificare, nici de 
fundare teoretică. Nici măcar de explicare. Răul este; ca o stare de fapt. 
Păcatul originar, dela care derivă, în timp, răul, nu reprezintă o 
demonstrare a necesităţii răului, care există, aş zice, ontologic. Primul 
om a păcătuit atunci când s'a îndreptat înspre cunoştinţă. Dar nu 
întâmplător, prin intervenţia unui principiu exterior al răului, diavolul; 
ci în virtutea unei slăbiciuni existând chiar în om. Căci diavolul, când a 
voit să ispitească, nu s'a întors către Adam, ci către femee. De 
ce? Pentru că el ştia că femeia nu va rezista ispitei. Ea era deci mai 
slabă; iar dacă a greşit, trebuia să greşească: propter imbecilitatem sexu! 
Posibilitatea păcatului preexistă deci în om căderii, în acelaş fel în care 
firul de iarbă e închis în sămânţă. Profund realistă, metafizica creştină 
este lipsită de dialectică... 

...Dela Răstignire, lumea ştie că nu durerea sau bucuria ca atare sunt 
hotărîtoare pentru suferinţa sau fericirea noastră; ci atitudinea pe care 
personalitatea noastră spirituală o păstrează în faţa lor. Astfel durerea 
însăşi poate deveni isvor de nesfârşită bucurie, dacă ea îndeplineşte un rost 
şi îşi capătă un sens în încordarea noastră înspre mântuire. 

Această înaltă semnificaţie morală a durerii, creştinismul a găsit-o; ea stă 
în acţiunea purificatoare asupra sufletului. Asceză. Suferinţa nu poate fi 
pedeapsă trimisă nouă de Dumnezeu întru ispăşirea păcatelor; ci tovarăş 
iubit şi fericitor, prin care sufletele noastre se desprind de contingentele 
concretului, înăltându-se în sferele fericite ale libertăţii adevărate - focul în 
care ele se lămuresc, binecuvântarea unui Dumnezeu îndurător, care nu ne 
poate lăsa pradă năclăelii. Creştinismul este deslegarea dumnezeiască a 
problemei lui Iov, pe care lumea antică nu o putea primi decât cu revoltă 
legitimă, dar împotriva căreia nu era în stare să întreprindă nimic... 

Cristos a fost spânzurat pe lemn; şi a suferit; omeneşte; dar nu atât 
pentru ca prin suferinţa lui să ne mântuiască; ci pentru ca prin pilda lui să 
ne înveţe a ne mântui. Cristos a fost răstignit - şi a înviat. CU MOARTEA 
PRE MOARTE CĂLCÂND - prin suferinţa lui înfrângând suferînţa. 

Pilda este lămurită. Durerea e drumul mântuirii - calea pe care ne 
putem câştiga pe noi înşine; minunile sunt la îndemâna orîcui; numaî să 
ştii a te înţelege - şi a cere dela tine. 

Mişcarea lumilor nu s'a săvârşit încă. Legea nouă e legea iubîrîi şî a 
suferinţei; dar ea nu e decât un drum. Cuvântul Apocalipsei stă încă 
neîmplinit; deci cată a pătrunde înţelesurile Crucii şi pregăteşte-te întru 
marea înnoire care va să vină. 


Nae lONESCU 

Revista “Gândirea”, Gucureşti. Anul VII, Nr. 4, 1 Q?"! 


-Cuvintele lui Pilatus către mulţime, după loan 19, 5. 

2 ) 

-Leon Bloy (1846-1917), scriitor francez, catolic militant şi polemic. 



A înviat Christos! 

Sunt ani de când întoarcerea prăznuirii acestei cutremurătoare fapte 



aceleaşi interpretări. Proasta literatură protestantă, anemic efort de 
"cugetători" pozitivişti în nevoia slăbănoagă de a împăca domeniul raţiunii 
cu cel al harului. Ca şî cum cine a intrat odată în împărăţia harului se mai 
necăjeşte cu neputinţa raţiunii! Ce zadarnică bâiguială - ştiinţifică, dragă 
Doamnei - în jurul unui EAPT simplu şi evident! "Renaşterea naturii", 
"mitul solar" şi atâtea alte neputinţe, pentru a escamota faptul năucitor, dar 
EAPT, al învierii după trup a lui Christos. 

Căci a înviat, aşa cum o hotăra mai dinainte, dealtfel. Scriptura; şi a fost, 
după trup, în mijlocul alor Săî, în acelaş fel precis şi real în care este în 
mijlocul nostru - trup şi sânge - şi va stărui să fie până la sfârşitul veacului. 

A înviat, cum vom învia şi noi, atunci când vor suna trâmbiţele judecăţii 
din urmă, când se vor rupe peceţile cărţii şi vor cădea zidurile carcerii 
vremii; adică la sfârşitul veacului. 

Aci e doară toată "taina"; care nu e, de fapt, nici o taină, ci numai o 
neînţelegere. Noi vom învia din morţi la judecata de apoi. Adică atunci 
când se va sfârşi istoria şi vor cădea încercuirile timpului şi spaţiului. Ne¬ 
am născut în timp; am murit în timp; vom învia însă dincolo de veac. 
întocmai ca Christos; devenit om şi jertfit în veac; dar înviat în afară de 
acesta, şi rămas în mijlocul nostru după natura lui de înviat în afara 
veacului. 

Cum se lămuresc toate! Şi învierea, şi prezenţa Lui deapururea în 
mijlocul nostru! în sfânta împărtăşanie este prezent Christos nu "în formă 
de" pâine şi vin, ci existând în chip real ca trup şi sânge. Nu e deci vorba de 
un simbol, de o prefiguraţie, ci de un fapt real. Şi totuşi... noi nu vedem 
acolo decât pâine şi vin, deşi este trup şi sânge. 

Ce însemnează asta? însemnează că există mai multe planuri de 
existenţă; şi că pentru fiecare din aceste domenii noi trebuie să avem 
mijloace speciale de investigaţie. Că nu putem să înţelegem prin raţiunea 
noastră decât ceeace cade înlăuntrul veacului; şi că pentru ceeace este în 
afara lui avem nevoie de un alt instrument, în speţă - al credinţei. Că nu 
putem să înţelegem prin raţiunea noastră decât ceeace cade înlăuntrul 
veacului; şi că pentru ceeace este în afara lui avem nevoie de un alt 
instrument, în speţă - al credinţei. Din această lume de dincolo de veac face 
parte învierea după trup a lui Christos; care înviere, ca şi înălţarea la cer, ca 
şi prezenţa în mijlocul nostru, nu sunt minuni decât în ordinea veacului şi 
a raţiunii; dar sunt realităţi şi existenţe fireşti în ordinea care ţine de 
domeniul credinţei. 

5 

Simbol? Nu. Ci FAPT. Simbolic poate fi cel mult limbajul nostru. 
Faptele însă nu pot fi simbolice, ci numai fapte pur şi simplu. A înviat 
Christos. Nu Christos-Dumnezeu, ci Christos-Omul, anticipând învierea 
noastră la sfârşitul veacului. Anticipând-o, dar nu schimbându-i natura, 
învierea lui e la fel cu învierea noastră; şi după cum noi vom învia la 
sfârşitul veacului, deci după încetarea acestuia, aşa a înviat şi El: în afară de 
veac. 

Afirmând prin aceasta existenţa mai multor lumi, de grade de realitate 
deosebite, sau mai exact comportându-se în chip deosebit faţă de Absolut. 

Şi astfel învierea nu este actul prin care noi am fost mântuiţi; ci numai 
anunţarea şi definirea lumii în care vom trăi după judecata de apoi. 

"Christos a înviat din morţi, cu moartea pe moarte călcând..." Moartea 
Lui - deci jertfa Lui - este faptul hotărîtor al mântuirii noastre. învierea este 
doar semn pentru viaţa veacului ce va să vie, deci nu a veacului care, 
pentru noi, este în acest moment. 

Să lăsăm deci interpretările şi încercările de a înţelege, şi să mărturisim 
smeriţi credinţa noastră nestrămutată: 

9 9 

"Şi a înviat a treia zi, după Scripturi." 


Nae lONESCU 
Ziarul "Cuvântul", 20 Aprilie 1 Q30 


„Săvârşitu-s'au!" Cerul şi pământul, iarăşi împreună, pentru cea dîntâîa 
oară dela păcatul vechiului Adam, şi-au ţipat în noapte durerea: „astăzi s'a 
spânzurat pre lemn Cela ce spânzură pământul pre ape..."; şi s'a spintecat 
catapeteasma bisericii. 

Ce cald şi greu e aerul în noaptea asta! Cald şi greu de rugăciune. Căci 
chiar dacă noi nu ne mai rugăm, undeva cântă pentru noi îngerii şi se roagă 
sfinţii. Pentru noi; pentru păcatele noastre; pentru neînţelegerea şî 
împietrirea noastră, care e cel mai greu păcat. Stau numai şi cumpănesc ce 
lipsă de raport e între noi şi vremuri. Şi cum trecem cu ochii închişi pe 
lângă porţile împărăteşti ale mântuirii! Cum? Reculegerea noastră, a 
tuturor, să fie mai puţin însemnată decât o schimbare de guvern? Mintea 
noastră nu ar fi fost mai clară, sufletul nostru nu ar fi fost mai ferm, 
dragostea noastra nu ar fi fost mai largă şi hotărîrea noastră nu ar fi fost 
mai rodnică după o săptămână de cufundare în noî înşine? Sau poate că aşa 
a vrut Dumnezeu, ca de data aceasta destinele noastre să se înnoade când 
îşi dă duhul pe Cruce mielul Domnului, când plesneşte cerul sub fulgere în 
miros greu de pucioasă, când ne prohodim „Primăvară dulce" şi stă 
pământul încordat în aşteptarea bucurîeî celeî mari a învierii? Cine ştie! 

Desigur, nimeni nu poate şti; dar evident e totuşi un fapt: lipsa putinţei 
noastre de a lega văzutul cu nevăzutul, lipsa de sevă metafizică a aplicării 

noastre la cotidian. Când începe o treabă, românul îşi face mai întâi o 
cruce. De ce? Ca să cheme în ajutor pe Dumnezeu? Nu tocmai. Ci ca să 
pună acţiunea lui sub egida lumii celeilalte, dela care totul purcede; ca să 
deschidă înspre realităţile lui concrete poarta prin care să pătrundă Puterile 
şi Stăpâniile, ca să restabilească unitatea originară dintre Dumnezeu şi 
creaţiune. Crucea aceea simplă, înfricată şi umilă este - cine s'ar fi gândit? - 
mărturisirea şi închinarea cotidiană a Paştelor. Căci Paştele asta sunt: marea 
dramă prin care, după hotărîrea lui Dumnezeu, s'au arunct iarăşi punţi de 
legătură între creaţiune şi Stăpânul ei. Restabilindu-se - ca posibilitate 
numai, e adevărat, ca posibilitate la îndemâna celor cari înţeleg şi vor - 
starea dela început, când omul trăia cumpănit şi împăcat cu el însuşi în 
Dumnezeu. 

Starea asta fusese ruptă prin păcatul primului Adam: care adâncise, prin 
vina lui şi a Şarpelui, o prăpastie între el şi Făcătorul lui, origine a ţăcăelii, a 
sbuciumului şi a chinurilor noastre. Pentru umplerea acestei prăpăstii îi 
fusese făgăduită dela început jertfa Mielului, singura care putea să ne 
răscumpere. Ea a venit. Prin pătimirea lui Christos, Dumnezeu si Om, cel 
de-al doilea Adam. In zilele astea ni se împlineşte jertfa făgăduită - şi mâine 
va răsuna imnul de bucurie a învierii, pecetea mântuirii noastre, puntea 
dintre văzut şi nevăzut. Căci a înviat Dumnezeu-Omul, lăsând să irumpă 
realităţile de DINCOLO dincoace, şi a înviat Dumnezeu - Omul, 
deschizând poarta celor de DINCOACE înspre Dincolo. Vedeţi ce 
posibilităţi mari, nebănuite ni se deschid şi cum putem iarăşi înnoda firul 
bucuriei contemplative, al echilibrului nostru vecinie, rupt prin ispita 
diavolului? 

Să mărturisim deci Paştele. Să facem ca cei simpli şi adevăraţi semnul 
crucii la fiecare act al vieţii noastre, slăvind şi sfinţind orice gest şi orice 
început, asigurându-le rodnicia. Căci omul nu poate trăi desprins de 
Dumnezeu şi cazna lui nu poate rodi în afară de El. Să facem semnul crucii, 
care nu însemnează acceptarea suferinţei, ci dimpotrivă chezăşia mântuirii. 

La locul Căpăţânii crucea de supliciu străluceşte de toate nădejdile 
noastre împlinite. 

Nu vrem să coborîm strălucirea asta în noi? 

...Să facem deci semnul crucii, mărturisirea Paştelor! 

Nae lONESCU 
Ziarul "Cuvântul", 1 2 Aprilie 1 Q3 1 

IPAfTELE GANDCJLCJI fl 
CELELALTE PAfTE 

Nu ştiu cum s'ar putea mai bine prăznui Paştele. Probabil că trăindu-le. 
Dar asta e din ce în ce mai greu. Pentru cei mai mulţi dintre noi. A trăi 
Paştele - asta presupune a te duce la biserică; a te ruga acolo; a te supune - 
ceară moale şi receptivă - tuturor sugestiilor transcendenţii; a te pregăti 
pentru coborîrea harului, lasându-te purtat pe unda caldă şi învăluitoare a 
cultului - minunata propedeutică la deschiderea cerurilor. înţeleg însă că 
asta nu se maî poate. Asupra tuturor acestor amănunte şi momente noi am 
gândit; noi, părinţii noştri, părinţii părinţilor noştri; de patrusute de ani 
încoace; sau noi singuri cu mintea acestor patru sute de ani. Iar gândul 
omoară viaţa - ori de câte ori, orgolios, se ridică deasupra ei, voind să o 
stăpânească în loc de a i se supune şi a o sluji. Şi aşa gândul a omorît în noî 
Paştele în momentul în care am vrut să trăîm ceeace înţelegem în loc să fî 
încercat a înţelege ceeace trăîm. 

A fost, desîgur, în sufletul omenirii, cândva, undeva, o soluţie de 
continuitate; când s'a întunecat totul şi când, la întoarcerea lumîniî, ne-am 
găsît într'un alt peisaj spiritual. A fost. Nu înţelegem bine când şi cum. Dar 
a fost. Şi când pe crugul cerului s'a întors, ca în fiecare an, ceasul tainei 
pascale, auzul nostru nu se mai măsura pe trăsnete, ci pe plesnituri de bici; 
fulgerele erau biete scântei electrice, pe care şi noi le puteam fabrica în 
laborator la o simplă maşină a lui Wimshurst; şi nu mai mirosea tot 
cuprinsul a pucioasă, ci ne gâdila înţepător nările doar fumul de Iarbă de 
puşcă a focurilor de tracatruci! Paştele erau o amintire ştearsă, care nu se 
mai revărsa împlinitoare în suflete. Dar pentru că totuşi, măcar ca o 
moştenire (deşi zăvorită cu nouă lacăte înţelegerii fiinţei noastre), încă mai 
dăinuia, ne-am îndreptat asupra ei cu cheia gândului. 

A, desigur, din vechea taină am deslegat prea puţin. Un colţ; o fărâmă. 
Dar pentru că fărâma aceasta era tot ce puteam înţelege cu gândul, am 
crezut ca asta e tot. Şi s'a născut astfel pentru omenire, chiar pentru cei mai 
buni dintre noi, paştele nou, paştele cel sărac. In care taina a dispărut. In 
care omul-Dumnezeu a devenit omul-erou. Un erou al unei noui credinţe, 
care pentru această nouă credinţă, a lui, se oferă în holocaust; cam aşa cum 
pentru convingerea lui era să se ofere ca jertfă şi Galilei - dacă nu l-ar fi 
isbit spaima durerii. 

Ce e Christos? Un erou al unei convingeri morale! Ce e Paştele? 
Prăznuirea amintirii unui proces juridic între două morale, în care peste 
veacuri a învins cea a victimei. Atât. Nu e destul? 

Atât - nu e destul! „Probe" desigur nu am. Dar e ceva în fiinţa mea, care 
se refuză cu încăpăţânare gândului că Paştele ar putea să fie aniversarea 
unui fel de „afacere Dreyfus" de acum nouăsprezece veacuri. A răsunat în 
mine Joi seara strigatul sfâşietor al crainicului care anunţa: „astăzi s'a 
spânzurat pre lemn Cela ce spânzură pământul pre ape", şi s'a întors în 
mine sufletul în seara de Vineri la cântarea de prohodire, care mărturisea 
că în mormânt fu pusă, prin coborîrea lui Christos, însăşi viaţa. 

Patimile, răstignirea şi învierea nu sunt simboale, ci fapte. Ele nu 
"însemnează", ci "sunt". S'au întâmplat aevea; iată, acum 1900 de ani. Si ne- 
au deslegat pe noi de păcat, de vină şi de moarte. A trebuit să se jertfească 
cineva. Dar jertfa omului singur nu putea deschide din nou porţile cerului. 
Şi s'a jertfit Dumnezeu-omul. A suferit pe lemnul de spânzurătoare ca un 
om - după ce că Dumnezeu suferise pentru noi încă dela căderea lui Adam 
în păcat. 

S'a răstignit deci, 
şi s'a îngropat 
şi a înviat a treia zi. 

Toate - "pentru noi, oamenii, şi pentru a noastră mântuire". Ca să ne fie 
iarăşi cu putinţă a arunca punţi dela noi la Dumnezeu; de a eşi din noi, 
destrămându-ne în Dumnezeu; de a scăpa de noi - depăşindu-ne. Ca să nu 
se mai sperie gândul nostru în faţa morţii, a murit El; cu moartea pre 
moarte călcând - omorînd deci moartea. Şi a înviat - după trup - cum vom 
învia şi noi la plinirea vremii; când se va împlini şi ceeace credem atunci 
când mărturisim: aştept învierea morţilor şi viaţa veacului ce va să fie. 

...Iată Paştele - pentru care nu am probe, dacă voiţi. 

Dar Paştele sunt, dincolo de gând, în inima fiecăruia, bucurie. întreb, 
deci, numai: unde e bucuria, acolo sau aici? Şi poate că prin asta am făcut şi 
proba. 

Pentru cine are nevoe. 

Nae lONESCU 

Ziarul “Cuvântul”, 7 Mai 7 Q32 


* * « NICOLAE NIŢĂ 


14 


r IR I s r I A 

... „Apoi au venit la un loc împrejmuit al cărui nume este 
Ghetsemane şi acolo a zis către ucenicii săi: şedeţi aci până ce mă voiu 
ruga. 

Şi a luat cu el pe Petru şi pe lacob şi pe loan şi a început să se 
înspăîmânte şî să se sbuciume. Şî le-a zis lor: Prea întristat este sufletul 
meu până la moarte. Rămâneţi aici şi priveghiaţi. 

Apoi mergând puţin mai înainte, a căzut la pământ şi se rugă că de 
este cu putinţă să treacă dela el ceasul acela. 

Şi zicea: Abba, toate sunt ţie cu putinţă; depărtează dela mine 
paharul acesta. 

însă nu ce voesc eu, dar ceeace tu voeşti. 

Şi a venit la ucenici şi i-a găsit dormind şi a grăit către Petru: Simone, 
dormi? N'ai avut tărie să veghezi un ceas? Fiţi treji şi vă rugaţi, ca să nu 
cădeţi în ispîtă. Căcî duhul este nepregetător, dar trupul - neputincios. 

Şi iarăşi s'a dus de s'a rugat, spunând aceleaşi vorbe. Dar întorcându- 
se, i-a găsit pe ei din nou dormind, căci ochii lor erau îngreuiaţi de 
somn, şi nu ştiau ce să-i răspundă." Aşa Marcu 14, 32-40. 

„A început să se înspăîmănte şi să se sbuciume, şi le-a zis lor: Prea 
întristat e sufletul meu până la moarte." 

Iar Luca (22, 44): „Şi fiind în sbucîumul durerii, cu mai mare 
stăruinţă se ruga. Iar sudoarea lui, ca picături mari de sânge, picura pe 
pământ." 

Aşa dar a suferit. A suferit însă Chrîstos-omul sau Chrîstos- 
Dumnezeu? A suferit, pentru că mergea spre împlinirea soarteî lui - 
spânzurarea pe cruce - sau pentru că se făcea gol în jurul luî, pentru că 
Iuda îl trădase, pentru că Simon-Petru era să se lapede de el, pentru că 
ai lui n'au avut tărie să vegheze nici măcar un ceas, ci au adormit în 
chiar vremea agoniei luî? Teamă mi-e că a suferit Dumnezeu şi nu 
omul, că suferinţa e chiar în Dumnezeu, că prin aceasta tragedia 
existenţii e mai adâncă şi mai cutremurătoare. 

De ce nu? Căci Dumnezeu a creat cerul şi pământul - şi asta 

însemnează că Dumnezeu însuşi era în lipsă. în lipsă de ceva, pe care a 
căutat să-l împlinească prin ceeace a creat. Să se împlinească. Să se 
împlinească - prin actul de creaţie sau prin creatură, asta e deocamdată 
indiferent. Fapt e că se afla în lipsă, în desechilibru. Căci unde este 
echilibru, nu e creaţie; pentru că unde e echilibru nu e nimic; e 
nemişcare. Dumnezeu s'a mişcat însă când a creat lumea - a ieşit din el 
însuşi; şi creind ceva, a făcut un efort; iar efortul e suferinţă; şi instituind 
existenta a ceva, a instituit existenta efortului, existenta fiind 
întotdeauna un efort asupra nefiinţei. 

Din lipsa şi din suferinţa lui a ieşit deci lumea; şi trăeşte numai ca 
suferinţă. Atât cât trăeşte în ea. Deosebită de el. Să tindă însă din nou 
către el, să se destrame în el, să renunţe în el la fiinţa ei, şi totul intră din 
nou în echilibru, în plenitudine. Şi omul la fel. 

Dumnezeu are deci nevoe de creatiune. Are nevoe de iubirea ei. De 

5 

actul de iubire prin care creaţiunea se doreşte către isvorul ei. Căci dacă, 
odată creată, lumea devine de sine stătătoare, atunci actul de creaţie a 
mers în sec. Dumnezeu tot neîmplinit a rămas, iar actul trebue să se 
repete în infinitum - cât ar dura, dealtfel, şi suferinţa lui Dumnezeu. 

Pentru om e încă mai uşor. El nu are nevoe decât de el însuşi, pentru 
a ajunge din nou în Dumnezeu. Plato cunoştea deja funcţiunea 
erosului, ascensiunea fericitoare înspre Dumnezeu, la capătul căreia stă 
pacea şi împăcarea - storghe ziceau Grecii. 

Pentru Dumnezeu însă - nu. Căci Dumnezeu are nevoe de actul liber 
de iubire al omului, pentru ca toate să se întoarcă în El. Astfel încât 
tragediei omului dela care Dumnezeu şi-a întors faţa, îi răspunde, mai 
înfricoşetoare încă, tragedia lui Dumnezeu dela care îşi va fi întors faţa 
omul. Am amintit-o şi altădată: Leon Bloy a avut o prăpăstios de adâncă 
intuiţie, atunci când a vorbit de suferinţa lui Dumnezeu, cel singur şi 
părăsit de oameni. 

„Simone, dormi?" De trei ori s'a întors lisus către ucenicii lui, cei mai 
de aproape ai lui, şi le-a cerut să vegheze cu el. Si de trei ori ei l-au 
părăsit - adormind întru osteneala lor: şi nu ştiau ce să răspundă, că 
erau ochii lor îngreuiaţi de somn. 

De ce le-a cerut să vegheze? Ca să-l păzească? Să-l păzească - contra 
cui? Contra slugilor mai marilor bisericii? De aceştia s'ar fi putut feri 
ieşind din Ierusalim. Nu a făcut-o. Pentru că el mergea la moarte - voia 
să meargă. în ceasul în care însă soarta lui se împlinea, el le cerea să 

privegheze - să fie cu el. Iar ei au adormit. Nu au fost. Deşi iubirea lui 
pentru ei avea să sfărâme şi porţile iadului. Simon-Petru doarme. Şi noi 
toţi - ca el. Şi deaceea până şi iubirea e suferinţă. Lumea se răsuceşte în 
durere ca o râmă pusă pe jăratec. - Şi Dumnezeu odată cu ea. 

... „Iar sudoarea lui, ca picături de sânge, picură pe pământ." 

Nae lONESCU 

Ziarul “Cuvântul”, 1 Q33 


OUIHICJL 


f r a cj n e n t 



de Vasile Găncilă 

...Poporul român însuşi a dovedit o mare aptitudine de a creia 
moravuri şi o impresionantă voinţă de sărbătoare. Şi fiindcă acum suntem 
în zona temporală a Paştilor şi cu deosebire în Păresîmi, al căror râu de foc 
lăuntric curge către marea eflorescentă festivă a învierii, să menţionăm 
câteva sărbători şi obiceiuri româneşti din acest timp, ca o concretizare a 
consideraţiilor de până aici. Unele din aceste sărbători sunt 
consacrate naturii primăvăratece; altele deadreptul transcendentului 
creştin, fără însă ca ordinea naturii şi ordinea divinului să fie vreodată 
separate deplin în concepţia poporului. Acum în pragul primăverii, e 
povestea cu multe variante a babei Dochia, care dă zilelor ei pigmenţi de 
festivitate jucăuşă. Tot acum e legenda şi ziua sfântului Toader şi a 
cailor săi năzdrăvani. Şi cum primăvara pornesc toate să crească, se crede 
că vor creşte şi cosiţele fetelor „cât cozile iepelor", dacă va fi invocat sfântul 
cu cai. Apoi, ziua când apar cele dintâi flori şi când se crede că păsările se 
însoţesc pentru o nouă viaţă, tineretul glumeşte şi petrece idilic, pentru a fi 
în armonie cu natura şi a-şi asigura un rost potrivit legilor ei. Când ţăranii 
încep aratul, plecarea plugului se face cu un adevărat alaîu de ceremonii, la 
cari ia parte întreaga familie şi chiar tot satul. Pentru timpul 
când gângăniile ies iarăş în lume din ascunzişurile lor de iarnă, poporul a 
creiat legenda lui Alexe, prefăcut apoi în cocostârc şl condamnat să adune 
toată viaţa lui gângănii, fiindcă odinioară le-a risipit din lăcriţa în care le 
adunase Dumnezeu ca să scape lumea de ele. Când vine Buna-Vestire, ea 
nu e numai ceva religios, ci şi o sărbătoare a naturii: poporul vede toată 
existenţa transfigurată în acea zi, într'o tresăltare adâncă si atunci 
toată vegetaţia o ia repede din loc, limba păsărilor „se deschide", căci atunci 

s'a vestit parcă şi naturii Domn nou! Iar în ziua de Paşti e, în unele ţînuturi, 
un obîceiu grav şi încântător, obîceîul scăldatului într'un râu apropiat, dis- 
de-dimineaţă, pentru purificare. Apa râului e considerată ca „neîncepută" 
şî ca având vîrtuţi spirîtuale. Astfel natura e asociată la înălţarea omului şî 
e cu atât mal mult respectată. Acest sentiment se vede în aceste câteva 
versuri, pe cari flăcăul sau fata, fără ca să-i vadă ori să-i audă nimeni, le 
spun, în timp ce-şi fac cruce, înainte de a păşi spre undele râului: 

Bună dimineaţa, 

Râu mare, 

Domn mare! 

versuri atât de fraged tâlcuitoare şi în cari se arată, ca un lujer de floare, 
toată înalta cuviinţă a adoraţiei ţărăneşti. în ceeace privesc sărbătorile şi 
obiceiurile dominate de intuiţia transcendentului, ele pornesc mai întâiu 
dela ideia postului mare, care le unifică pe toate în acelaş înţeles. Acest post 
era în mare vază ascetică la Români. In unele zile nu se mânca nimic, ori 
numai lucruri reci, ori era stabilit numai să se spele blidele care fuseseră de 
frupt. La practica postului, poporul adăoga şi practica muncii încordate, 
nu numai pentru scopuri utilitare, dar şi pentru meritarea vieţii în 
transcendent: în acest timp femeile începeau negreşit ţesutul pânzei pentru 
toate nevoile casei şi ea trebuia terminată odată cu postul. învierea lui lisus 
trebuia primită în straie noi şî în albituri făcute în timpul postului. Apoi 
ideia comunicării cu lumea cealaltă era puternic întreţinută de cultul 
morţilor. Pomenirea lor se făcea nu numai într'o Sâmbătă, ci în 
toate Sâmbetele Păresimîlor, afară de cea din urmă. In Joia mare, se ducea 
apă la morminte, şi în curţi se aprindeau focuri, ca să se încălzească 
umbrele morţilor scumpi, cari obişnuesc în acest timp să se întoarcă la 
vechile lor gospodării. Morţii erau atunci pentru popor ca nişte tovarăşi 
duioşi şi invizibili. Cimitirul nu era exilat din sat ca azi, ci între oameni, în 
curtea bisericii, care, în acest chip căpăta o îndoită vrajă. în întâia sau a 
doua zi de Paşti, ţăranii noştri luau chiar masa, în unele locuri, în cimitire, 
deasupra mormintelor, pe velinţe, feţe de masă, ştergare, aşezate frumos, 
astfel ca să se bucure împreună cu cei duşi şi să nu-i lase singuri într'o zî 
atât de mare. Ideia comunicării cu o altă lume, care transcedă lumii noastre, 
era atât de vie în popor, încât intra până şi în obiceiul ciocnirii ouălor — 
care de altfel se făcea după anume reguli bine fixate — cei ce ciocneau 
împreună închipuindu-şî că se vor întâlni şi pe lumea cealaltă. Dar 
adevărata invazie a transcendentului în viaţa de aici, era atunci când ţăranii 
credeau că cei ce mor în Vinerea mare, odată cu Mântuitorul, se bucură de 
cea mai mare cinste şi fericire, pe cari le poate avea un om, ei fiind 



* * « NICOLAE NIŢĂ 


18 


oarecum anexaţi suferinţei şi învierii lui lisus. Iar imediat după Paşti, 
începea „săptămâna luminată", aşa cum e numită şi astăzi, în care „cerul e 
deschis" şi cei ce se sting în acest timp merg deadreptul în raiu. Ideia de 
a concepe o săptămână „luminată", în care toate lucrurile să strălucească de 
o lumină care nu pleacă din lumea aceasta, este exemplul cel mai pur de 
sărbătoare. Şi dacă la acestea adăogăm sărbătoarea Paştilor Blajinilor sau 
Rocmanilor, cari sunt nişte oameni angelici ce locuesc pe alt tărâm şi cărora 
creştinii de aici le dau de veste că a venit Paştile prin cojile de ouă, pe cari 
le aruncă pe râuri ca să meargă în ţara lor, atunci se vede cât e de prezent la 
poporul nostru sentimentul unui alt plan de existenţă, cu care prin 
sărbători ne punem în legătură. în afară de aceste sărbători, ţăranul român a 
adăogat o sumă de nenumărate obiceiuri şi momente festive grupate în 
jurul sărbătorilor religioase sau a creiat versiuni ale istoriilor biblice, unele, 
cum ar fi povestea lui Lazăr cel sărac, prezentându-se cu nuanţe de 
genialitate. In sfârşit, copiii sunt în popor un factor creator de sărbătoare. 
La tabloul sărbătorilor celor mari, ei adăogau pitorescul şi graţia lor de mici 
şăgalnicii, în cari sacrul se uneşte cu nu ştiu ce picanterie pură. Intr'o parte 
de ţară, copiii umblau „cu toaca" prin sat în Joia mare şi vesteau: 

Toaca tocănelele, 

Joi Joimărelele, 

Paşte popa vacile 
Pe toate ogaşele, 

Pe toate socacile, 

Duminică-s Paştile l 

Acest gâlgâit de bucurie cuprins în „Duminică-s Paştile", arată că nimeni 
nu aşteaptă mai mult sărbătorile pascale decât copiii şi pe ei satul îi primea 
ca pe vestitorii cei mai buni. Căci societatea în care copilul a fost cel mai 
adânc pus în valoare, a fost societatea patriarhală*). 

Sărbătorile folclorice româneşti au un puternic suflu cosmic şi religios, 
căci în popor nu s'ar putea înţelege fără suflul doctrinar dat de sărbătorile 
teologice. Sărbătorile bisericeşti ale ciclului pascal au fuzionat ori s'au 
împletit cu cele creiate de popor, dând o izvodire complexă şi jubilant 
severă. Timpul prepascal şi Pastile înseşi alcătuiesc ceeace e mai preţios în 
creştinism. Acum mai mult ca oricând se introduc în lume sensuri 
şi funigei biblici. Apoi, odată cu postul, începe marea campanie de 
purificare, pe care creştinul o aşteaptă cu o sete anticipată. In acest timp el 
trăieşte mai mult pentru Dumnezeu decât pentru el, ceva înalt lunatic şi 
totuşi adânc realist intră în viaţa lui. Acum se poate vedea cum plasma 

umană, inspirată de creştinism, caută să evadeze din pământescul trecător 
şi să se tragă către dumbrăvile duhului, printr'un proces care atinge o 
expresivitate de revoluţie quasi-geologică. Acum creştinul se închină în faţa 
tainelor luminii veşnice, cum alunecă apa la vale şi acum sufletul său e 
torturat de nevoia curăţirii, care-1 zguduie, aşa cum vântul puternic 
răsuceşte arborii; acum nădejdea lui cată spre cer, ca florile spre soare. Nu 
există păcat cât de groaznic, pe care creştinul să nu-1 recunoască în vremea 
aceasta: „...fără de legea mea eu o cunosc şi păcatul meu înaintea mea 
este pururea... întru fără de legi m'am zămislit şi în păcate m'a născut maica 
mea" (Psalm 50). „Pierdut-am frumuseţea, cu care am fost zidit întâiu, şi 
nevinovăţia mea; şi acum zac gol şi mă ruşinez". „Cu lut mi-am amestecat 
gândul eu ticălosul. Spală-mă, Stăpâne, în baia lacrimilor mele" (Triod). Dar 
recunoaşterea zbuciumată a păcatelor e însoţită de o nădejde profundă. 
Căci umilinţa creştină îşi are corelatul într'o mare demnitate, după cum se 
vede în aceste cuvinte adânci şi sintetice ale sfântului Simeon 
Metafrastul: „milueşte-mă. Doamne, că nu sunt numai neputincios, ci şi 
zidirea Ta sunt". Nădejdea creştină principiar motivată e însă susţinută de 
fapte bune, post («să ne răstignim mădularele prin postire". Triod) şi 
rugăciuni. In vremea aceasta, biserica înalţă către cer cele mai frumoase şi 
mai puternice rugăciuni, ca nişte flăcări veşnice ce-şi ard inima sângerândă, 
cum ar fi rugăciunea sfântului Efrem Şirul sau această rugăciune: 
„învredniceşte-ne. Doamne, în ziua aceasta, fără de păcat să ne păzim noi. 
Bine eşti cuvântat Doamne Dumnezeul părinţilor noştri şi lăudat şi 
preaslăvit este numele Tău în veci... Fie, Doamne, mila Ta spre noi precum 
am nădăjduit întru Tine. Bine eşti cuvântat. Doamne, învaţă-mă 
îndreptările Tale. Bine eşti cuvântat. Stăpâne, înţelepţeşte-mă cu 
îndreptările Tale. Bine eşti cuvântat. Sfinte, luminează-mă cu îndreptările 
Tale. Doamne, mila Ta este în veac, lucrurile mâinilor Tale nu le trece cu 
vederea. Ţie se cuvine laudă. Ţie se cuvine cântare, Tie slavă se cuvine" 
(Ceaslov). Creştinul se roagă ca să se lumineze „ochii gândurilor noastre, 
ca nu cumva să adormim în păcate spre moarte" şi se roagă chiar ca să fie 
învăţat să se roage „căci a ne ruga, precum se cuvine nu ştim de nu ne vei 
îndrepta Tu, Doamne" (Liturghier). — Iar când se apropie şi se arată 
Paştile apare taina necuprinsă, care e la temelia creştinismului. Dacă Paştile 
e cea mai însemnată sărbătoare, nu e numai fiindcă a înviat lisus, nu e 
numai fiindcă această sărbătoare cade în primăvară, ci e mai ales fiindcă 
lisus a suferit. Suferinţa lui, mai ales cea sufletească, n'a fost atinsă de nici o 
altă fiinţă şi tocmai prin imensitatea acestei suferinţe s'a învins păcatul 
omenesc. Taina suferinţei şi învierii lui lisus constitue esenţa 
creştinismului. Mai mult e chiar serviciul religios în orice sărbătoare a 
omului nu e, sub forma ceremoniilor religioase, decât repetarea 

sacrificiului Mântuitorului şi împărtăşirea cu El. Dar nu numai atât. însăşi 
biserica a fost întemeiată şi oarecum organizată de lisus, în epoca 
timpului pascal. La Cina cea de taină. Mântuitorul a dat apostolilor săi la 
mână împărăţia, aşa cum Tatăl o dăduse Lui (Luca, 22, 29), iar când s'a 
arătat întâia oară ucenicilor, după înviere, i-a trimes în lume să 
propăvăduiască adevărul, asa cum fusese trimes si El (loan, 20, 21). Esenţa 
doctrinară şi organizarea culturală a creştinismului sunt deci în legătură cu 
sărbătoarea Paştilor. Aceste adevăruri au fost cunoscute şi în orice caz 
adânc bănuite de către poporul nostru, mult mai mult decât se întâmplă azi 
la intelectuali. De aceea sensurile creştine au pătruns în zona cea mai înaltă 
a spiritului ţărănesc şi i-au înălţat viziunea şi trăirea sărbătorii. 

Ceeace a realizat poporul român prin sărbători e incomensurabil. 
Aceasta se poate vedea dacă ne oprim un moment la ideia de timp. S'a 
spus, şi cu drept cuvânt, că principala categorie, asupra căreia trebue să se 
aplice meditaţia filosofică, e timpul. Mai mult decât întinderea spaţiului, 
problemele puse de trecerea timpului au deşteptat gândul filosofic. 
Ecleziastul, de exemplu, e impresionat de spectacolul petrecerii lucrurilor, 
ceeace l-a făcut să intoneze acea elegie filosofică atât de contagioasă, care a 
pătruns în veacuri. Nu e deci o întreprindere uşoară să corectezi timpul, 
care duce în nimicnicie toate dorinţele noastre, sau să-ţi faci despre el altă 
concepţie. Dar tocmai acest lucru l-a realizat poporul nostru. Şi anume, 
prin sărbători. El a aplicat o metodă, care s'a dovedit valabilă şi în alte 
împrejurări: atunci când vrei să învingi o realitate, în loc să o 
combaţi, primeşte-o, dar dă-i o valorificare mai adâncă şi mai vitală. Astfel, 
ţăranul a acceptat trecerea timpului, dar a punctat-o cu sărbători, cari sunt 
momente de absolut. Omul din popor ştie profund că totul trece, cunoaşte 
înţelepciunea Ecleziastului, dar şi-a integrat-o într'o atitudine mai vitală şi 
mai diferenţiată. Ţăranul trăieşte trecerea timpului însă o trăieşte vital şi 
armonios, fiindcă a făcut din viaţă o punte de sărbători, şi când depăşeşte 
timpul, e pentru a intra în eternitate. Orăşanul cele mai adesea caută să 
uite timpul, „să-l omoare", se revoltă contra lui, şi când îl depăşeşte, e 
pentru a intra în neant. Prin crearea şi trăirea puternică a sărbătorii, care e 
un moment luminos de punere în legătură cu existenţa generală şi absolută, 
cu transcendentul sau măcar cu direcţii spre transcendent, poporul a învins 
ori a valorificat timpul. învingerea în acest sens a timpului devine de fapt o 
valorificare maximă a lui. Căci timpul e acela care, în trecerea lui fatală, 
aduce o sărbătoare după alta. în locul categoriei absurde şi 
duşmănoase nouă, el se arată mai degrabă ca dispozitivul ce revelează cu 
intermitenţe absolutul. Timpul e ceva ce trece, dar care are din loc în loc 
explozii festive. Astfel, el capătă un caracter de respectabilitate şi 

organicitate. Timpul nu mai e o înşirare de clipe deşarte, aducătoare de 
casne sau distrugătoare de bucurii, ci e înălţat la rangul de 
maiestate, fiindcă pe făgaşul lui sunt prinse sărbătorile. Acum, se înţelege 
uşor de ce poporul nostru a creat orî şi-a însuşit atâtea sărbători. N'a făcut-o 
din „lene", cum au crezut unii. Aceasta a putut fi cel mult o cauză cu totul 
secundară, cum tot cauză secundară a fost moştenirea noastră bogată de la 
alte popoare sau fantezia vie a Românului sau chiar mijlocul de a mai 
scăpa de împilatorii sociali ai trecutului, cari îi cereau prea multe zile de 
muncă. Cauza principală a fost nevoia spirituală de a colora şi valorifica 
timpul. De aici a rezultat pentru poporul nostru o mare densitate 
sărbătorească, care dă vieţii un preţ înalt. Această învingere sau valorificare 
a timpului prin sărbători, are o valoare filosofică demnă de a fi luată în 
consideraţie. Poporul nostru dacă a ajuns la ea, împreună cu celelalte 
popoare, nu a făcut-o deliberat, cî mai mult instinctiv. Dar instinctul 
puternic şi just orientat dovedeşte gradul în care un Individ sau o 
colectivitate participă la misterul armonios al existenţei generale. Aşa că 
sărbătorile, în ultima analiză, sunt creaţia acestei participări. Sărbătorile 
sunt voinţa adâncă de a trăi a popoarelor, manifestată prin înlăturarea 
zădărniciei timpului şi coborîrea în efemer a sensurilor adânci şi luminoase 
ale existentei. 

5 


Vasile GĂNCILĂ 

Revista "Gândirea", Anul XV, Nr. U, Aprilie 1 Q36 


*) _ 

- Cultura noastră posedă, din fericire, o literatură folclorică bogată referitoare la obiceiurile şi sărbătorile 
poporului român. Pentru majoritatea faptelor citate aici, să se vadă L. Bodnărescul, «Câteva datini de Paşti 
la Români» şi, mai ales, S. FI. Marian, «Sărbătorile la Români», voi. II şi III. 

ÎNVieiREA 


OOHNCJLCJI fl 




de Dunitru Stăniloae 

învierea Domnului este evenimentul fără pereche în istoria lumii. 
Importanţa ei întrece în mod absolut tot ce se întâmplă şi se poate întâmpla 
în univers. Numai creaţiunea lumii mai are această importanţă şi calitate. 
Ca şi creaţiunea tot aşa şi învierea, nu sunt evenimente propriu-zis istorice, 
întrucât nu se datoresc unor cauze îmanente, nu pot fî explicate şi 
prevăzute ca provenind din concursul forţelor şi împrejurărilor naturale 
antecedente. 

Cauza care produce creaţiunea este metaistorică şi metanaturală. De 
aceea, chiar dacă ar fi existat, prin absurd, oameni cari să vadă apariţia 
lumii, ei tot n'ar fi putut privi lucrarea cauzei aducând-o la existenţă, o dată 
ce omul nu are acces dincolo de domeniul imanent fizic, istoric şi spiritual. 
Acei predispuşi martori ai apariţiei lumii ar fi văzut ceva enigmatic şi e 
posibil că şi-ar fi explicat această enigmă altfel decât prin creaţiunea lumii 
de către Dumnezeu. Creaţiunea prin Dumnezeu nu se poate constata 
pozitiv, empiric, ştiinţific, istoric. E drept că celelalte teze pot fi uşor 
respinse, ca absurde, dar actul pozitiv prin care se acceptă creaţiunea e 
credinţa. 

5 

Tot aşa de puţin istoric este, sub acest raport, evenimentul învierii 
Domnului. Cel care lucrează şi de astă dată în calitate de cauză este tot 
Dumnezeu. învierea Domnului nu se datorează vreunei puteri din natura 
omenească a Domnului, sau altor puteri naturale de primprejur. învierea 
Domnului nu este o verigă ce se înşiră în lanţul vieţîî Istorice ca toate 
celelalte întâmplări. De aceea cauza care a produs învierea nu s'a putut 
vedea în lucrarea eî, fîind transcendentă mijloacelor de investigaţie şi de 
constatare omenească. Dacă ar fi văzut pe Domnul după moarte cineva fără 
credinţă ar fi căutat, desigur, o explicaţie naturală a acestui fapt sau l'ar fi 
considerat o enigmă a cărei explicaţie naturală nu se poate da încă, dar se 
va putea în vîîtor. Şi aici, ca şi la creaţiune, toate explicaţiile acelea se pot 
uşor destrăma şi există foarte multe consideraţii cari mână mintea spre 
acceptarea învierii prin Dumnezeu, dar pozitiv, empiric şi deci absolut 
constrângător, lucrul nu se poate vedea. Credinţa îşi păstrează şi aci rolul 

hotărâtor. Se vede că e destinul nostru cât suntem în forma actuală de 
existenţă să nu ne putem apropia de lucrările şi de prezenţa lui Dumnezeu 
prin vedere, prin constatare indubitabilă, ci prin credinţă, prin ascultarea şi 
acceptarea smerită a asigurării ce ne-o dă prin cuvântul Său. 

Dar dacă creaţiunea şi învierea nu sunt evenimente istorice în sensul 
obicinuit, aceasta nu însemnează că ele n'au avut loc sau că n'au nici o 
relaţie cu istoria şi cu natura creată. Ele amândouă sunt un perfectum 
deplin, fapte petrecute odată pentru totdeauna si nu ceva ce se petrece 
continuu, o lege generală a existenţei. O persoană care a trăit într'un timp şi 
într'un loc anumit ca om deplin a fost înviată de Dumnezeu. Acesta e un 
fapt unic, aparţinând timpului trecut şi tocmai prin această unicitate, 
introducând în istorie ceva neobişnuit ei, ceva care face să vedem că istoria 
nu e totul, nu e ultima realitate, că pe lângă ea, pe deasupra ei şi la sfârşitul 
ei, există altceva care dă astfel istoriei un sens relativ. 

De la punctul acesta, al relaţiei cu istoria, creaţiunea şi învierea merg pe 
drumuri deosebite. Din cei doi factori ai creaţiunii, cauza şi efectul, cel din 
urmă cade cu totul în istorie, în domeniul nostru. Creaţiunea, fără să fie 
astfel o lucrare istorică, ţinteşte în istorie şi determină istoria. Tot ce se 
întâmplă ulterior în lume se datorează şî poartă pecetea actului anistoric al 
creaţiunii, chiar dacă nu văd oamenii, chiar dacă lumina aceasta revărsată 
peste univers nu e văzută de orbia oamenilor căzuţi în păcat. 

învierea însă nu numai în factorul cauză, ci şi în factorul efect este 
dincolo de istorie, lisus Hristos cel înviat nu e o persoană istorică, supusă 
condiţiunilor existenţiale ale acestei vieţi, cauzelor fizice şi spirituale ce 
domnesc în imanenţă. învierea lui lisus Hristos se deosebeşte astfel de 
toate minunile săvârşite de El, sau de profeţi, sau de alte organe 
dumnezeieşti. Efectul tuturor minunilor, oricât ar fi cauza de metaistorică, 
este istoric. Prin oricare minune se repară pe cale extranaturală o piesă 
stricată din natură, se repune ceva în funcţia ce-o îndeplinea în angrenajul 
Imanent al vieţii: se reface un ochi, se schimbă un lucru din natură cu un alt 
lucru tot din natură, se readuce o persoană care a încetat de-a mai trăi în 
viaţă, în starea de a continua viaţa în aceleaşi condîţîunî ca înainte de 
întreruperea prin moarte. Lazăr prin înviere n'a intrat într'un nou mod de 
existenţă, ci l-a reluat pe cel dinainte de-a muri, a reluat o viaţă tot aşa de 
supusă bolilor şi morţii, trebuinţelor naturale, ca şi cea dinainte. El va mai 
trăi un timp, apoi va muri. 

lisus Hristos însă prin înviere intră într'un mod de existenţă, într'o 

dimensiune de viaţă cu totul deosebită de cea anterioară, de cea istorică, de 
cea pe care o trăim cu toţii supuşi stihiilor acestei lumi. El a intrat la o viaţă 
sustrasă cu totul din angrenajul cauzalităţii naturale; la o viaţă fără boli, fără 
moarte, fără frică de moarte. Viaţa acesta nu e o fază ulterioară a celei 
istorice, încât să decurgă din ea în mod natural. Atunci toţi am ajunge la ea 
fără să fi fost necesară patima pe cruce a Mântuitorului. Realitatea aceasta 
nouă a învierii e o operă exclusivă a lui Dumnezeu, nefiind nimic în afară 
de Dumnezeu care să contribuie la realizarea ei: e un fel de creatiune din 

9 

nimic a lui Dumnezeu. 

Deosebirea de creaţiune constă doar în aceea că pe când prin creare se 
iscodesc ipostasuri, fete cari n'au mai fost, prin înviere se readuc fetele, 
suporturile cari au încetat să mai existe, la o nouă formă de viaţă. Cel înviat 
este, ca eu, ca faţă, ca ipostas, exact cel dinainte de moarte. Rostul 
apariţiilor după înviere, a căror natură nu se poate preciza, e tocmai să 
arate identitatea lui Hristos cel înviat cu cel de dinainte. 

Tocmai în acest punct găsim relaţia învierii cu istoria: ea atinge cu 
degetul ei creator şi transformator ceva ce-a fost în istorie. Degetul 
minunat, lucrarea lui, şi efectul lucrării lui sunt metaistorice. Dar ipostasul 
învrednicit de o viaţă metaistorică e tocmai cutare ipostas care a trăit 
într'un punct precis al istoriei. Golul rămas prin evaporarea vieţii din el, 
"oasele moarte" primesc o nouă viaţă exclusiv prin puterea lui Dumnezeu. 

Creaţiunea e actul dumnezeiesc ce cade perpendicular pe un punct de la 
care începe, tocmai prin această cădere, istoria. învierea e actul 
dumnezeiesc ce cade perpendicular pe ceva care a fost în istorie, dându-i 
prin aceasta o nouă viaţă, transfigurată. Şi la creaţiune, şi la înviere istoria 
nu e productivă. Productiv e numai Dumnezeu. Ea e arătată în toată 
micimea ei. Ea are ce are ca istorie şi va ajunge la o depăşire a ei în 
eshatologie numai prin Dumnezeu. Ea este ca istorie şi va fi ca eshatologie 
numai prin harul dumnezeiesc. 

Creaţiunea dă posibilitatea istoriei, învierea o arată ca insuficientă, ca 
stadiu ce trebuie să dispară şi să fie înlocuit cu forma cea perfectă şi 
definitivă a existenţei. învierea arată istoria ca un provizorat în tensiune 
spre eshatologie. în înviere se manifestă nemulţumirea lui Dumnezeu cu 
istoria. O nemulţumire de care suntem şi noi pătrunşi. Dacă învierea ar fi 
fost fapt istoric, încadrat perfect, în cauza si efectul ei, în istorie, atunci ea 
nu ne-ar arăta ceva peste istorie, ci ne-ar confirma existenţa istorică drept 
existenţă ultimă. Numai prin faptul că învierea atrage, cu forţă metaistorică. 

ceva din istorie în altă orbită de existenţă, arată spre un viitor altfel decât 
istoric. învierea are de lucru cu istoria, dar nu pentru a o confirma ca 
singura realitate, ci pentru a o judeca, a o arăta în criza de care suferă, şi 
pentru a se milostivi de ea. 

De unde vine această contrazicere dintre intenţia dumnezeiască manifestă 

9 

în actul creaţiunii care afirmă istoria şi cel al învierii care dezaprobă istoria? 
E de observat mai întâi că învierea nu este o dezaprobare radicală a istoriei, 
pentru că atunci nu s'ar mai ridica din moarte aceleaşi ipostasuri cari au 
trăit în istorie. învierea e totuşi ceva pozitiv şi intenţia ei se referă tocmai la 
cele istorice. Dar întrucât învierea trece pe cele istorice la o nouă formă de 
viaţă, se vede că forma cea veche nu e pe placul voinţei dumnezeieşti. Şi 
întrucât învierea urmează după catastrofa morţii, în care se arată deplin 
dezaprobarea dumnezeiască a istoriei, se vede că forma de viaţă istorică, 
neagreată de Dumnezeu, e atât de înrădăcinată în fiinţa creaţiunii, încât e 
necesară în prealabil o distrugere totală a ei, ca s'o facă Dumnezeu din nou. 
Dumnezeu nu-şi dezminte prin înviere dragostea de cele create, dar forma 
lor de viaţă nu mai e cea dorită de El. O deviere, o stricăciune serioasă le 
face de neacceptat din partea lui Dumnezeu. Intervenţia lui Dumnezeu 
după creaţiune, prin înviere, postulează păcatul intrat în lume după 
creatiune. 

9 

Manifestările păcatului, ale stricăciunii, ale bolii care stăpâneşte toată 
creaţiunea, le simţim toţi. Filosofia contemporană a unui Heidegger se 
opreşte în faţa acestui caracter bolnav al existenţei ca în faţa aspectului ei 
fundamental. Dintre toate manifestările de boală ale acestei existente se 

9 

remarcă îndeosebi în această filosofie moartea cu neliniştea ce-o aruncă ca o 
umbră asupra întregii vieţi, determinând în mod covârşitor actele, 
gândurile, atitudinea vieţii noastre. Viaţa noastră e o "existenţă spre 
moarte". Moartea mărgineşte tot ce există în lume. Lumea aceasta este în 
mod fiinţial o lume a morţii. Existenţa ei, ca şi existenţa omului, este o 
existenţă ameninţată, nu numai obiectiv, ci si subiectiv, de graniţa morţii. 
Aceasta ne face să suferim. Dar şi să simţim existenţa de aici ca ceva 
nedeplin, ca un biet fragment dintr'un întreg pe care nu-1 vedem, dar îl 
dorim. Bolile fizice sunt agenţii morţii cari avansează continuu în fiinţa 
noastră, cari rod neîntrerupt ca nişte viermi ai morţii din micul tezaur de 
viaţă al nostru. Insuficienţele intelectuale şi morale ne vorbesc iarăşi de 
caracterul fragmentar al existenţei noastre. 

Viaţa acesta cariată, anemică, tulburată, răpusă în scurtă vreme de moarte, 
nu corespunde cu izvorul care dă viaţa şi în care nu e nici o urmă de 

slăbiciune şi de boală. Caracterul ei actual nu e voit de Dumnezeu. Dar nu 
Dumnezeu a făcut lumea aşa, ci stricarea a venit prin voia liberă a fiinţelor 
raţionale. Dacă Dumnezeu ar fi făcut lumea aşa, atunci prin înviere El s'ar 
sili să o repare, mânat de regretul că a făcut-o aşa. Cum însă stricarea ei s'a 
făcut prin voia liberă a fiinţelor raţionale şi urmarea acestei stricăciuni e 
moartea, învierea se înfăţişează ca un act de graţie a lui Dumnezeu care nu 
vrea să lase ca suferinţa să aibă ultimul cuvânt şi pe oameni pierduţi în 
moarte, ci ridică totul la o nouă viaţă, fără suferinţe şi fără moarte. 

Prin înviere El scoate lumea din starea bolnavă în care s'a rostogolit, 
înălţând-o la o stare a cărei bogăţie, plenitudine şi fericire nici nu ne-o 
putem închipui, aşa cum nu-şi poate închipui omul mereu bolnav starea de 
perfectă sănătate. Dacă prin păcat s'a introdus în viaţa de la Dumnezeu 
boala radicală, prin înviere această boală e eliminată. E de crezut că fără 
căderea în păcat n'ar fi intervenit înviere, aşa cum peste tot n'ar fi avut loc 
întruparea Fiului lui Dumnezeu. 

în lisus Hristos viaţa cea nouă, eshatologică, e realizată. El este începătura 
pentru toţi cari cred în învierea Lui, pentru întregul univers, care actual 
boleşte. Viaţa cea nouă nu este numai promisiune, ci este în El realizată, 
prezentă. Noi însă trăim mai departe în istorie, dar cu ochii credinţei şi ai 
speranţei spre El, spre viaţa cea adevărată, deplină, ultimă şi fără de moarte. 

Când zicem cu credinţă: Hristos a înviat! afirmăm implicit: Noi toţi vom 


învia! 


Sfintele Paşti, 1937 
Dunitru Stăniloae 

de lordache Nicoară 

De mult li s'au făcut de zăpadă oasele, şi lor şi voievozilor care au făcut 
strajă crucii cu sabia şi cu pecetia jertfei lor de sânge. Stropite cu isop, de 
mult li s'au făcut de zăpadă oasele şi ard acum sfinţite în adânc, sub 
lespezi şi sub ierburi, cum ard comorile cu para mocnită şi verde. Sunt 
atâtea veleaturi şi ei tot mai păstoresc de-acolo! 

Adânc, veacuri creştine au înverzit în banul de vamă din palma lor 
dreaptă culcată pe inimă. Sub ninsoarea anilor de-atunci evlavia şi slava 
s'au topit laolaltă cu materia. Din piatra, din clisa, din lutul, din vegetalele 
si vieţuitoarele pământului românesc svâcneşte acea undă de omenie 
învăluitoare pe care nu se poate să n'o simţi oriunde. 

Să ieşim afară din oraşele de piatră, mai ales acum când s'au pornit 
zăpoarele primăverii, sus pe-o turlă din uriaşa catedrală carpatină, la poala 
unei păduri, pe mal de mare sau în bărăganul răsturnat de pluguri şi să 
punem urechea la pământ. Vom auzi răsuflarea lui Dumnezeu şi vom simţi 
cum trece prin carne această undă bună şi caldă, în care ţi se topeşte inima 
şi în care ţi se pare că te împrăştii, te destrami ca într'o mare împăcare cu 
tine. 

Te pătrunde duhul creştin al Vlădicilor, al Voievozilor, şi-al ţăranilor 
topiţi în ţărână, cu tot cerul ochilor lor, pe aici pe aproape şi pretutindeni. 

Şi azi, din nou, îngenuche ţăranii, în nopţile acestea de taină, în corăbiile 
tuturor bisericilor. 

Pretutindeni, sus în Jeudul Maramureşului, în Sacarâmb, la Vidra, la 
Vatra Moldo vitei, la Neamţ, la Piscul Corbului, pe Valea Horincii în 
Covurlui, la Aciliu, la Buga, la Moviliţa, sus la Rarău, pretutindeni. 

Noaptea va fi clară poate şi adâncă şi sus în tării se va aduna ca 'ntr'un 
chimval uriaş slava şi şoapta înfiorată a satelor româneşti. Isus priveşte şi 
surâde. Isus surâde şi sue în pieptul acestei rugi şi acestei slăvi a lor, ca la 
prora unei corăbii de aur... 

lordache NICOARĂ 

(Fracjnent - Revista “Vestitorii”. Anul I, Nr. 3, 7 2 Aprilie 7 Q3 6) 

de Ion MOŢA 

Ne gândim doar la una din binefacerile sfintei învieri a lui Isus. O 
binefacere deosebit de mângâetoare şi scumpă inimilor noastre în 
veacul de descompunere a credinţei şi de înăbuşire sufletească, în care 
avem amarul de a trăi. E binefacerea convingerii pe care o coboară 
Sfânta înviere în sufletele noastre, privitoare la incontestabila biruinţă a 
Binelui dumnezeesc împotriva puterii Răului. 

Şî, biruinţă absolut sigură. Biruinţă care, dacă nu mai poate fi câştigată 
pe căile omeneşti, cu respectul legilor obişnuite ale vieţii pământeşti, 
atunci recurge la ajutorul şi intervenţia harului ceresc al Creatorului. Si, 
ce-i este Creatorului să calce legile naturii întemeiate tot de El, spre a-şi 
impune voinţa Sa, care altfel n'ar mai putea fi împlinită? Cel ce a creiat 
legile naturii, legile creaţiunii, de ce nu le-ar putea modifica atunci când 
ele îi sunt o piedecă pentru triumful Său? 

Astfel s'a întâmplat că Isus, căzând în cursa pământească a naţiunii 
jidăneşti (pe care atât de uşor o uităm noi că este naţia ucigaşe de 
Dumnezeu!), fu omorît pe Cruce. Doborâţi de greutatea slăbiciunilor 
omeneşti, ucenicii Săi s'au risipit, lepădându-se de Cel-ce de-acum era 
fără viaţă şi rece, pierdut lumii si plecat pentru totdeauna. Nimic n'ar 
mai fi rămas din lupta pentru Bine şi Adevăr a lui Isus, dacă ar fi fost 
lăsate de Părintele ceresc să se întâmple cele sortite de legile pământului 
acestuia. Isus mort, plecat pentru totdeauna dintre oameni, discipolii 
fugiţi şi urmăriţi de teamă şi chiar de îndoială. Biserica încă 
neîntemeiată. Caiafa triumfător cu toţi ai lui, - toate acestea ar fi făcut să 
dispară repede amintirea efortului de mântuire al blândului 
Nazarinean. Căci aşa cereau, fără putinţă de înduplecare, legile 
pământeşti ale morţii, ale micimei şi slăbiciunii omeneşti. Iar stăpânirea 
celor cari "dela tatăl lor Diavolul sunt", ar fi continuat, în dîspreţul 
condamnărilor şi ameninţărilor lui Isus şi împotriva voinţii Cerului, să 
stăpânească lumea, coborând-o tot mai mult în întunerecul Pîerzărîi. 

Atuncî Bunul Părinte interveni. Şi Binele, Adevărul, triumfară chiar 
împotriva legilor naturii omeneşti. Legea morţii fu răsturnată şi, în locul ei. 
Sfânta înviere veni să dărâme din temelii puterea ce triumfase cu trei 

zile mai 'nainte. în locul biruitoarei cetăţi diavoleşti a fariseilor, 
omenirea primi, spre adăpost mântuitor în cursul veacurilor. Biserica, 
creştinismul. Slăbiciunea, laşitatea, micimea omenească, fură ele înşile 
desmoştenite din sânul omenesc al Aleşilor Domnului, iar în local lor 
coborî harul Duhului Sfânt cu divine puteri invincibile. Şi avurăm 
astfel, după Isus, nesfârşitul şir al Apostolilor, al sfinţilor Părinţi ai 
Bisericii, al celorlalţi sfinţi şi martiri, cari răspândiră şi întăriră Biserica, 
cetatea Binelui şi Adevărului. 

De aceea azi, când puterea întunericului îşi întinde iarăşi tot mai 
mult pâcla întunecoasă asupra pământului, stingând tot mai mult 
strălucirea luminii sale, înstăpânind tot mai mult duhul diavolesc 
asupra vieţii noastre, de aceea noi, cei ce ne sbatem cu încăpăţânare în 
luptă cu răul ce ne copleşeşte tot maî mult, ne oprîm o clîpă în această zi 
de sărbătoare, spre a primi binefacerea cea mai caldă, împărtăşania 
sufletului de luptător. Ne oprim, legionari, să primim în sufletele 
noastre (obosite şi poate chiar pesimiste uneori) binefacerea 
înviorătoare si readucătoare de puteri pe care ni-o trimite murmurul 
dulce al Mântuitorului înviat. El ne învaţă cu blândeţe să citîm în 

pagina de etern adevăr pe care ni-a deschis-o El prin învierea Sa şi pe 
care ni-o oferă spre alinare, de atunci încoace, zi cu zi, şi mai ales de 
sfintele Paşti, când toţi suntem chemaţi a trăi cu inima lui Isus, cu 
suferinţele Lui, spre a putea primi binefacerea învierii Sale. 

Aveţi toată dreptatea domnilor secretari şi subsecretari de Stat, e 
îngrozitor de puternic sistemul ce ne opuneţi nouă: poliţie, armată, 
corupţie, tentaţii, chiar moarte la urma urmei. Apoi aveţi preţioşi aliaţi 
înfricoşetori: francmasoneria, presa, ştiinţa viciată. Universitatea, 
filosofia modernă, quasi-unanimitatea "intelectualităţii". Si vă întrebaţi 
cu drept cuvânt, dacă noi existăm, dacă nu e ridicol a ţine chiar prea 
mult socoteală de noi, şi vă potoliţi restul de conştiinţă faţă de 
prigonirile ce ne impuneţi, repetându-vă cuvintele lui Caiafa: e mai 
bine să stârpim o mână de exaltaţi şi de nebuni, decât să riscăm a lăsa 
neamul pe căi pierzătoare. 

Frământata inteligenţă a d-v. scapă însă de a-şi da seama, cât de mult 
seamănă soliditatea d-v. cu cea a fariseilor, câtă identitate e între planul 
d-v. de menţinere a ticăloasei stări actuale şî planul din care a făcut 
parte uciderea lui Isus. Iar în fericirea de a fi găsit formula care să 
justifice cu belşug punctul d-v. de vedere, nu vă daţi seama, că sunteţi 
victimele unui sofism fariseic, şi, natural, nu vă aşteptaţi la ceeace se va 
întâmpla contrar tuturor aşteptărilor d-v., nu vă aşteptaţi la surpriza 

unei anumite biruind pe care au gustat-o similarii d-v. din vremurile 
mesianice. 

Noi, legionarii, să ne ridicăm peste zâmbetele acestor oameni cari se 
cred atât de siguri şi tari. Noi, împreună cu mizeriile, sărăciile, grijile 
noastre amare, împreună cu sudoarea, cu nesiguranţa zilei de mâine şi 
adesea cu lacrămile durerii în gât, să ne împărtăşim sufletele cu darul ce 
ni-1 trimite azi Isus: binefacerea certitudinii absolute în bîruinta 

adevărului nostru, contra tuturor, chiar contra legilor eterne ale 
pământului... 


Ion MOyA 


Revista “Pământul Strămoşesc", Anul 11, Nr. 8,15 Aprilie 1928 . 

î N V I e e A 


de Prof. Constantin Rudneanu 

Dintre toate sărbătorile creştineşti ziua învierii este cea mai măreaţă. Ea 
este triumful luminii asupra întunerecului. Lumina a venit în lume 
deodată cu lisus Hristos, — Fiul lui Dumnezeu, care a luat chip de om 
pentruca să ridice păcatele oamenilor, — Naşterea, activitatea şi Moartea 
Lui pe Cruce, sunt dovezi ale mântuirii noastre. 

Dovada puterii divine s'a arătat mai ales în zua învierii, ea pecetlueşte 
pentru totdeauna puterea Fiului lui Dumnezeu asupra morţii, fiindcă 
mormântul a fost găsit gol, piatra, semnul îndoelii a fost prăvălită şi Isus 
Hristos a'nviat din morţi... 

Biruind moartea s'a făcut conducătorul şi stăpânul adevărat al vieţii. Dar 
şi în faţa mormântului deschis, au început îndoielile, gândirea divină a fost 
profanată da aceeaşi necredinţă a poporului evreu, care se întreba, cum a 
fost cu putinţă una ca aceasta? Şi cum puteau face altfel aceia cari o viaţă 
întreagă au dus lupta cu Fiul lui Dumnezeu. Negaţia divină din trecut a 
trecut în lume, şi raţionaliştii de atunci ca şi cei de azi, încearcă mereu pe 
atâtea căi ca să întunece misterul sfânt al învierii. 

Dar acest mister sfânt nu poate fi negat, căci el stă la temelia lumii 
creştine. Despre această "minune a minunilor" sfântul apostol Pavel ne 
spune, că dacă am nega-o zadarnică ar fi toată străduinţa şi tot ce am face 
noi: „Iar dacă Hristos n'a înviat zadarnică este credinţa Voastră. Sunteţi şi 
acum în păcatele Voastre" (ICor.XV,17); iar păcatul acea negaţie a 
spiritualităţii noastre omoară virtutea, făcând ca să triumfe fărădelegea, 
care aduce peirea sufletului. 

Grea a fost chemarea Mântuitorului lisus Hristos şi multe a trebuit ca să 
îndure din partea necredincioşilor. Necredinţa Evreilor, şi a lumii moderne 
de azi a zdruncinat temeliile spiritualismului — dar cuvintele 
Mântuitorului răsună şi azi: „Eu am venit ca lumină în lume, pentru oricine 
care crede în Mine, să nu rămână în întunerec" (loan XII.46) 

Cu drept cuvânt ne spune un mare exeget creştin despre înviere: "Acest 
mare fapt cel mai mare din istoria lumii — după acela al întrupării 
Cuvântului, a cărui consecinţă naturală este, că prezintă toate garanţiile din 
punct de vedere al criticii istorice... „că într'adevăr Domnul a'nviat şi s'a 

arătat lui Simon" (Luca XXIV, 34). Această veste îmbucurătoare transmisă 
de Apostoli a servit ca deviză Bisericii Iui Hristos, din prima zi a 
întemeierii şi până în zilele noastre şi ea va rămâne până la sfârşitul 
veacurilor." 

Ziua învierii să fie ziua luminii sfinte atunci când omul trudit de grijile 
zilnice găseşte „Adevărul, Calea şi Viaţa" — Adevărul mai presus de fire — 
Adevărul dela începutul Lumîî, Calea credînţîî creştine şi Viaţa eternă. 

Dincolo de filosofia păgână şi de sistemele de negaţie ale divinităţii, 
găsim faptul istoric, real, al învierii lui lisus Hristos, găsim minunata 
învăţătură a Aceluia, care a biruit împărăţia morţii şi a restabilit valoarea 
spirituală a fiinţei umane. 

învierea, este mersul adevărat al credinţei creştine, ea e supremul 
argument de lume spirituală faţă de lumea necredincioşilor şi a 
materialiştilor. 

în această zi de mărire cerească trebuie să răspundem cu toată 
sinceritatea sufletului nostru, repetând cuvintele sf. Evanghelist Luca: 

„Adevărat că a'nviat"! 


Prof. Constantin Rudneanu 
Revista “înnoirea ”, Arad. Anul 1 , Nr. 15-16,1938. 

IPATIHILE II 






PEA LUI 



de Dr. Aurel Cosna J r. 

„La ai săi a venit şi ai săi nu l-au primit" - a spus evanghelistul loan (cap. 
1., vers 11 ) despre lisus Christos. La poporul său israelit a venit şi acest 
popor n'a vrut să-l primească. Evreii nu numai că n'au recunoscut în lisus 
pe Mesia mult aşteptat şi prevestit de profeţi, dar l-au batjocurit, l-au tratat 
ca pe un tâlhar, l-au făcut să pătimească şi l-au condamnat la moarte prin 
răstignire pe cruce. 

De ce a fost răstignit lisus chiar de poporul său? Pentru ce n'au vrut 
jidovii să-l recunoască pe lisus ca pe Mântuitorul lor? 

Răspunsul îl găsim în mentalitatea şi spiritul poporului evreesc de 
atunci, create de starea lor politică şi de suferinţele subjugării lor dia 
vremea venirii Mântuitorului. 

Evreii erau mândri pe trecutul lor glorios, iar istoria biblică ne arată că ei 
se bucurau totdeauna de protecţia şi providenţa lui Dumnezeu. Ei nu 
puteau să-şi închipuie pe seama lor decât o situaţie dominantă asupra 
celorlalte popoare şi încrederea lor în puterea tradiţională a rasei lor 
mergea aşa departe, încât, cu aproape şase secole înainte de naşterea lui 
lisus Christos, se împotriviră în contra regelui Nabukodonosor al 
Babilonului şi nu mai voiră să-i plătească dări. Probabil credeau că este 
datoria lui Dumnezeu, care îi ocrotise în trecut, să-i scape şi de data aceasta 
de dominaţiunea străină. Regele Babilonului se supără atunci aşa de mult, 
încât distruse Ierusalimul şi puse stăpânire pe împărăţia lui Iuda, iar pe 
Evrei îi duse în exil la Babilon. Nu mai veni nici Dumnezeu şi nici Mesia 
cel aşteptat, ca să-i scoată pe Evrei din robia babilonică. 

După această robie urmă dominaţiunea romană. Poporul lui Israel 
ajunse sub stăpânirea imperiului roman, iar ludeea fu administrată de 
funcţionari romani. Evreii fură atunci supuşi la grele sarcini şi la impozite 
apăsătoare, iar starea lor economică şi naţională deveni deplorabilă. Ei nu 
se mai gândeau decât la venirea Mântuitorului, care să-i salveze din 
această stare. Ştiau din spusele profeţilor că Mesia avea să vină tocmai în 
timpul acela. Dar lor nu le trebuia un Mesia naţional, un erou militar, care 

să se pună în fruntea unei oştiri şi să cucerească pe seama poporului 
evreesc nu numai libertatea politică, dar şi puterea de supremaţie asupra 
celorlalte popoare, ca odinioară. Şi când văzură, că lisus Christos nu era 
viteazul care să se războiască cu sabia, când văzură că el nu le vorbea 
despre speranţele lor naţionale, ci propovăduia milostivirea şi bunătatea, 
ba spunea despre săraci şi despre necăjiţi că sunt fericiţi, iar pentru bogaţi 
nu avea decât cuvinte de compătimire, atunci se născu în sufletul lor 
convingerea că lisus nu poate fi Mântuitorul lor, că Mesia lor încă nu sosi. 
Evreii şi azi îl mai aşteaptă pe Mesia arătat de profeţiile vechiului 
testament. Neînederea Evreilor fată de lisus s'a transformat într'o adevărată 

ură, mai ales când arhiereii şi fariseii au instigat poporul împotriva lui, de 
teamă ca să nu-1 ademenească cu vraja cuvântului său atât de înţelept şi de 
convingător. Iar când lisus a început să facă minuni şi să dea dovezi 
evidente despre puterea sa dumnezeiască, arătând în faţa poporului 
prefăcătoriile şi orgoliul arhiereilor şi fariseilor, aceştia s'au hotărît să-l 
piară. 

A doua zi după ce îl înviase din morţi pe Lazăr, lisus a intrat în 
Ierusalim, unde a fost întâmpinat ca un împărat cu strigăte de : „Osana, Fiul 
lui David, bine este cuvântat cel ce vine întru numele Domnului\ Osana întru cei 
de susl" Cine ar fi crezut atunci că pe Acela pe care poporul l-a primit în 
Dumineca Floriilor cu osanele, după cinci zile acelaşi popor îl va răstigni 
pe cruce. 

Primirea triumfală a lui lisus la Ierusalim, precum şi ataşamentul tot 
mai mare al poporului faţă de el, i-a pus pe gânduri pe arhierei, cari 
observau că poporul nu le mai dădea ascultare. Atunci s'au adunat în casa 
arhiereului Caiafa, unde au hotărît ca să-l prindă pe lisus cu vicleşug şi 
apoi să-l omoare. 

Unul dintre cei doisprezece apostoli ai lui Christos, Iuda Iscarioteanul 1- 
a trădat pe Domnul său, pentru treizeci de arginţi. Cu ajutorul lui Iuda, 
arhiereii au pus mâna pe lisus şi l-au tras în judecată pentru agitaţie şi 
eăsvrătire. Cu mărturii mincinoase l-au condamnat la moarte. Pedeapsa 
însă nu o puteau executa fără încuviinţarea guvernatorului povinciei 
romane, fiindcă erau sub stăpânirea imperiului roman. L-au dus atunci pe 
lisus înaintea guvernatorului Pilat din Pont, care nu i-a găsit nici o vină. 
Poporul însă era înfuriat şi cerea răstignirea lui Christos. Atunci Pilat, cu 
gândul ca să-l scape dela moarte pe lisus şi-a adus aminte de obiceiul că la 
sărbătoarea Pastelor guvernatorul are dreptul să elibereze un vinovat şi i-a 
întrebat pe Evrei: „Pe cine voiţi să vă slobozesc vouă, pe Varava sau pe lisus ce 

se zice Christos? Varava era cel mai mare tâlhar al timpului, care săvârşise o 
mulţime de crime. Pilat era convins că faţă de Varava, poporul cu si¬ 
guranţă va cere eliberarea lui lisus. Furia poporului era însă aşa de mare, 
încât ceru slobozirea lui Varava. Pe lângă toată bunăvoinţa obiectivă ce o 
arăta Pilat faţă de lisus, fu nevoit să dea curs justiţiei. 

Poporul evreesc, ca să-şi bată joc de lisus, l-a îmbrăcat în haine 
împărăteşti şi l-a încoronat cu o cunună de spini, spunându-i: „Bucură-te 
împăratul Iudeilor . L-a dus pe muntele Golgota şi l-a răstignit între doi 
tâlhari, ca pe un răufăcător. In vremea aceea numai tâlharii se pedepseau 
cu răstignirea pe cruce. Iar pe vârful crucii sale i-au pus inscripţia: „Isus 
Christos împăratul Iudeilor", ca o indicare a faptei pentru care fusese 
condamnat. 

Evreii l-au răstignit pe lisus, fiindcă lor nu le trebuia un Mântuitor 
sufletesc, ci un împărat pământesc, care să-i emancipeze din punct de 
vedere politic şi naţional. 

Fără îndoială că lisus Christos, Fiul lui Dumnezeu, care făcuse atâtea 
minuni şi care îşi profeţise chiar şi patimile, moartea şi învierea sa, ar fi 
putut face şi minunea ca să se salveze pe el însuşi, dar n'a vrut să o facă. 
Dovadă că n'a opus nici o apărare. Şi n'a vrut să se salveze, fiindcă aşa era 
scris în cărţile profeţilor, că Fiul lui Dumnezeu va trebui să pătimească şi să 
moară pentru mântuirea neamului omenesc. Ca să poată învia, trebuia să 
moară. Aceasta era şi voinţa Tatălui ceresc, revelată Fiului său în grădina 
Ghetsimani, când lisus înţelegându-o, a zis: „Părinte, dacă nu poate fi luat 
paharul acesta dela mine fără să-l beau, fie voia Tal" 

lisus Christos a murit pe cruce pătimind toată ziua de Vineri. In aceeaşi 
seară. Evreii l-au rugat pe Pilat să dea ordin soldaţilor lui ca să zdrobească 
fluerile picioarelor celor răstigniţi, ca să moară mai iute şi să poată fi luaţi 
jos de pe cruce, deoarece a doua zi fiind mare praznic. Sâmbăta Paştelor 
evreeşti, nu era îngăduit să rămână condamnaţii în chinuri pe cruce. 
Soldaţii au zdrobit fluerile celorlalţi doi tâlhari, cari încă nu muriseră, şi 
ajungând la Christos, nu l-au atins, deoarece l-au găsit deja mort Numai 
unul dintre soldaţi i-a împuns suliţa în coastă, ieşind din locul acela sânge 
cu apă. Apoi losif din Arimatea, cel cu bun chip, luând trupul lui lisus de 
pe cruce l-a înfăşurat în giulgiuri cu miresme şi l-a aşezat în cripta sa nou 
construită, acoperind intrarea mormântului cu o piatră grea şi mare. 

Arhiereii şi fariseii, aducându-şi aminte de vorbele lui Christos, că va 
învia a treia zi din morţi, s'au dus ta Pilat şi i-au rugat să ie pună îa 


* * « NICOLAE NIŢĂ 


36 


dispoziţie soldaţi, cari să păzească mormântul lui lisus până a treia zi, ca nu 
cumva să vină ucenicii săi şi furându-i corpul, să spună că Domnul lor a 
înviat. Arhiereii au sigilat bine cripta şi au lăsat o gardă puternică să 
păzească mormântul lui Christos. 

Fiul lui Dumnezeu a biruit însă moartea. în faţa puterîî dîvinităţiî sale 
toată măsurile luate de arhierei s'au prăbuşit. A treia zi în zorî, după cum 
era scris în sfânta scriptură, s'a coborît îngerul Domnului şi a răsturnat 
piatra mare de pe mormânt, iar pământul s'a cutremurat şi lisus Cristos a 
înviat din morţi. 

Soldaţii, cari păzeau mormântul, s'au înspăimântat în urma celor văzute 
şî după ce s'au desmetîcît, au alergat să dea de veste arhiereilor cele 
întâmplate. Aceştia, îngroziţi de cele auzite, s'au adunat şi au ţinut sfat cu 
cărturarii bătrâni, hotărînd ca să cumpere cu arginţi tăcerea soldaţilor, 
învăţându-i ca să spună tuturora, că lisus n'a înviat, ci corpul lui a fost furat 
de ucenici. 

lisus Christos a mai rămas pe pământ după învierea sa patruzeci de zile 
şi în timpul acesta s'a arătat în mai multe rânduri atât Maicii Domnului, cât 
şi apostolilor şi ucenicilor săi, cu cari stătea de vorbă şi le întărea sufletul în 
credinţă. Deprimarea lor sufletească provocată de patimele şî de moartea sa 
trebuia risipită. Şi le-a risipit-o prin dovedirea învierii sale şi prin 
demonstrarea împlinirii profeţiilor. Iar ca credinţa lor să fie şi mai mare, s'a 
dus în mijlocul apostolilor săi, cari stăteau cu uşile încuiate de frica Iu¬ 
deilor, şi le-a spus : „Pace vouă! Precum m'a trimis pe mine Tatăl meu, aşa vă 
trimit şi eu pe voi! Luaţi duh sfânt! Cărora veţi ierta păcatele, iertate vor fi, şi 
cărora le veţi ţinea, ţinute vor fi!" Apoi ca să le dovedească realitatea învierii 
sale şi că arătarea sa nu era o viziune, a stat cu apostolii la masă şi a mâncat 
peşte fript şi o bucată de fagure de miere, iar la o săptămână apostolul 
Toma, punând degetele în rănile Mântuitorului, s'a convins direct că lisus 
Christos într'adevăr a înviat. 

Duşmanii lui Christos şi arhiereii n'au încetat a răspândi, că lisus n'a 
înviat, că a fost furat de ucenici, ba unii susţineau că nici n'a murit. 

Puterea adevărului era însă mal mare decât minciunile arhiereilor. Este 
Incontestabil că lisus Christos a murit şi că a înviat, căci dacă n'ar fi murit 
nici n'ar fi putut învia ori dacă n'ar fi înviat, ar fi deşartă credinţa noastră, 
după cum spunea apostolul Pavel. 

Că lisus într'adevăr a murit, nu poate fi tăgăduit de nimeni. Aceasta au 

recunoscut-o chiar arhiereii, când i-au cerut lui Pilat soldaţi pentru straja 
mormântului, apoi moartea a fost dovedită ştiinţific cu apa şi sângele ce 
ieşise din coasta lui Christos, când soldatul îl împunsese cu suliţa. Dar 
chiar dacă n'ar fi fost încă mort, împungerea plămânîlor iar fi cauzat 
moartea, iar mormântul sigilat şi închis l-ar fi asfixiat din lipsă de aer. Apoi 
şi soldatul, care spărsese fluerile picioarelor celor doi tâlhari, s'a convins de 
moartea lui lisus, căci altfel nu l-ar fi lăsat nezdrobit. S'a mai convins de 
moartea sa şi losif din Arimatea, care îi ceruse corpul lui lisus, ca să-l aşeze 
în mormânt, precum şi tot poporul care s'a adunat la locul răstignirii. 

Fiind moartea deci dovedită. Evreii căutau să răstălmăcească învierea Iui 
lisus, susţinând că corpul Iui ar fi fost furat de apostolii sau ucenicii 
Domnului, cari să poată vesti lumii că lisus a înviat. 

învinuirea aceasta însă cade dela sîne, când ne gândîm la puternica 
strajă ce o pusese arhiereii la mormântul lui lisus Cum ar fi îndrăsnit să 
săvârşească o astfel de faptă cu sfidarea soldaţilor înarmaţi tocmai acei 
apostoli şi ucenici cuprinşî de spaimă cari s'au împrăştiat în momentul 
prinderii şi judecării lui lisus, tocmai aceia între cari se găsea şî apostolul 
Petru care se lăpădase de trei orî de Christos? Cum ar fi putut ei ridica 
piatra mare şi grea de pe mormânt, fără să trezească atenţiunea 
sentinelelor? Dar nici nu se poate admite că aceste sentinele să fi adormit, 
căci în cazul acesta n'ar fi primit arginţi dela arhierei, ci pedepse aspre. Tot 
astfel, dacă s'ar fi făcut un furt, atunci cu siguranţă că s'ar fi cercetat cazul, 
iar făptuitorii n'ar fi scăpat nepedepsiţi. Dacă apostolii aveau intenţiunea 
să-l ridice corpul lui lisus, ar fi putut-o face în noaptea de Vineri, când 
mormântul nu era încă păzit. Ei însă nîcî nu se gândiseră la aceasta. Ba mai 
mult, când li s'a spus că lisus a înviat, nici n'au vrut să creadă. Abia după ce 
l-au văzut, l-au pipăit şi au vorbit cu el, au crezut în învierea sa. 

Că învierea lui Christos este adevărată, ne-o dovedesc martorii vremîlor 
de atunci, cari au avut ocaziunea timp de patruzeci de zile să se convingă, 
că Christos a trăit şi a avut vieaţă nouă în el. Este imposibil ca atâţia oameni 
la diverse ocaziuni să îi fost înşelaţi de simţurile lor. Şi este tot atât de 
imposibil, ca atâţia oameni să fi îndurat persecuţiuni şî martiraj pentru 
propovăduirea unui fapt neadevărat. 

învierea lui lisus Christos este un fapt istoric, care nu mai poate fi 
combătut de nimeni. Această înviere a fost cea mai mare minune a lui 
Christos şi ea este fundamentul credinţei noastre creştine, ea este piatra pe 
care şi-a clădit lisus biserica sa. 

Ce s'ar fi întâmplat dacă lisus n'ar fi înviat? 

Răspunsul ar implica profunde meditaţii, fiindcă întreaga refacere 
morală a lumii şi evoluţia civilizaţiei omeneşti s'a bazat pe imensa dragoste 
şi credinţă creştinească, pe care o sădise lisus Christos în inimile oamenilor 
prin moartea şi prin învierea sa. Fără înviere n'ar fi fost lumină şi fără 
lumină lumea omenească ar fi cunoscut întunerecul, ar fi ajuns în negura 
suferinţelor şi a deşertăciunilor. Dacă lisus Christos n'ar fi înviat din morţi, 
ar fi însemnat sfârşitul vieţii şi începutul împărăţiei întunerecului. Ar fi fost 
cea mai îngrozitoare pedeapsă pe care Dumnezeu ar îi trimis-o asupra 
oamenilor. Dar din nemărginita sa bunătate şi milostivire. Tatăl ceresc a 
învrednicit neamul omenesc să vadă împlinirea revelaţiunilor sale divine 
pe cari le-a împărtăşit oamenilor prin gura profeţilor săi. 

învierea lui lisus Christos a fost minunea minunilor, a fost cel mai 
scump dar pe care l-a dat Dumnezeu oamenilor pentru mântuirea lor 
sufletească. De aceea, ori de câte ori sărbăm Paştile, în înimîle noastre 
vibrează sentimente de smerenie şi de evlavie creştinească, iar gândul este 
plin de credinţa religioasă pe care ne-a lăsat-o Fiul lui Dumnezeu şi pe care 
a întărit-o în noî prîn moartea şî prin învierea sa. 


Dr. Aurel Cosna J r. 
Revista “Luceaf ârul”, Tinişoara. Anul II, Nr. U- Aprilie 1 Q3 6 





de Mircea Streinul 


"Iată, Eu trimit îngerul Meu înaintea feţei Tale, care va găti calea Ta 
înainte..." ...Şi s'a arătat loan în pustie, botezând şi propoveduind botezul 
pocăinţei spre iertarea păcatelor. Şi ieşeau la dânsul oameni din toată ţara 
Iudeii şi ierusalimlenii, şi se botezau toţi de el în râul Iordanului, 
mărturisindu-şi păcatele... loan însă era îmbrăcat cu haînă de păr de cămîlă 
şî avea cîngătoare de curea peste mîjlocul său; şî mânca agurîde şi miere 
sălbatică; şi propoveduia şi zicea: " Vine după mine Cel mai Tare decât mine, 
Căruia nu sunt vrednic să mă plec să-l desleg cureaua încălţămintelor... Eu v-am 
botezat cu apă, iar Acela vă va boteza cu Duh Sfânt". Şi, iată, în zilele acelea a 
venit lisus din Nazaretul Galileii... 

El venea în numele spiritului, unul peste toate puterile cerului şi-ale 
pământului. îl vesteau faptele lui loan şi semnele proorocilor îl aşezau 
peste vremile acelea de turburare şi desmăţ, vremile unei ludee terorizate 
de stăpânirea fariseilor şi-a saducheilor mai mult decât de cea absenteistă a 
procuratorului, care îşi temea jâlţul domnesc şi purpura măreţiei cezariene, 
încă de la căderea întru păcat a întâilor oameni, îl anunţase Dumnezeu. Si 
El a venit. Dar nu în palat crăiesc şi zeci de roabe nu l-au vegheat somnul 
copilăriei, - ci în staul, sub ochii luminaţi ai unei Marii alese de Spirit. 
Omul, cum îl vedeau înconjurimile cuvântătoare - căci Om îl vedem - a 
chemat înţelepciunea cărturarilor la Sine, însă cărturarii nu s'au arătat, că se 
aţineau în straşnice controverse pe litera legilor. Omul nu s'a nedumerit. 
Cunoştea El nătângia învăţaţilor şi dacă i-a chemat, a fost ca să-şi 
împlinească întreaga bunătate. Şi Omul a luat-o prin sate, departe de 
zidurile moarte ale cetăţilor întinate de spurcăciunea mândriilor deşarte, şi- 
a'nceput să cuvânte pe'nţelesul celor slabi cu'nţelegerea, - dar iată că 
aceştia L-au înţeles. Din sat în sat, svonul despre sat cutreera sufletele. în 
cetăţi, cărturarii mai râdeau. Aşa a fost întotdeauna şi Omul nu s'a mirat. 
Pentru că ştia. El, Omul, nici nu mai trebuia să creadă. El ştia, ceea ce e mai 
mult decât a crede. Aceasta, totuşi, nu'nseamnă că şi ascultătorii lui ştiau. 
Ei credeau. Căci e datoria ascultătorilor să creadă şi a alesului să ştie. Şi, 
deodată - parcă - s'au aprins de credinţă câmpiile ţării Iordanului. Domnii 
cei mari s'au zăpăcit. Cruntă prigoană au poruncit. Neamurile îşi 
prigoneau neamurile. Să-şi ucidă copiii, cari aveau vina credinţei, ar fi voit 
stăpânii. Au aruncat calomnii, domnii. Au trimis nevrednice iscoade. 
Nimeni nu mai avea drept să spună: IISUS. Atât de puternic ajunsese 
numele, că şi de el, nu numai de realitatea lui omenească, aveau teamă 
stăpânitorii. 

Uneori, înţelepciunea se judecă păcat - şi aşa este, căci înţelepciunea 
câştigată numai pentru stearpa plăcere a omului se socoteşte, pe drept, ca şi 
îmbuibarea cu ale trupului. Iar sfiala minţii răscumpără înmiit 
înţelepciunile goale şi, de aceea, IISUS a spus că sunt fericiţi cei săraci cu 
duhul. Oricât ar fi râs boierii Ierusalimului, IISUS a spus astfel. IISUS ştia şi 
turmele sale credeau. Fariseii şi saducheii, stăpânii pe înţelepciunea 
literelor, nu făceau decât vorbe, atât de nebună era înţelepciunea, cu care se 
făleau. Se pare că întotdeauna a cam lipsit înţelegerea din minţile seci ale 
înţelepţilor lumii. 


Poţi prigoni un om. îl poţi ucide chiar. îi arunci în temniţe învăţăceii. 
Le'nsângerezi cu gârbaciul braţele şi cu spini fruntea. La urma-urmei, le 
frângi şi osul picioarelor şi le sdrobeşti pieptul. Dar ei nu vor înceta să 

creadă într'un nume, care nume înseamnă şi faptă. Căci IISUS e şi nume, şi 
faptă. Nimeni nu poate ucide un nume. Nici cu otravă, nici cu sabia, nici cu 
răstignire. Murind, IISUS n'a înviat? N'a înviat după nume şi după faptă? 
Deci: şi după mântuire? Vedeţi, IISUS s'a primit şi s'a dat prin Sinea 
dumnezeiască spre mântuire - peste prigoana omenească, peste răstignire, 
înţelegerea adevărată, nu a înţelepţilor, este că nici o prigoană nu poate 
distruge credinţa, când ea se reazemă pe ştiere. IISUS fiind ştiere, credinţa 
n'a pierit sub sabie, chiar când mai marii unei biserici moarte erau cei ce-o 
porneau din becisnicia firii lor diavoleşti. încă o dată: nu poţi ucide 
numele. Acesta e bine de ştiut pentru totdeauna... 

A spus IISUS: Căci se va scula popor peste popor şi împărăţie peste 
împărăţie vor fi: foamete şi ciume şi cutremure pe alocurea. Dar toate 
acestea sunt numai începutul durerilor. Atunci vă vor da Ia chinuri şi vă 
vor ucide, si veţi fi urâţi de toate popoarele pentru numele Meu. Şi atuncea 
se vor sminti mulţi; şi unul pe altul se vor ucide şi se vor urî unul pe altul. 
Şi mulţi prooroci mincinoşi se vor scula şi vor amăgi pe mulţi. Şi din 
pricina înmulţirii fărădelegilor, în mulţi se va răci dragostea. Dar cel ce va 
răbda până'n sfârşit, acela se va mântui. 

Şi să nu ne cutremurăm, întrebându-ne: cum de au vrut să-L ucidă 
fariseii şi saducheii? Că ochi, să-I vadă faptele, au avut, - şi urechi să-I 
asculte învăţătura, iarăşi au avut. Ce mândrie ticăloasă trebuie să fi fost în 
ei, în blăstămata lor înţelepciune, ca să nu-L vadă şi să nu-L asculte? Un 
pumn de oameni a vrut să ucidă copilul neamului lor, - copil, care era şi 
Dumnezeu. Căci atât de rău ajunsese tagma fariseilor şi-a saducheilor: să-şi 
omoare pruncii. 

Această pornire, de ucidere, atârnă greu în cumpănă. Este cumplită 
răutate să omori, adică să sfârşeşti trupul, dar cu cât mai cumplit să încerci 
a ucide duhul! Si ucidere de duh era ceea ce voiau, pe lângă a trupului, 
hoardele stăpâniilor pământene. A porni împotriva Spiritului întru pricină, 
este a coborî, de oriunde ai fi. Tot neamul sfârşeşte, când se ridică 
Spiritului. 

Dar - toate acestea se pot spune şi altfel. 

Şi'n linişte să ne gândim că trebuie să credem în Cel ce ştie. 

Mircea STREINUL 
Revista “Iconar”, Cernăuţi. Anul I, Nr. S, 1 Q3 6 

Studente şi studenţi creştini, suflete din sufletul neamului nostru, 
adunaţi la Craiova în congresul 17—19. IV. a. c., ţin să oficieze un 
ceremonial neobicinuit: Ard în publîc unele ciurpercî otrăvite ale scrisului 
cotidian şl periodic. 

Citim: „Se procedează simbolic la înfierarea concretă (a trădării). Se ard 
pe scenă foile "Cruciada românismului", „Acţiunea studenţească", 
„Cioclii", şi ziarul „Dimineaţa", pe care congresul le califică de oficine ale 
tuturor trădătorilor de neam". 

Ne închipuim elanul de însufleţire colectivă ce se desprinde din miile de 
piepturi viguroase ale asistenţei părtaşă la acest sacrificiu de avertisment. E 
oferit pentru afirmarea unei demnităţi. 

Victimele?... Scrisul unor duşmani declaraţi ai sufletului românesc, litera 
tipărită a anarhiei morale, meschinele unelte ale internaţionalei 
destrăbălate şi, cozi de topor ale trădărei. 

Că Sărindarul aparţine categoriei prime, o ştim. Conştiinţa unui neam 
întreg se ridică azi împotriva acestui front al distrugere!, al imoralităţii, al 
minciunei, al spionajului în solda străinătăţii şi al obrăzniciei potenţată la 
culmi revoltătoare. Cutia Pandorei, cu boalele tuturor molipsirilor morale, 
trebuie arsă, în accente delirante de jubileu românesc... Râde de veselie un 
tată, neamul nostru, care îşi vede descătuşat şi readus la vieaţă, tineretul 
drag pe care voia să-l otrăvescă păgâna insurecţie iudeo-masonică a 
destrăbălării... „Mort a fost şi a înviat, pierdut a fost şi s'a aflat". 

Aceştia — intenţionat ori nu — mai subsapă temelia morală a Statului: 
Biserica, deşi este ştiut că, numai o morală adevărată, cum este morala 
creştină, ne garantează trăinicia acestui Neam viguros — până azi. 

Morala creştină însă, se va realiza în vieaţa publică, numai dacă la 
temeiul vieţii de stat va obţine respectul integral, ca instituţie 
fundamentală, biserica naţională. 

A nu se uita că biserica noastră creştină, în numele putere! ce i-s'a dat de 
Dumnezeu, ştie să ierte individului greşit, precum a iertat unui Augustin- 

africanul înflăcărat, dacă vede intenţia nobilă de îndreptare, privirile 
ridicate la ceriu şi gândul sincer de propăşire morală. Rigorismul dublat de 
ipocrizie nu a fost cultivat niciodată de Biserica adevărată a milostivului 
Cristos. 

Trecem la un gest frumos al congresului, armonic legat de arderea 
simbolică. 

Studentele şi studenţii sunt invitaţi de autorităţile craiovene la serate 
dansante. „Au refuzat însă să participe, arătând că, fiind în postul mare al 
Paştilor, nu se cuvine să folosească asemenea distracţii". Ce atitudine de 
nobleţe, ce nădejdi de seriozitate viitoare. Bravo tineret universitar ! 
Creştinismul nu e etichetare goală, ci practică şi faptă. Credinţa fără fapte 
înseamnă moarte. 

De încheiere mai zicem ceva. 

S'ar fi complectat minunat tabloul desbaterilor congresuale ţinute pe o 
linie de înalt prestigiu intelectual şi românesc, dacă am fi auzit şi o 
propunere, ca pe viitor, Duminecele şi sărbătorile legale, studenţimea în 
corpore să-şi facă apariţia la sfânta Liturghie. Ce admirabilă demonstraţie, 
ce desfăşurare de forţă spirituală, sub steagurile deapururi triumfătoare ale 
blândului Isus, „calea, adevărul şi vieaţa", care ne-a dat misterul biruinţei 
prin îndemnul: „Nu vă temeţi, eu am biruit lumea", şi prin categoricul 
consemn al eroismului: „Dacă Dumnezeu e cu noi, cine va fi împotriva 
noastră?" într'o moţiune de congres creştin ar fi atât de binevenit gândul 
ca, de sf. Paşti, fiecare studentă şi student creştin să-şi ţină de datorie a-şi 
pleca genunchiul cu smerenie sub patrafirul sf. mărturisiri şi a se cumineca 
demn cu Trupul şi Sângele lui Isus Cristos, pentru ca inima lor să se 
contopească mistic cu Dumnezeu, ca doi picuri de ceară topită, 
împrumutând din acest ceresc contact forţe noui, triumfătoare. 

§i încă una. 

Să mai fi auzit şi o studentă conferenţiind — căci ştiu că avem talente 
strălucitoare — despre suprema mândrie a femeii, chemarea să închege 
nucleul familiar — celula de vieaţă a oricărei naţiuni —, prin 
binecuvântarea cerească din sacramentul căsătoriei după legea creştină, 
pentru a da neamului nostru armata de mâine. Un glas delicios de con¬ 
damnare a flirtului, a fardului, a frivolului, a crimei prin avort direct — de 
oricine ar fi să fie legiferat. 

Dar, să nădăjduim pentru la anul. 

Deocamdată tresărim de bucurie. Bucuria primăverei spirituale care 
începe, în numele eternei biruinţe: Cristos a înviat. 


Prof. I itus Mălai 


Revista “Flori de Crin ”, Şimleul-Silvaniei. Anul IV, Nr. 5-6, Mai - Iunie 1935. 

IHIIRISTOS A ÎNVIAT!! 


întreaga atmosferă înmiresmată de radierile primăverii este străbătută 
de ecourile sunetelor armonioase ale clopotelor, cari cu glasul lor metalic 
vestesc lumii întregi, că a treia zi după moartea Sa pe Cruce, a înviat din 
morţi cea mai măreaţă, cea mai sublimă şi cea mai nobilă figură a istoriei 
umane: Domnul Nostru Isus Hristos, care într'o singură persoană a întrunit 
atât atributele Divinităţii eterne, atotputernice, atotştiutoare, drepte, cu 
iubire faţă de creaţiunile sale, etc., cât şi calităţile omului dezinteresat, 
blând, muncitor şi dornic de a promova Binele semenilor săi, chiar cu 
preţul jertfire! de sine. 

Cu deosebită evlavie, străbătută de sentimentul bucuriei creştineşti, 
omenirea serbează amintirea înălţătorului eveniment al învierii Dom- 

5 

nului. 




E sărbătoarea sărbătorilor. O sărbătoare ce sintetizează o mulţime de 

9 

simboluri în legătură cu trezirea forţelor de vîaţă, carî pulsează în sânul 
universului. 

Este simbolul triumfului vieţii asupra morţii, al victoriei eternităţii 
asupra clipei, al biruinţei spiritului asupra mărginirii materiei, al puterii 
luminei asupra întunericului! 

Este simbolul pur al trezirii spre viaţă puternică, neperitoare, a tuturor 
forţelor bune, pentru înfrângerea svârcolirilor nefaste ale agenţilor pu¬ 
terilor întunericului. 

Este simbolul trezirii spre viaţă a naturii, care după amorţeala iernii, 
umple câmpurile de iarbă şi de flori, pădurile de frunziş verde, iar 

rapturile verzi de paseri căutătoare. 

Sărbătoarea învierii Domnului este un izvor de viaţă, de energii 
neţărmurite, de la care se inspiră şi se adapă toţi adevăraţii creştini, toţi cei 
pătrunşi de sentimente nobile şi altruişte şi toţi cei cuprinşi de dorul unei 
munci neprecupeţite, care trebuie să fie stimulată de izvor de energie vie, 
eternă, neperitoare, — de izvorul de energie al credinţei creştine! 

Hristos a înviat! 


(Nesennat) 

Revista “Flori de Crin ”, Şimleul-SilvanieL. Anul 1 , Nr. i, Mai 1932. 



Desen de Georcje Pacoveanu (ziarul “Cuvântul în txil”, Nr. ^S/^Q, Martie—Aprilie,7 Q6'7) 

de Ion Gonea 


I. Puterea rugăciunii. 

în sală mohorîtă şi aspră de închisoare, trăesc clipe grele de plumb 
optsprezece suflete chinuite. 

Ridicate din mijlocul celor apropiaţi şi dragi, au trecut multe nedreptăţi 
peste ele. Cu o impresionantă solidaritate în suferinţa lor comună, au 
rezistat mereu. Se găseau însă la sfârşitul puterilor lor. Scândurile aspre, 
loviturile şi revolta lor manifestată prin greva foamei, îi slăbise. 

Atunci şi-au adus aminte, că „în împrejurări grele ai nevoie să te 
sfătuieşti cu Dumnezeu cu toată încrederea, să asculţi îndemnurile Lui şi să 
le urmezi". 

Au chemat preotul închisorii. Şi a venit. 

Ascultându-le durerile care le frământă sufletele, cu o rară înţelegere 
duhovnicească a spus: „fără vinerea patimilor, nu vine dumineca învierii". 
Fără suferinţa voastră legionărească, — neamul românesc nu poate aştepta 
ziua învierii lui. Şi înainte de a pleca, îngenunchind, a înălţat o rugăciune 
caldă şi simţită către Atotputernicul. 

Cei optsprezece zăvoriţi, au lăsat sufletele să se înalţe pe firul rugăciunii 
până în grădina curată alui Dumnezeu. Se simţeau uşori, mângâiaţi şi 
liniştiţi. 

Ochii lor au vărsat lacrimi... Ce binefăcătoare sunt câteodată acestea. 

După rugăciune toate sufletele se simţeau noi şi tari. Bucuria şi 
încrederea au luat locul desnădejdii. Nimic nu-i mai îndurera acum. 
Simţeau cum puterea nebiruită a rugăciunii le-a dat viaţă nouă. 

II. Floriile 

Zi frumoasă de primăvară. Râde soarele din ceriuri pământului, care 
scuturându-şi straiul alb al iernii, se îmbracă în veşmântul verde al 
nădejdilor. Pe albastrul frumos al ceriului, se profileazaă săltăreţe 
rândunelele venite din alte ţări. Prin ascunzişurile câmpului şi grădinilor. 

ridică uşor capul, florile. Prinde viaţă toată natura. 


E Duminecă înainte de St. Paşti. 

Isus Cristos, propovăduind timp de trei ani învăţătura Sa, vine la 
Ierusalim, în vederea sărbătorilor cari se apropiau. 

Şi mai presus de toate venea pentru a îndeplini cele ce s'au scris. Mulţimea 
care l-a ascultat de atâtea ori, vorbindu-i despre o iubire necunoscută încă, 
vindecând şi înviind din morţi, l'a primit cu bucurie ca pe un împărat, 
strigându-I: Osana ! Osana ! Verdeţuri şi covoare i-au aşternut în cale. 

Pretutindeni este acum bună înţelegere şi pace. 

Floriile, dumineca bucuriei şi a păcii 

III. Crucea. 

Pe masa Consiliului de judecată, străjuieşte ca o veghe a Dreptăţii 
divine. Crucea. 

E mare, frumoasă şi impunătoare. 

Jos icoana Maicii Domnului. Privindu-le cu mai multă pătrundere parcă 
prin viaţă, arătându-se aidoma, cum au fost odată. 

Crucea purtând pe capul ei, trupul sfânt care se sfârşea încet, iar jos 
tânguindu-şi durerea nemărginită. Fecioara Maria. 

Sfântă imagine, a celei mai sfinte dureri 

Prin cruce şi marea ei jertfă, lumea mântuită a scăpat de puterea 
Diavolului. 

Prin puterea crucii, a fost învinsă puterea iadului. Prin cruce şi 'n 
numele ei s'au făcut minuni. 

Dela Cruce şi Adevărul cel mare care a sfinţit-o aşteptăm şi noi acum 
mântuirea. 


Ion Gonea 


Revista “Flori de Şimleul-Silvaniei. AnulV, Nr. 4, Aprilie, 1936. 

— Scurte consideraţii pentru Săptănâna Patinilor — 

de Pr. Teofil A. Gălibanu 

Două cuvinte în cari se concentrează toată admiraţia şi întregul dispreţ. 

Osana: iubirea şi slava nemărginită... 

Restigneşte-L: ura spasmodică ajunsă la apogeu, la răsbunare turbată şi 
infernală... 

Ambele isbucniri ale aceloraşi oameni, îndreptate către acelaş Om ... 

Dumineca Floriilor: popor mult... auzind că vine Isus în Ierusalim a 
luat stâlpări de finie şi a ieşit întru întâmpinarea Lui şi-şi aşterneau 
vestmintele lor pe cale şi... ramuri din arbori şi... cântau „Osana fiul lui 
David, bine e cuvântat cel ce vine întru numele Domnului, Osana întru 
cele de sus"... (Mat. 21.9 şi loan 12.13). 

Vinerea Patimilor:... popor mult... arhierei, ostaşi şi slugi... strigau: noi 
lege avem şi după legea noastră trebue să moară... Iară ei strigau cu glasuri 
mari cerând să-L restignească. Şi se întăreau glasurile lor... Dară diregătorul 
a întrebat: ce rău a făcut ? Nici o vină nu aflu întru el! Iar ei mai vârtos 
strigau să se restignească I Restigneşte-L, restigneşte-L p e El... (Io. 19; Mat. 
27. Marc. 15. Lc. 23) 




Statornicia omenească: aceiaşi oameni, (evreii) în aceeaşi săptămână 
(săpt. mare) aceluiaş om (Isus Hristos-Dumnezeu) nemărginită slavă 
(Osana) şi extremul urei diabolice (Restigneşte-L). 

Motivele acuzaţiilor omeneşti: Filat a întrebat poporul: Spuneţi-mi ce 
rău a făcut, ca să-l pot condamna ! ? Dar poporul i-a răspuns, fără a-i aduce 
vre-o acuză... Să se restignească! Restigneşte-L, restigneşte-L! Motivul 
acuzei, deci, nu era vre-o vină. Erau aţâţările arhiereilor jidovi, cari 
întărîtau poporul însetat de sânge... 

Dreptatea judecăţii omeneşti: Filat recunoaşte şi declară solemn că nici 
o vină nu află întru Isus şi totuşi continuă: după-ce îl voi pedepsi îl voi 

slobozi... şi îl pedepseşte cu vre-o 4000 de biciuri, cunună de spini, etc. dar 
nu-L sloboade, ci... „ La dat voii lor..." să-L restignească... 


lată un tablou adânc grăitor; un tablou care arată în toată golicîunea: 
statornicia şi dreptatea omenească. De aceea şi există convingerea în 
omenime, că mulţî dintre cei acuzaţi de crime, condamnaţi, apoi, la temniţă 
grea la muncă silnică pe vieaţă, ori la moarte, sunt nevinovaţi, ba uneori, 
chiar persoane sfinte*), iar criminalii, hoţii şi tâlharii adevăraţi se plimbă în 
maşinî luxoase, în vagoane elegante cl. I. trenuri speciale (expres, simplu, 
rapid, etc.) şi... adeseori sunt în posturi onorabile... Această convingere 
generală a omenimeî este alimentată şi susţinută mereu de politicianii 
timpurilor noastre, cari nu ştiu altfel să-şi expună programul lor politic, 
decât făcând — pe toţi duşmanii temuţi — hoţi, ucigaşi, etc... şi 
învinovăţindu-se reciproc, promit sancţiuni pentru cazul că vor veni la 
putere... Ajunşi la putere însă, nimic... nici o măsură împotriva bandelor 
tâlhăreşti, cari au jefuit avutul ţării... iar poporul, ascunzându-şi tăciunele 
de sub cenuşă în câteva cuvinte inofensive, zice doar că: una li-e cununa... 
Nici pe statornicia poporului nu te poţi baza. El, dacă îi dai şi-i faci după 
voia lui şi dacă curentele sunt favorabile ţie pentru moment, îţi cântă 
osanale, te divinizează, iar ca mâine, acelaş popor, căruia i-ai făcut cel mai 
mare bine şi pentru care tu aproape te-ai jertfit, te va acuza, te va 
condamna, te va restigni... 




„Cele ce se văd sunt trecătoare.,." (II, Cor. 4.18). De aceea nu este 
cuminte să ne bazăm, ori orientăm după justiţia şi recunoştinţa omenească 
deoarece se schimbă ca „fulgul în sbor"... 

Bine ne îndeamnă Scriptura: adunaţi-vă comori în ceriu, cari nici rugina, 
nici moliile nu le strică, şi tâlharii nu le sapă, nici le fură (Mt. 6.20). 

Comorile pe cari le vom aduna să fie comori cari nu se văd: fapte bune, 
împlinirea datoriei (de dragul lui Dumnezeu, iar nu pentru ochii şi răsplata 
lumii!) căci numai „cele ce nu se văd sunt, vecinice" (II. Cor. 4.18). Şi „Cel 
ce vede întru ascuns. Acela ne va da la arătare". (Mt. 6.4). 

Aceasta va fi singura recunoştinţă statornică, singura răsplată adevărată 
a Justiţiei desăvârşite, care nu va fi alterată de nici o consideraţie 
omenească. 

Pentru câştigarea ei, să muncim din răsputeri. 


Iată ce am crezut că ar fi de folos să medităm în săptămâna mare, a 
Patimilor. 


Pr. I eofil A. Gâlibanu 


Revista “Flori de Cr/n Şimleut-Silvaniei. Anul 111 , Nr. 4-5, Apritie-Mai 1934. 


*) _ 

- Nu voi uita niciodată zguduitoarea întâmplare, de acum 4—5 decenii, cum preotul 
corn. Aix (Franţa) a fost condamnat la muncă silnică pe vieaţă pentru faptul că autorităţile 
l-au presupus pe el drept ucigaş al unei doamne bogate. Numai după douăzecişicinci 
ani — dupăce preotul (în puşcărie) ajunsese moşneag bătrân — adevăratul ucigaş, pe 
patul de moarte, în faţa preotului, judecătorului şi notarului public din localitate, a 
recunoscut solemn vinovăţia sa şi a declarat că Preotul era un sfânt nevinovat, că ar fi 
putut scăpa dacă ar fi voit, însă, el — ucigaşul — după crimă, prin spovedanie făcută 
anume, a legat limba preotului care ştia (din spovedanie) cine este ucigaşul şi când. 
Preotul, a fost acuzat de crimă n'a putut spune altceva decât: „nu sunt vinovat, dar nici 
nu pot descoperi pe vinovat" — ca nu cumva să rupă sigilul sacramental care este 
inviolabil. 

Ucigaşul a fost chiar crâsnicul (paraclisierul) preotului. 

La eliberarea Sa din penitenciar şi reîntoarcerea Sa în parohie, preotului bătrân — cu 
barba albă - i-s'a făcut primire de sfânt... căci sfânt şi era... sfânt şi martir al Secretului 
confesional, al Sf. Mărturisiri... 

ÎNVieiREA DOHNULUI 


Atunci când s'a rupt în două catapeteasma şi fulgere brăzdau văzduhul 
deasupra Celui răstignit pentru iubirea de oameni, nimeni nu ştia că 
moartea avea să fie călcată prin moarte şi că lumina dumnezeiască avea să 
dăinuiască deapururi, smulsă din sufletul blândului Crist. Piatra de 
mormânt căzută grea peste trupul bătut în cuie şi împuns de suliţă, avea să 
se ridice uşoară ca fulgul, ca să se poată înălţa din culcuşul pregătit pentru 
veşnicie flacăra credinţelor noastre. Au căzut în genunchi cei ce păzeau 
mormântul, îngroziţi de sfânta vedenie ce însenina cu chip de slavă 
limpezimile nemărginite. Cu dreapta ridicată spre binecuvântare. 
Mântuitorul lumii arăta calea spre limanul creştinătăţii şi al încercărilor, 
dincolo de care se deschide poarta împărăţiei de veci. Şi în semnul biru- 




* * « NICOLAE NIŢĂ 


50 


inţii se tăinuia înfrăţirea popoarelor până la marginile lumii. 

Omenirea n'a înţeles totdeauna să urmeze preceptele acestui mare 
îndrumător de conştiinţi, născut din Dumnezeu ca să se facă om şi 
urcând culmile Calvarului ca să biruiască nedreptatea. La răscruce de 
veacuri, popoarele s'au încleştat în luptă dârză ca să împartă moştenirea 
binecuvântată de cel cu mâinile străpunse de piroane. 

Florile primăverii, nepreţuit şi etern dar al firii, au fost culcate în brazdă, 
ca să treacă iureşul nestăvilit spre cetăţile ce trebuiau cucerite. Văzduhul s'a 
întunecat sub foc de obuze, comori de artă s'au prefăcut în ruină, trupuri 
tinere s'au amestecat cu pământul şi din toată truda şi moartea aceiaşi 
omenire nu s'a ales decât cu convingerea că se năruieşte mai curând într'o 
singură clipă tot ce a fost în stare să clădească pe temeiul civilizaţiei, neam 
după neam şi ţară după ţară. 

Astăzi însă, când poporul românesc, cel mereu încercat şi nedreptăţit, 
luptă pentru biruinţa crucii şi triumful creştinătăţii, are drept mai mult ca 
oricând în faţa istoriei să-şi înfrăţească sufletul cu credinţa pe care şi-a 
păstrat-o curată şi statornică. învierea din morţi a Mântuitorului înseamnă 
pentru noi trezirea la o nouă viaţă, aceia a jertfei şi a cuminţeniei, pe care 
n'o putem pregăti decât prin muncă şi înălţare de suflet. 

Aşa cum Domnul Isus Cristos înlătură piatra ce-i acopere mormântul, 
noi vom da într'o parte deşertăciunea, ca să răsară făclia călăuzitoare menită 
să ne desăvârşească fiinţa. 

Aşa cum Mântuitorul se înalţă prin veacuri, propovăduind învăţătura 
creştină şi dragostea de aproapele, noi se cuvine să ne adâncim cu şi mai 
multă smerenie în noi înşine, pipăind cu conştiinţa străfundurile în care zac 
energiile creatoare şi setea noastră de ideal. 

Avem, azi mai mult ca oricând, nevoie de această înfrăţire cu noi înşine, 
pentru a putea fi la înălţimea jertfelor româneşti. 


Cele 1 rei Crişuri 

Revista "Ce/e Trei Anul XXIV, Nr. 3-4, Martie-Apnlie 1943 

"Peste puţină vreme nu Mă veţi mai vedea, apoi iarăşi peste puţină 
vreme Mă veţi vedea" a spus Mântuitorul ucenicilor Săi. 

Iar, pentrucă ei nu au putut pricepe îndeajuns aceste cuvinte. El le-a 
explicat: "Adevăr, adevăr vă spun vouă, că voi veţi plânge şi vă veţi tângui, 
iar lumea se va bucura; vă veţi întrista, dar întristarea voastră se va preface 
în bucurie... şi nimeni nu vă va răpi bucuria voastră" (loan 16 . 16 , 20 , 22 ). 
După cele cuprinse în Sfânta Evanghelie, nimeni nu poate afirma cu 
certitudine că apostolii nu ar fi crezut în momentul acela spusele 
Domnului despre învierea Lui, mai ales după explicaţiile date. Dar după 
moartea lui lisus pe cruce s'a lăsat întuneric nu numai "în toată ţara", ci şi în 
sufletul lor. Dacă nu alt întuneric, măcar întunericul ezitării de a crede în 
înviere. Această stare sufletească a lor pare să o tălmăcească destul de 
lămurit graiul celor doi ucenici călători spre Emmaus. îndoliaţi de cele 
petrecute la Ierusalim (răstignirea şi 
moartea lui lisus), ei au spus: "Noi 
trăgeam nădejde că El este Acela, care va 
izbăvi Izraelul". 

învierea a sfărâmat toate ezitările şi 
îndoielile. Din momentul învierii, 
credinţa în dumnezeirea lui Christos, ca şi 
credinţa în învăţătură Lui - în toată 

5 

întregimea ei - s'a pecetluit definitiv în 

inimile apostolilor pentru vecii vecilor. Iar prin pogorîrea Duhului Sfânt, ei 
au dobândit toate luminile, ca şi curajul necesar pentru propovăduire - 
curaj, care nu i-a mai părăsit niciodată. 

însfârşit, însfârşit, adevărul de temelie a pus stăpânire absolută pe 
lăuntrurile lor. De aci înainte n'a fost problemă, nici gând, cari să nu fie 
strecurate prin sita limpezitoare a toate necurăţeniile: "Căutaţi mai întâiu 
împărăţia lui Dumnezeu"... pe calea învăţăturii Domnului... numai pe calea 
învăţăturii Domnului. 

Ei au biruit (turma cea mică), pentrucă nu au acceptat compromisuri cu 




:/ 3 ^- ' 






lisus a înviat! 

învăţătura; nici un fel de compromis. 

Poticnirea de azi, ca si de atâtea veacuri în urmă a omenirii, este că omul 
(ca să întrebuinţez cuvintele recente ale unui slujitor al altarului) "intră 
numai cu un picior în corabia mântuirii". 

Aceasta e cauza tuturor dezastrelor: lipsa de credinţă în valabilitatea 
absolută a învăţăturii lui Christos. Sau şi mai bine: lipsa de credinţă că 
pentru toate problemele numai această învăţătură este valabilă. 

lisus s'a pogorît pe pământ pentru mântuirea neamului omenesc. Dar şi 
pentruca să ne dăscălească, arătându-ne calea unică pentru dobândirea 
împărăţiei lui Dumnezeu. 

Nimeni nu poate spune că el crede în lisus-Domnul, dacă nu crede în 
acelaş timp şi în toată învăţătura Lui genuină, fără strâmbarea şi numai a 
unei singure iote. Decât, si încrederea in Christos si încrederea în 
învăţătura Lui sunt cu putintă numai prin acea renaştere lăuntrică despre 
care vorbeşte El în convorbirea cu Nicodim ("Adevăr, adevăr îţi spun ţie că 
dacă un om nu se naşte din nou, nu poate vedea împărăţia lui Dumnezeu", 
loan 3.3). 

învierea a fost momentul cel mai cutremurător, care a rodit renaşterea 
lăuntrică desăvârşită a apostolilor, ca şi a tuturor credincioşilor adevăraţi, 
încât nu mai încape nici o îndoială: poticnirea omenirii în a crede fără 
condiţii în învăţătura Domnului este din pricină că această omenire nu 
crede din toată inima, din tot sufletul şi din toate puterile în învierea lui 
Christos. Acestei omeniri a credinţei de suprafaţă îi sunt adresate cuvintele 
din Apocalips: "Vai ţie biserică din Laodicea, că nu eşti nici caldă, nici rece. 
Iar pentrucă nu eşti nici caldă nici rece, sunt pe cale să te scuip din gura 
Mea..." 


♦♦♦ 

Credinţa e un dar dela Dumnezeu. Decât, acest dar nu se face fără nici o 
osteneală din partea omului. Pentru a fi vrednic să-l primească, omul 
trebue să-şi primenească şi sufletul şi trupul de toate necurăţeniile prin 
rugăciune, pocăinţă şi umilinţă. Să-şi pregătească lăuntrurile: pentru a primi 
pe Dumnezeu. 


♦♦♦ 

Dacă te doare starea dureroasă în care te găseşti, ca şi starea cumplită în 
care se svârcoleşte neputincioasă această lume, nici vaierele, nici protestele 
tale nu sunt de nici un folos. Dacă vrei o schimbare înspre bine, trebue şi 
începi cu tine însuţi. Să cerşeşti neîncetat, în desăvârşită umilinţă şi 
încredere, dela Stăpânul a toate darul acelei renaşteri interioare fără de care 

nici tu, nici omenirea aceasta "nu poate vedea împărăţia lui Dumnezeu"... 
singura împărăţie a binelui. (Acelaş slujitor al altarului a spus-o cu multă- 
multă dreptate: "înnoirea omenirii adusă de Christos aşteaptă plinire din 
partea omului - din partea omului de azi!"). 

Şi nu te lăsa ispitit de şoaptele descurajatoare ale diavolului că tu nu 
poţi schimba lumea, că lumea o poate schimba numai Dumnezeu. Căci 
Dumnezeu, din dragoste pentru tine, te-a cinstit să te facă împreună 
lucrător pentru acea împărăţie, pe care pentru tine a pregătit-o. 

♦♦♦ 

La pregătirea pentru prăsnuirea învierii nu sunt suficiente rugăciunile 
căldicele, nici numai abstinenţa dela bucate, nici numai prezenţa trupească 
la slujba din Biserică. Dacă vrei să prăsnuieşti cu folos învierea, trebue şi 
trăieşti întâiu agonia din grădina Ghetsemani, patima şi răstignirea Lui pe 
cruce, să trăieşti moartea Lui, învelindu-ţi sufletul în straiele doliului, în 
care s'au învelit cei cari L-au iubit si L-au urmat, pentruca apoi lumina 
celei mai mari minuni - învierea - să te transfigureze, născând în tîne fiinţa 
cea nouă, neprihănită, vrednică să fie primită ou braţele deschise în 
împărăţîa luî Dumnezeu, vrednică să mărturisească acestei lumi rătăcitoare 
în întuneric - cu glas de trâmbiţă triumfătoare: 

CHRISTOS A înviat I 

Veniţi şi luaţi LUMINĂ ! 

Vaneşul 


Revista “DRUM”, Anul 7 0, Nr. 2, Aprilie-Iunie 7 QIU-. 



Odată cu venirea primăverii întreaga natură îşî îmbracă haina verde de 
sărbătoare. Din nou impulsul de viaţă al firii, după puţinul timp de 
vegetare, îşi ia avântul său primenitor. Omul însuşi, ca parte integrantă a 
naturii, ia parte la noul ritm de viaţă, prin diferitele munci ale câmpului, 
pentru nevoile materiale viitoare. 

Dar dincolo de bucuriile redeşteptării naturii cu atâtea legitime năzuinţi, 
speranţe şi bucurii pentru om. Creatorul i-a orânduit şi o altă sărbătoare cu 
mult mai adânci înţelesuri şi rosturi: aceia a învierii Mântuitorului lisus. 

Prin actul învierii. Mântuitorul nu numai că săvârşeşte marea biruinţă 
asupra morţii, pecetluind definitiv dumnezeirea sa şi întreaga învăţătură 
creştînă, dar aprînde în suflete cel maî măreţ dor al omului: dorul mântuirii 
sale. învierea este gajul indiscutabil al reînvierii noastre în viaţa viitoare. 
De aci porneşte marea însufleţire a primilor creştini, ale căror manifestări 
nu cunosc nici o piedică; de aci eroismul 
dus până la jertfă al atâtor mucenici; de 
aci certitudinea invincibilă a îndeplinirii 
Lumii făgăduite; şi de aci întreg 
procesul de transfigurare a omului 
creştin, timp de atâtea veacuri, atunci 
când în duh nou şi curat el participă la 
marele praznic al învierii. 

Este, fără îndoială, cel mai măreţ prilej 
de reculegere, de reflexiune şi de 
orientare al omului. El ne duce cu 
gândul la cea mai mare cotitură a 
istoriei, dela care întreaga faţă a lumîi ia 
altă desfăşurare. E momentul crucial din 
viaţa omenirii, când catapeteasma 
vechilor aşezări omeneşti cu inechităţile 
ei se frânge, punându-se noui temelii 
ancorate în forţa de granit a credinţei în minunea învierii. Prin aceasta 
centrul de greutate al preocupărilor omeneşti se schimbă, dela exterior spre 
interiorul omului, dela cele materiale spre cele spirituale, şi dela cele 
vremelnice spre cele veşnice. 

Salvarea sufletului este mobilul acţiunilor acelora cari sunt prinşi în raza 
acestei mari perspective pe care lisus Hristos, prin jertfa sa supremă, a 
deschis-o omenirii. 

învierea constitue, deci, piatra unghiulară a noii împărăţii "de pace şi 
bună învoire între oameni", menită să transforme radical concepţiile şi 
aşezările lumii antice. Ea conturează sensul vieţii şi destinul omului, pe cari 
înţelepciunea celor vechi nu le-au putut deslega; după cum tot nedeslegate 
rămân şi pentru spiritele necredincioase din vremurile noastre. Neputinţa 
de înţelegere a acestor chinuitoare probleme provine tocmai din 
nepătrunderea şi lipsa de credinţă în actul învîerîi. Căci, "dacă n'ar fi 
învierea" spune răspicat apostolul Pavel "zadarnic ar fi toată predania 
noastră". 

Credinţa în actul învierii Mântuitorului a devenit astfel isvorul 
mântuirii tuturor acelor însetaţi de adevăr, bine şi frumos. La făclia de Paşti 
s'au aprins atâtea flăcări ale izbăvirii noastre, timp de 19 veacuri. Misterul 
acesta, insesizabil de raţiunea omului, a declanşat în inîmile credîncioase 
cele mai profunde transformări şi înoiri. De aceia, prasnicul învierii este şi 
rămâne punctul central al creştinismului. 

Faptul acesta însă, a contrariat spiritele liber cugetătorilor şi ateilor din 
toate timpurile. Faţă de nici un alt eveniment nu s'a încercat din partea 
acestora atâtea plăsmuiri de denaturare şi falsificare, începând cu Jidoviî 
cari au cumpărat soldaţii romani, ce erau puşi de straje la mormântul 
Domnului, ca să tăgăduiască realitatea învierii şi până astăzi nu contenesc 
cu tot felul de sofisme şi cu teorii năstruşnice spre a tăgădui veracitatea 
acestei minuni. Ei sunt perfect conştienţi că dacă ar izbuti să sdruncine 
credinţa în acest punct central al creştinismului, ar destrăma însăşi puterea 
de salubritate şî primenire a vieţii individuale şi colective creştine... 

Pentru noi, creştinii, această încercare de a reduce figura divinului lisus 
la un rol pur omenesc şi încadrată în această efemeră perspectivă constitue 
cea mai neruşinată perfidie. Căci rolul prim al al lui lisus pe pământ este şi 
rămâne cel de Mântuitor. Deci, el depăşeşte rostul pur uman, postându-se 
pe un plan supra-uman. Iar garanţia acestei posturi ne-o dă tocmai 
învierea Sa, preludiul reînvierii noastre în viaţa care va să vină. 

Aici stă mobilul sufletesc al nesfârşitului şir de martiri pentru marea 
cauză a creştinismului. Aici rezidă secretul atâtor convertiri individuale 
sau colective pentru o viaţă nouă, curată şi izbăvitoare, încât, încercările de 
denaturare ale acestui mare adevăr creştin, dacă pe ici pe colo câştigă 
suflete slabe de îngeri, provocând perturbaţii în viaţa creştinătăţii, ele ne 
atrag şi toată luarea aminte spre a le paria. Este limpede, deci, că prin 
sdruncinarea credinţei creştine se sdruncină însăşi temeliile aşezărilor 
Statelor creştine. De aceia, în faţa acestor tentative diabolice răspunsul cel 
mai categoric pe care-1 putem da este acela pe care ni l-a lăsat tradiţia de 
veacuri a creştinismului: 

Hristos a înviat! 


1. L. 


Adevărat a înviat! 

ÎNVieiREA OOlHNOLCil 

de Pr. Georcje Gacje 

"Vedeţi mâinile şi picioarele Mele, că eu însumi sunt, pipăiţi-Mă şi vedeţi, că duhul nu 
are carne şi oase, cum mă vedeţi pe Mine având... Şi aşa se cădea să pătimească Hristos şi 
să în vieze din morţi a treia zi". (Luca 24, 39-46) 

Cu aceste cuvinte i-a întâmpinat Mântuitorul pe ucenicii săi, care, deşi 
au fost martori direcţi ai multor minuni săvârşite de lisus, nu le venea să 
creadă ochilor ceea ce vedeau. Erau martorii celei mai mari minuni pe care 
Mântuitorul a făcut-o asupra persoanei sale. 

Jertfa Mântuitorului de pe crucea Golgotei ar fi fost zadarnică, dacă 
învierea nu s'ar fi produs. Intre Cruce şi înviere exista o unitate ontologică. 
Ambele stau la baza procesului de mântuire a neamului omenesc căzut sub 
robia păcatului adamic. Crucea conduce spre înviere, iar la înviere nu se 
putea ajunge decât prin Cruce. 

In Adam toţi eram sortiţi păcatului şi deci morţii, dar în noul Adam, toţi 
devenim curăţiţi de acest păcat, împăcaţi cu Dumnezeu şi deci candidaţi la 
mântuirea universală. Cerul este din nou deschis prin jertfa sângeroasă 
adusă pe altarul crucii. (Vezi 1 Cor. 15,22,47; loan 3,16). 

Ziua învierii Domnului este praznicul cel mai sfânt al întregii 
creştinătăţi, "sărbătoarea sărbătorilor şi praznicul praznicelor, care întrece în 
strălucire pe celelalte sărbători, aşa cum întrece soarele strălucirea stelelor". 
(Sf. Gregorie Teologul), este "ziua pe care a făcut-o Domnul, să ne bucurăm 
şi să ne veselim într'însa". (Psalm 117,24). 

învierea stă la baza credinţei noastre, este totodată chezăşia mântuirii 
noastre. După cum Apostolii au crezut şi experimentat realitatea actului 
soteriologic petrecut a treia zi după răstignire, aşa şi noi experimentăm 
actul învierii după aproape două mii de ani. Sfântul Apostol Pavel 
subliniază importanţa acestui act pentru întreaga Biserică când spune: "Si 
dacă Hristos n'a înviat, zadarnică este atunci propovăduirea noastră, 
zadarnică şi credinţa noastră - pentru că dacă n'a înviat Hristos... voi sunteţi 
încă în păcatele voastre". (Citit Epistola 1 către Corinteni, cap. 15). 

Eără minunea învierii, taina întrupării nu ar fi fost decât o legendă, iar 
taina vieţii sale pământeşti o simplă povestire. învierea a trasformat nu 
numai Apostolii ci întreaga omenire, renăscându-ne la o nouă viaţă, 
dându-ne noi perspective. 

învierea e dovada cea mai grăitoare că şi noi vom învia din morţi, la 
Judecata finală: "Eu sunt învierea şi viaţa, cel ce crede în Mine, va fi viu. 

chiar dacă va muri". (1 cor. 6,14; loan 5,25-29). 

După Legea Vechiului testament, oamenii sacrificau animale pentru ca 
Dumnezeu, căutând la sângele jertfei lor, să le ierte păcatele; Mesia cel 
întrupat din Fecioara Maria, "la plinirea vremii", se aduce pe sine însuşi, 
fiind în acelaşî timp Arhiereu şi jertfa, dând dovada cea mai grăitoare a 
iubirii lui Dumnezeu spre om: "Părinte, iartă-le lor, ca nu ştiu ce fac". 

Cu braţele Sale întinse pe lemnul însângerat al crucii, lisus a îmbrăţişat 
întreaga omenire; sângele Său cel scump a spălat păcatul, omorând pe cel 
potrivinic. Adam şi Eva au fost scoşi la lumină din împărăţia celui 
"viclean". 

Dacă înainte de înviere. Sfinţii Apostoli au fost dominaţi de teamă şi 
s'au ascuns, după înviere şi arătările lui lisus, ei se schimabă fiind convinşi 
că lisus este Mesia, "Domnul păcii şi al pământului". 

Din relatările evangheliştilor reţinem următoarele: 

învierea s'a petrecut Duminica dimineaţa, la trei zile de la răstignire, 
fiind însoţită de evenimente deosebite, cutremure si apariţia îngerilor la 
mormânt. 

După înviere. Mântuitorul s'a arătat ucenicilor vreme de patruzeci de 
zile, vorbind cu ei, mâncând cu ei si dându-le ultimile instrucţiuni înainte 
de înălţarea la cer. 

5 

lisus se arată prima dată Măriei Magdalena (loan 20,1) care, venind la 
mormânt, găseşte piatra de la intrare răsturnată şi mormântul gol. Speriată, 
se întoarce spre a-1 înştiinţa pe Petru şi pe ceilalţi, dar revenită la mormânt, 
doi îngeri ce străjuiau mormântul îi fac cunoscută învierea. 

în cele din urmă i se arată şi Domnul lisus. 

Se arătă şi femeilor mironosiţe (Matei 27,5-10; Luca 24,1-11), care veneau 
să ungă trupul lui lisus cu mirodenii. îngerul le spune şi lor ca Măriei 
Magdalena: 

"Nu vă înspăimântaţi. Căutaţi pe lisus din Nazaret, care a fost răstignit: 
a înviat, nu este aici. (Marcu 1,6-7). 

La scurt timp li se arată şi lisus. Căruia femeile I se închină. In aceeaşi zi, 
lisus se arata lui Luca şi Cleopa în drum spre Emaus (Luca 24,13-35), care-1 
recunosc pe lisus numai când frânge pâinea la cină. Spre seară Domnul se 
arată şi Apostolilor, exclusiv Toma, când suflând peste ei le-a încredinţat 
darurile Sfântului Duh. 

Apostolul Toma, care şi înainte a mai cerut dovezi fiind şi cel mai greu 
de convins, dorea să se convingă personal de acest act minunat al învierii. 
La opt zile de la Paşti, Mântuitorul s'a arătat lui Toma şi celorlalţi ucenici, 
încredinţându-1 pe Toma, care, la pipăirea urmelor cuielor şi a coastei 
împunsă de lancă, strigă: "Domnul meu şi Dumnezeul meu". (Matei 16,16). 

îndoiala lui Toma serveşte credinţei noastre cei de astăzi, căci de mult 
au încercat ateii să infirme realitatea istorică a lui lisus, realitate care este 
acceptată peste tot. 

lisus nu s'a arătat numai la persoanele din jurul Lui, dar s'a arătat şi la 
mulţimi mari de persoane, cum se mărturiseşte la 1 Cor. 15,6: "în urmă s'a 
arătat deodată la peste cinci sute de fraţi, dintre care cei mai mulţi trăiesc 
până astăzi, iar unii au şi adormit". 

lisus a trebuit să se arate cât mai multor persoane spre a-i convinge 
asupra divinităţii Sale şi a învierii, cu toate implicaţiile ei soteriologice pe 
plan uman. 

Orice îndoială dispare la citirea acestor pasage neotestamentare, căci în 
vremea scrierii acestor versete, unii martori oculari se mai aflau în vîaţă. 

Învîerea Domnuluî constîtuîe un evenîment istoric, cu adânci rezonanţe 
în sufletele noastre, rămânând piatra unghiulară, pe care s'a zidit nu numai 
Biserica lui Hristos dar şi întreaga teologîe creştină. 

Precum lisus a postit la începutul activităţii Sale mesianice, vreme de 
patruzeci de zile, aşa şi noi ne-am străduit să ne curăţim de păcate, să ne 
iertăm unii altora greşelile, să ne iubium până şi vrăjmaşii, astfel, ca în zîua 
Învîerîî să ne dezmorţim din moartea păcatelor noastre şi să ne sculăm 
odată cu noul Adam spre viaţa cea nouă. 

învierea nu devine sfârşitul lucrării pământeşti a lui lisus, ci este 
începutul. 

La Rusalii, Sfântul Duh este trimis de către Dumnzeu Tatăl, spre a 
desăvârşi aceasta opera divin-umană, care se continuă până în zîua de 
astăzi. 

Să ne apropiem de lisus, astăzi, precum femeile mironosiţe odinioară, şi 
să-L mărturisim din adâncul firii noastre. Să mergem la biserica lui Hristos, 
Duminică de Duminică, care este o reactualizare şi celebrare a slăvite! 
învieri. Hristos se răstigneşte şi învie pentru noi în fiecare Duminică, 
pentru ca noi să ne apropiem de El tot mai mult. 

Să cântăm cu totii: 

5 

Hristos a înviat din morţi, 

Cu moartea pe moarte călcând, 

Si celor din morminte viaţa dăruindu-le 

Fie ca lumina învierii să strălucească în inimile noastre etern, iar harurile 
Duhului Sfânt să ne fie călăuza cea mai de preţ. 

Pr. Georcje GAGE 

Ziarul “Libertatea”, New York. Anul VI, Nr. S6, Aprilie? QSI 

ÎNVieiREA OOlHNOLCil 

de Pr. Iconon stavr. Gotiş Radu 

An de an, în dangănul clopotelor, ca o mărturisire că nădejdea şi 
credinţa au învins, sosesc zilele celei mai mari sărbători a creştinătăţii 
„învierea". 

Duminică dimineaţa, a treia zi de la punerea în mormânt, un mare 
cutremur a zguduit pământul. îngerul Domnului s'a coborât din cer, a 
ridicat piatra de la uşa mormântului, a răsturnat-o la pământ şi a şezut 
deasupra ei. Avea înfăţişarea ca fulgerul, iar îmbrăcămintea lui era albă 
ca zăpada. 

Cea mai mare minune se petrecuse, lisus biruise moartea şi înviase 
din morţi. în aceeaşi zi Maria Magdalena şi alte femei credincioase au 
venit la mormânt, ca să ungă cu miresme trupul Său, dar au găsit 
mormântul gol. îngerul le-a vestit că lisus a înviat, poruncindu-le să 
ducă acestă veste ucenicilor Săi. 

Vestea învierii Domnului s'a 
răspândit peste tot. 

învierea Domnului Iubirii 
este sărbătoarea de care se leagă 
cele mai înalte sentimente 
creştine; cuvintele: - Hristos a 
înviat. Adevărat a înviat, 
mărturisind credinţa că 

9 

Mântuitorul, după ce a fost 
răstignit, a murit şi a fost 
îngropat, iar a treia zi a înviat. 

Dintre minunile Fiului lui 

Dumnezeu, învierea este şi rămâne cea mai mare, având menirea de-a 
ne convinge de dumnezeirea şi puterea Sa, pentru ca învăţăturile Sale 
să fie primite ca porunci divine şi cale de dobândire a mult doritei 
mântuiri. 

Legenda spune că Maria Magdalena purta pe braţ un coş cu ouă, pe 
care au ajuns picături din sângele sfânt al Mântuitorului. în amintirea 
acestei întâmplări, în primele faze ale creştinismului acest obicei pascal, 
limitându-se doar la roşirea ouălor. Ulterior s'au conturat diferite 
tehnici de încondeiere, de mici inscripţii (Hristos a înviat. Paşte 

Luminos, etc.) 

Pentru creştini, oul este expresia vizuală a faptelor petrecute pe 
Golgota în urmă cu aproape două mii de ani. Oul roşu simbolizează 
transfigurarea şi înnoirea omului renăscut la viaţa de sfinţenie şi de 
dreptate în Hristos. 


HRISTOS A ÎNVIAT! 

Bucuria învierii Domnului să se sălăşluiască între noi, Hristos Cel 
ce a biruit moartea să reverse asupra noastră viaţă, pace, bucurii 
duhovniceşti şi întru toate bună sporire. 

ADEVĂRAT A ÎNVIAT! 

Pr. Iconon stavr. Gotiş Radu 

iPlRINOeiREA,, TCiOSCATA |I 
IRĂSTIGNIIREA iHĂNTCJITOlRCJLCil 

1. ...învăţăturile lui lisus se răspândiră din ce în ce maî mult în popor. 
Preoţiî ceî mari şi cărturarii nu vedeau cu ochi buni acest lucru, căci 
adeseori Mântuitorul îi dojenea pentru necredinţa şi făţărnicia lor. 
Deaceea ei hotărîră să-l omoare. 

Cumpărând în ascuns pe Iuda, unul 

dîn ucenicîî lui lisus, ei II prinseră şi-L 
trimiseră în judecată la arhiereul anului 
acela Ana, îar de acî la alt arhiereu 
Caiafa. 

2. Neputând să-i facă nimic, acestia-L 
trimiseră la Pilat, căci Pilat era 
guvernatorul si judecătorul cel mai 
mare al Iudeilor. înaintea acestuia, ei 
II pârîră că vrea să se facă împărat. 

Pilat a întrebat atunci pe lisus: "Tu 
eşti împăratul Iudeilor?" Iar lisus a 
răspuns: "împărăţia Mea este din 
lumea aceasta, căci dacă ar fi fost din lumea aceasta împărăţia Mea, 
slugile Mele nu M'ar fi lăsat fiu dat Iudeilor". Şi Pilat L-a întrebat din 

nou: "Au împărat eşti Tu?" lisus, răspunzând, a zis: "Tu zici că sunt 
împărat Eu. Eu pentru aceasta M'am născut şi pentru aceasta am 
venit în lume, ca să grăesc adevărul". 

Filat a ieşit atunci înaintea poporului adunat şi a zis: "Eu nu 
găsesc nici o vină omului acestuia." 

lisus a fost apoi trimis la Irod în Galileea, care L-a chinuit şi 
batjocorit şi L-a trimes înapoi la Filat. 

3. Acesta, neputând să-L scape dela moarte. L-a dat pe lisus să-L 
răstignească. 

Iudeii L-au dus pe El la Golgota sau Locul Căpăţânii şi L-au 
răstignit acolo, între doî tâlharî: unul de-a dreapta şî altul de-a 
stânga Lui. Iar deasupra crucii au pus tăbliţă, pe care sta scris: 
"Acesta este împăratul Iudeilor". 

Toţi câţi treceau pe acolo îşi băteau joc de lisus şi ziceau: "Fe alţii i- 
a mântuit, iar pe Sine nu poate să se mântuiască. Fogoare-se acum de 
pe cruce şi vom crede cu toţii în El". Ostaşii de asemenea îşî băteau 
joc de El; se apropiau, lî dădeau oţet şi-I ziceau: "Dacă eşti Tu 
împăratul Iudeilor, mântueşte-Te pe Tine". 

Şi dela ceasul al şaselea*) şi până la ceasul al nouălea, întuneric 
mare s'a făcut peste tot pământul. Soarele s'a întunecat şî 
catapeteasma templului s'a rupt în două. 

Iar lîsus a strigat cu glas tare: "Fărinte, în mâinile Tale îmi dau 
sufletul!" Şi când a zis aceste vorbe. Şi-a dat duhul. 


*) După ora noastră 12 şi 3 p.m. 


Din: “Carte de citire”, 7Q21. 



1. După ce lisus Şi-a dat duhul, losif din Arimatela, care în ascuns era 
ucenic al lui lisus, s'a dus la Filat şi i-a cerut trupul lui lisus, ca să-L 
înmormânteze. Filat i-a dat voie şi losif a dat jos de pe cruce trupul lui 

lisus, l-a înfăşurat într'un giulgiu şi l-a pus în mormânt nou săpat în piatră. 

A doua zi, arhiereii si cărturarii Evreilor s'au dus la Filat şi i-au zis: 
"Doamne, adusu-ne-am aminte, ca înşelătorul acela a zis pe când era încă 
în vieaţă: „După trei zile voiu învia!" Dă poruncă dar ca mormântul să fie 
bine păzit, până a treia zi". 

Filat le-a dat tot ce-au cerut, iar ei, ducându-se au întărit mormântul, 
pecetluind piatra şi punând straje. 

2. Duminică, foarte de dimineaţă, Maria Magdalena şi alte femei s'au 
dus să tămâieze mormântul Domnului. Iată însă că s'a făcut cutremur mare 
pe pământ, un înger s'a pogorît din cer şi a dat piatra de pe mormânt la o 
parte. 

Străierii s'au înfricoşat şi au căzut cu faţa la pământ. 

Apropiindu-se femeile, îngerul le-a zis: "Fentruce căutaţi pe cel viu între 
cei morţi? lisus nu mai este aci. Mergeţi şi spuneţi ucenicilor Lui că a 
înviat". 

3. Chiar în ziua învierii, lisus s'a arătat mai întâi femeilor, ce se întorceau 
dela mormânt şi apoi ucenicilor Săi. El a mai stat pe pământ încă patruzeci 
de zile, iar a patruzecea zi i-a binecuvântat pe ucenici şi s'a înălţat la cer, 
unde stă de-a-dreapta Tatălui. 

înainte de a se înălţa la cer. Domnul Nostru lisus Hristos a zis ucenicilor 
Săi: "Duceţi-vă în toată lumea şi propăvăduiţi Evanghelia la toată făptura. 
Cine va crede şi se va boteza, va fi mântuit; cine nu va crede, va fi osândit". 

Rugăciunea Donnească 

Tatăl nostru care eşti în ceruri, 

Sfintească-se numele Tău. 

9 

Vie împărăţia Ta. 

Eacă-se voia Ta, precum în cer aşa şi pe pământ. 

Fâinea noastră cea de toate zilele, dă-ne-o nouă astăzi. 

Şi ne iartă nouă greşalele noastre, precum si noi iertăm greşiţilor noştri. 

Şi nu ne duce pe noi în ispită; 

Şi ne mântueşte de cel rău. - Amin ! 

Această rugăciune se numeşte "Rugăciunea Domnească", pentru că ne-a fost lăsată de 
însusi Domnul lisus Hristos. Ea se mai numeşte obişnuit "Tatăl nostru" şi trebue ştiută 
de orice bun creştin. 


Din: “Carte de citire ptr. elevi", 1Q21 

2îvm îNvieiRii 


de Horia Şina 

Ştirile care ne ajung din ţară semnalează între multe lucruri triste şi un 
fapt îmbucurător: o considerabilă afluenţă în biserici, o nemaicunoscută 
participare la slujbele religioase. Dumineca şi sărbătorile, lăcaşurile sfinte 
sunt pline de credincioşi. Nu se mai întâlneşte apoi acea lume uşuratecă şi 
nepăsătoare în bisericile din marile oraşe, ci o mulţime îndurerată care se 
prosterne cu evlavie în faţa lui Dumnezeu, care a revenit la credinţă ca la o 
noţiune vie şi aducătoare de rod. Sufletul neamului nostru, isgonit din 
toate aşezările lui de veacuri, din vatra strămoşească, din oraşele ce le-a 
clădit, din întreprinderile ce le-a ridicat, din avuţia ce-a agonisit-o, din 
instituţiile ce şi le-a întocmit, se alipeşte cu atât mai multă nădejde de 
ultimul loc de refugiu ce i-a mai rămas, altarele strămoşeşti. Până într'o 
bună zi, când tiranii vor chibzui că şi acest "cuib de agitaţie contra 
regimului" trebue distrus, unde oamenii nu se adună pentru a vorbi de 
Stalin, de Revoluţia din Octombrie, de misiunea proletariatului, ci pentru a 
se destăinui şi a implora ajutorul lui Dumnezeu. 

Să lăsăm gândurile noastre să pribegiască spre patrie, acolo unde fraţii şi 
surorile noastre trăiesc ca într'o vastă închisoare, închipuindu-ne pentru o 
clipă alături de ei, în Noaptea învierii. Ce-am 
putea simţi noi înşine fiind în locul lor, ce 
imagini ne-ar năpădi conştiinţa, ce svâcniri 
lăuntrice ne-ar subjuga în acele momente? Fără 
îndoială că tot acest popor de mucenici se va 
întoarce spre amintirea blândă a sărbătorilor 
de care a avut parte altădată, înainte de a fi 
căzut pacostea rusească pe ţară. învierea 
cuminte şi aşezată de odinioară, cu pâlcuri de 
credincioşi cari se îndreaptă în miez de noapte 
spre bisericuţa din deal, aşteptând apoi în 
semi-obscuritatea naosului să înceapă 
momentul solemn al slujbei, ca să-şi grăiască în 
şoaptă "Christos a înviat", li se va părea tuturor a fi mai degrabă o 
născocire, o întâmplare amăgitoare, petrecută "pe tărâmul celălalt" din 
basmele româneşti. A existat aevea o asemenea viaţă? Ei, cei ce aveau 
altădată un nume, o situaţie, un rang social, o familie şi un rost în viaţă, să 
fie identici cu această masă zdrenţuroasă şi flămândă de robi? Aceiaşi 
oameni, aceleaşi fiinţe, să fi trăit acum cinci ani pe plaiurile româneşti? De 

când s'a tras peste istoria neamului românesc oblonul greu al ocupaţiei 
sovietice, atâta desnădejde s'a strâns în sufletul lor, atâtea lacrimi s'au 
vărsat, s'atâtea suferinţe i-a încercat, încât vremurîle de altădată trebue să lî 
se pară despărţite de cele de acum prîn abisul nefiinţei. între Individ şl 
ordinea socială actuală s'a produs o bruscă separaţie. O alta lume, cu alte 
finalităţi şi concepte, a alungat imaginea celei vechi, încât el nu se mal 
poate regăsi în mediul în care a crescut şi s'a desvoltat. Individului nu-i 
rămâne altă alegere decât să se încadreze dimensiunilor monovalente ale 
universului marxist sau să moară. Milioane de fiinţe rătăcesc în neştire 
într'o viaţă care nu mai e a lor, adăstând zi şi noapte să se ivească de 
undeva semnul mântuirii. 

Din ce complex de împrejurări se poate desprinde mesagiul mântuitor? 
Isbucnirea unui nou răsboiu, prăbuşirea internă a regimului comunist, 
sfârşitul ocupaţiei sovietice? Toate aceste eventualităţi nu sunt excluse în 
ordinea raţională şi politică, dar tot atât de posibil este ca nici una din ele să 
nu se întâmple. Şi atunci poporul român trebue să-şi caute salvarea în 
acceptarea răului, în destrămarea totală a sufletului său strămoşesc? Există 

o armă, un scut de 
esenţă superioară 
tuturor speculaţiilor 
omeneşti, capabilă să 
ţină piept şi oştilor 
iadului de s'ar porni 
în marş spre pământ. 
Din însăşi potirul 
suferinţii, băut până la 
capăt, până când se 
simte licoarea morţii, se vor ridica acele forte isbăvitoare cari să împrăştie 
sumbra viziune de afară. Poporul român e chemat de destin să facă această 
experienţă crucială, să cunoască acest drum abrupt, care începe prin 
paragina mormintelor şi sfârşeşte în slava învierii. 

Există un aspect patriarhal al Paştilor. Paştile copilăriei, al bucuriilor de 
familie, al cadrului feeric al naturii, al lumii adunate la biserică în straie de 
sărbătoare, al obiceiurilor noastre frumoase. Când însă suntem prea mult 
absorbiţi de aceste exterioare duioase, poate să ne scape semnificaţia reală a 
Paştilor. Astăzi peisagiul uman al acestor sărbători s'a estompat în oceanul 
de suferinţă care a înghiţit întregul popor, dar în aceeaşi măsură se 
alungeşte în suflet şl se luminează perspectiva lor spirituală. Eraţii noştri 
care se închină în faţa lui Christos încununat de spini şl aud apoi Troparul 
învierii vor înţelege ca momentele fundamentale din viaţa Mântuitorului - 
Calvarul şi învierea - reprezintă şi legea supremă a existenţei umane. Intre 

Christos care "şi-a pus viaţa, ca iarăşi să şi-o ia" şi neamul românesc chinuit 
de tirani s'a făurit o solidaritate pe axa nevăzută a lumii, un front invincibil, 
pecetluit de certitudiuea învierii. Christos umilitul, Christos batjocoritul, 
Christos răstignitul şi Christos biruitorul nu reprezintă numai o garanţie 
supranaturală a mântuirii noastre, ci şi o garanţie istorică. Cine se reazimă 
pe Cuvântul Lui şi îşi potriveşte viaţa după Viaţa Lui, cine intră pe poarta, 
al cărei frontispiciu e iluminat de cuvintele: "Eu sunt calea, adevărul si 
viaţa", nu are a se teme de nicio oprelişte şi de niciun chin. Căci biruinţa 
finală va fi întotdeauna de partea acelora cari au îmbrăţişat cauza lui 
Christos pe pământ. Chiar morţii din morminte se vor alia cu acei cari 
depun mărturie zilnică pentru faptul învierii. 

Putea-vor aşadar diriguitorii ţării să despoaie poporul român de toate 
avuţiile, să-l supună la cele mai teribile cazne, să-i înlănţuie existenţa cu 
cele mai neomenoase legi, să-i suprime dreptul la cultura proprie şi să nu-1 
slăbească zi şi noapte din reflectoarele propagandei lor urgisite; atâta 
vreme cât masa românească îşi va păstra neatinsă credinţa în Christos, va 
dispune de un plan inaccesibil atacurilor vrăjmaşe. 

Deşi nu suntem în mîjlocul fraţilor noştri, ca să participăm la prefacerile 
lăuntrice ce le suferă sub presiunea sovietică, totuşi simţim de departe că 
sufletul neamului nostru se îndreaptă spre acest lîman mântuitor. 

Hor ia Şina 

Revista “Vestitorul”, Linz, Austria. Aprilie, 1 Q^O 

AOeV^IRATA TEIRTFA 

de Gabriel Gălănescu 


Este puţin îndoelnic faptul jertfei în sine. 

Pentrucă după jertfă n'ar mai urma nimic. Ar fi momentul final, colectiv 
sau individual. Momentul de supremă abdicare dela existenţa ta. Abdicare 
pentru pregătirea împărtăşaniei. 

Dealtminteri, imperativul nostru ar trebui să fie imperativul jertfei. 
Adică să ne supunem până la transcenderea timpului prezent nouă. 

Deaceea nu poate fi vorba de o valoare principală şi teoretică a jertfei. 


<>♦0 

După jertfă urmează o altă jertfă. O inepuizabilă putere iniţiată de o 
realitate. 

Jertfa nu o începem noi, nu o sfârşim noi. Jertfa a premers patimilor lui 
lisus şi se va sfârşi la sfârşitul veacurilor. O vom sfârşi cu toţii. Numai 
astfel ne vom putea mântui. Jertfindu-ne toţi pentru unul. Atunci va începe 
o nouă vîaţă. Şî vom trăî cu toţîi semnul cruciî. Acela este semnul sîngur al 
jertfei. Nu întrucât crucea este jertfă. Crucea s'a jertfit prin învierea 
Domnului. Prin deschiderea mormântului. Prin faptul dimineţii. 

Crucea, nu este, nu poate fi - simbol. 

Simbol poate fi împreunarea zîlei cu noaptea - şî a nopţii cu dimineaţa. 
Dimineaţa se sfârşeşte totul. Nu începe totul. Dimineaţa este epuizarea 
forţelor unei zile. 

9 


<>♦0 

După sfârşitul fiecăruia urmează definirea celor ce trebue să fie. Atunci 
recunoaştem faţa din lăuntru a cerului, şi tăgada bucuriilor. 

<>♦0 

Jertfa este biruirea noastră pe moarte. Este adeverirea participării noastre 
prin fiinţă la fiinţa lui Hristos. Ne jertfim atunci când ne salvăm din 
Cosmos. Atunci când ne constrângem drumurile. 

Ne jertfim primind plinătatea darurilor din care ne-am născut. 

Gabriel GĂLĂNESCU 

Revista "Vestitorii", Anul I, Nr. 3, 7 2 Aprilie 7 Q36 

de Delia V. Lucaciu 

Dimineaţa se trezeşte cu ochii mijiţi în lumină prea clară; albastrul de 
sus orbeşte cu puritatea sa pe cei care-şi ridică privirea a rugă. Limpezimea 
e transparenţă de cristal şi viaţa se face simţită palpitând în toate. 

Izbucnesc mugurî de flori învoalate şi verdele se apleacă mângâiat de 
vânt tânăr şi subţire. Privirea se opreşte pe culori, lacomă de frumuseţe şi 
proaspăt; aburi de lacrimi dau ochilor o strălucire tainică şi şugubeaţă în 
acelaşi timp. Zâmbetul e descătuşat de frig şi cu capul dat pe spate, hohotul 
de râs izbucneşte rebel în picăturî de perle cuminţi, înşirate ca pe aţă. 

E început de viaţă în tot şî toate şi sufletul se simte mai liber acum; 
mişcarea e alertă, vivace, tonul vocii schimbat, mai plin de rezonanţă, mai 
sigur pasul, iar vorba măsurată se precipită ca într'o cascadă. 

E bucurie în strîgăt şi'n joacă şi proaspăt în respîraţîa lîberă. 

E lumină în fîne după atâta amurg prelungit în umezeală şî cenuşiu 
împietrit parcă între cer şi pământ. 

E sărbătoarea vieţii care izbândeşte spre bucuria celor ce ştiu să-i guste 
paharul plin, e bucuria naşterii noului din cel vechi, fermecătoare şi eternă 
schimbare care va duce spre miez fierbinte începutul care să-l frământe şî 
să-l topească spre a se mistui în desăvârşire, ca mal apoi, să ia din nou 
fiinţă, dar altfel. 

Este simbolica înviere şi întoarcere de dincolo de lume a celui care a 
murit spre a ne mântui, a murit şi a înviat spre a ne dovedi că există şi că ne 
iubeşte, aşa cum suntem noi, în nimicnicia noastră. 

Este întoarcerea triumfală în viaţa şi lumina din întunericul lumii de 
nimeni ştiută, dar a cărei taină fiecare are a o afla la timpul său, este clipa 
de fulger când cu ochii plecaţi aşteptăm rugăciunea. 

CHRISTOS A ÎNVIAT! 


Delia V. LUCACIU 

Revista “Libertatea”, New York. Anul III, 1 QSU-. 

IPAfTiîLe fl SUFLETUL 



de Pr. Mihail Gulacu 

Cel mai mare eveniment biblic, din viaţa Domnului Isus Hristos, — în¬ 
vierea din mormânt, — este cel mai mare eveniment sufletesc din viaţa po¬ 
porului român. Este prilejul întâlnirii supreme a vibraţiilor de credinţă, 
mângâere şi de nădejdea sufletului nostru creştin, cu revărsarea bucuriei 
celei mai mari minuni dumnezeeşti, „învierea din morţi". 

Sufletul omenesc, prin structura divină a creaţiunii sale de a fi 
nemuritor, găseşte intuiţia concretă a credinţei sale în nemurire, în faţa 
mareî mînuni a învieriî Domnului şi a puterii sale divine, de a săvârşi 
minuni asupra celor morţi. Căci dacă sufletul este, cum spunea odată 
Goethe, cea mai frumoasă parte din fiinţa omnească, ce face să tresară si să 
vibreze viaţa în noî, tot sufletul se înalţă cu tresăriri de viaţă şl de nemurire 
către strălucirea învierii, ca şi florile de primăvară către lumina şi căldura 
soarelui. 

Precum scria nemuritorul şi neuitatul poet şi scriitor Gheorghe Coşbuc, 
învierea Domnului ne face să simţim şi să trăim îndoita binecuvântare a lui 
Dumnezeu, primăvara sufletului şi primăvara naturii ce ne înconjoară. Pri¬ 
măvara vieţii întregi, mobilată cu tot ceea ce Dumnezeu ne-a putut da mai 
scump şi drag. 

Prin pomi e ciripit şi cânt, 

Văzduhu-i plin de-un roşu soare 
Şi sălciile 'n albă floare - 
E pace 'n cer şi pe pământ. 

Răsuflul cald al primăverii 
Adus-a zilele 'nvierii. 

Cărţile noastre bisericeşti în lirismul credinţei si recunoştinţei noastre 
creştineşti către Dumnezeu redau aceeaşi bucurie creştinească prin cuvin¬ 
tele, ce se cântă în Biserică: „Răsărit-a primăvara! Veniţi să ne desfătăm. 
Strălucit-a învierea lui Hristos! Veniţi să ne veselim". 

Sărbătorirea cu sufletul plin de bucuria creştină a marelui eveniment 
dumnezeesc îi face pe oameni să-şi rostească la primele cuvinte de întâlnire 
când se văd, vestea cea bună a Evangheliei: „Hristos a înviat!" Şi răspunsul 
este acelaş ecou sfânt, al adeveririi şi al încredinţării, pentru marea minune 
a învierii Domnului, prin cuvintele: „Adevărat a înviat I" Ca şi ţăranii 
satului românesc, descris în tradîţiile sale sănătoase creştineşti, tot bunul 
Român, care este şî bun creştin, rosteşte aceste cuvinte de salut românesc : 

Şi cât e de frumos în sat! 

Creştinii vin tăcuţi din vale 
Şi doi de se 'nâlnesc în cale 
îşi zic : Hristos a înviat 1 
Şi râde-atâta sărbătoare 
Din chipul lor cel ars de soare. 

S'a dus vremea şi la oraşe când împestriţarea etnică de altă dată cu acei 
de neamul jidovesc, ce l-au prigonit şi l-au răstignit pe Domnul Hristos, să 
nu mai socotească o înjosire acest salut, apreciat ca ceva ţărănesc, rostit 
numai de oameni simpli şi fără de cultură. Seninătatea creştină şi solidarita¬ 
tea naţională a satului românesc, atât de mult apreciat de Coşbuc şi de 
Vlahuţă, s'a revărsat cu putere deasupra oraşelor noastre. 

In noua atmosferă românească, animată de spiritul jertfei eroice pe 
câmpul de onoare al războiului, tot bunul Român îşi împărtăşeşte sufletul 
de cuvântul Evangheliei, de lumina Sfintei învieri, desprinse din pragul 
sfântului altar, al Bisericii noastre strămoşeşti. Se aprinde lumină din 
lumină şi suflet din suflet, dela uşile sfinte ale altarului şi până departe în 
pridvorul Bisericii, - sfintele locaşuri nemaifiind încăpătoare. 

Biserica pe deal mai sus, 

E plină astăzi de lumină, 

Că 'ntreaga lume este plină 
De-acelaş gând, din cer adus: 

In fapta noastră ne e soartea 
Şi viaţa este tot, nu moartea. 

Şi cât de fericite sunt sufletele eroilor, când privesc de-acolo din ceruri, 
din lumea celor drepţi şi sfinţi, că fraţii noştri buni Români, din Bucovina şi 
din Basarabia şi-au putut prin jertfa lor căpăta libertatea mult dorită şi pot 
sărbători acum, cu toţi ai lor marea sărbătoare creştinească! Copiii şi bătrâ¬ 
nii trăesc o viaţă nouă, într'o lume nouă românească, sub binecuvântarea 

împărăţiei creştine a Domnului Hristos. Moartea a putut răpi multe trupuri 
omeneşti ale ostaşilor noştri, prin jertfa lor eroică, dar n'a putut omorî viaţa 
sufletelor. Viaţa de dincolo se continuă iar în cântările creştine ale învierii, 
vibrările vieţii noastre creştine de aici de pe pământ se întâlnesc, precum 
scrie poetul Coşbuc, cu sufletele celor ce sunt dincolo şi se înalţă din 
morminte. 

Şi-un vânt de-abia dăunător 
Şopteşte prin văzduh cuvinte; 

- E glasul celor din morminte, 

E sgomotul sburării lor 1 
Şi pomii frunţile-şi coboară 
Că duhul sfânt prin aer sboară. 

Pare că niciodată sufletul omenesc nu trăeşte mai cu putere nădejdea 
învierei tuturor celor dragi şi scumpi, ca în noaptea Sfintelor Paşti. Lacrimi¬ 
le se şterg şi frunţile bătrânilor, mamelor şi orfanilor se înseninează şi se 
luminează. Suferinţele, patimile, crucificarea şi moartea Domnului Hristos 
ne sunt mărturii, că fără de jertfă nu-i cunună, fără moarte nu-i înviere. Din 
dragoste pentru oameni a suferit toate Domnul Hristos precum spunea în 
mod profetic, înainte de supremul său sacrificiu: 

„Mai mare dragoste decât aceasta, ca cineva să-şi pună sufletul pentru 
prietenii săi nimeni nu are" (loan Cap. XV, 13). Şi din dragostea pentru 
desrobirea fraţilor noştri de sub jug străin şi-au dat viaţa nemuritorii eroi ai 
Neamului Românesc. Credinţa lor creştină le-a dat puterea jertfei eroice. 
Căci precum ne spune Evanghelia, în noaptea Sfintei învieri, „Celor ce cred 
în numele Lui, le-a dat putere, ca să se facă fii ai lui Dumnezeu" (loan 1,12). 
De aceea poetul Coşbuc, tot în poezia la „La Paşti", ne înfăţişează 
mângâerea tuturor mamelor îndurerate, în noaptea sfântă a învierii 
Domnului, pentru pierderea fiilor lor scumpi. 

Ah, iar în minte mi-ai venit. 

Tu mama micilor copile 1 
Eu ştiu că şi în aceste zile 
Tu plângi pe-al tău copil dorit! 

La zâmbet cerul azi ne chiamă 
Sânt Pastile 1 Nu plânge mamă ! 

Deci sărbătoarea Sfintelor Paşti ne dă prilejul de întărirea credinţei, a 
nădejdei şi a mângâerei sufletelor noastre creştine. De-asupra noastră a 

tuturor, celor ce suntem în viaţă şi celor ce sunt cu trupul în morminte, se 
ridică strălucirea învierii Domnului Nostru, ca mărturie vie, că toţi cei ce 
s'au jertfit pentru un ideal înalt se află sub binecuvântarea lui Dumnezeu. 
Nimeni nu moare, toţi vor învia. 

Anul acesta, când Sfintele Paşti sunt sărbătorite în aceeaşi zi de toate 
confesiunile creştine ale lumii, este anul simbolic al unirii creştineşti în 
acelaşi gând şi aceeaşi simţire a popoarelor cu adevărat creştine, pentru 
desrobirea oamenilor din robia întunericului, spre a le reda libertatea, 
credinţa, simţirea şi trăirea luminii creştine. De aceea, cântările Bisericii 
noastre strămoşeşti au un ecou mai puternic ca oricând, când le ascultăm 
din nou: „Ziua învierii ! Să ne luminăm cu prăznuirea şi unul pe altul să 
îmbrăţişăm. Să zicem, fraţilor, şi celor ce ne urăsc pe noi. Să iertăm toate, 
pentru înviere. Şi să rostim cu toţii: "Hristos a înviat din morţi, cu moartea 
pre moarte călcând şi celor din morminte viaţă dăruindu-le". 

Iubirea şi unirea tuturor popoarelor creştine laolaltă pentru biruinţa urii 
omeneşti, din partea acelor ce prin groază şi teroare stăpânesc o lume în¬ 
treagă, este chemarea creştină pe care ne-o face, acum mai mult ca oricând, 
sărbătorirea învierii Domnului Hristos. Sufletul nostru românesc a înţeles 
această chemare şi pe această linie de credinţă îşi desfăşoară toate jertfele 
sale pe câmpul de onoare. De aceea toată nădejdea noastră este că aceste 
jertfe creştineşti vor fi urmate de marea înviere a biruinţei şi victoriei noa¬ 
stre finale. 


Preot MIHAIL GULACU, conferenţiar universitar 

Revista “Universul Literar”, Gucureşti. Anul LII, Nr. 7 7, Marti 20 Aprilie 7 

î N VIE P E A 

de Şerbana H. Tartea 

Desenul: F. Micoş 


Cu mânile încrucişate peste pântecul acoperit cu pestelca-i ţesută în in, 
cu capul aplecat pe piept şi buzele strânse într'o durere înfrântă, îşi târăşte 
picioarle tăbăcite în faţa Precistei, ca în fiecare seară înainte de culcare. 

Se opreşte privind straniu, la icoana de lemn învechit şi mâncat de carii 
unde chipul Fecioarei cu Pruncul în braţe, înegrit de timp, a dispărut cu 
totul în umbra ştergarului din borangic, pe care doar câte o frântură de 
rază a candelei — singura luminiţă ca un opaiţ din odae — îi mai dă iluzia 
c'ar fi o icoană, pata aceea neagră. Mănunchiul de busuioc proptit între 
icoană şi perete, îşi amestecă mirosul vechi cu pământul lipit proapăt pe 
jos, plămădit cu zăduful cald din grajd, şi cu mirosul proaspăt al 
cozonacilor scoşi atunci din vatră, printre cari, cel mai mare, stă ca un 
sceptru, şi ouăle roşii din strachina mare înflorată, de pe măsuţa de sub 
oglinda încadrată şi ea c'un ştergar înnodat pe rama ei. 

Mirosul cald al cozonacilor, îi gâdilă plăcut nările şi o făcu să-şi întoarcă 
capul ca la o chemare. îi priveşte c'un sentiment pios şi-o uşoară mângâere 
a ochilor obosiţi, adulmecând aroma lor. „Au crescut frumos... numai de 
s'or fi copt bine...". 

Şi 'ndreaptă paşii către masă: ia unul în mână şi-l duce la nas... Aspiră 
adânc cu satisfacţie, apoi îl pune la loc peste pânza albă aşternută anume 
pe masă. 11 mai priveşte cu ochii îndureraţi... „Ionică mamă, o mai avea 

mama parte să facă Pastele cu 
tine?..." îşi trecu dosul manei 
peste ochi, şi-şi târşi iar 
picioarele în faţa icoanei. Şi iar 
rămâne mută... Nu mai are 
putere să se roage. S'a rugat 
mereu şi... Ce i-a folosit? 
Priveşte în întunericul icoanei 
ca'n grota unei stânci de 
granit.... O ia cu frig şi mâna-i 
pare paralizată... Nu-şi mai poate face semnul crucii, încearcă să zică: „Tatăl 
nostru..." Şi rămâne îngânând... „fie voia ta..." O îngrozeşte ceva dureros: II 

vede pe Ion mort, în locul icoanei... Se scutură şi-i tremură bărbia. „Nu, 
Doamne, să nu-ţi faci pe voe rău cu mine. Nu eşti Tu atât de crud să vrei 
moartea fiului meu..." Simţi o sfârşeală dureroasă în inimă şi strângea amar 
din buzele al căror tremur nu putea să-l stăpânească. Apăsă ruga pe buze: 
„fă-mi Doamne parte de copilaşul meu!.. Sfânta înviere!.. Şi de-odată căzu 
bătând mătănii, sărutând pământul cu gura plină. 

Untdelemnul din candelă era pe sfârşite; dădu de apă şi începu să sfârâe 
aruncând câteva scântei, şi lelea Tudora, cum i se spunea în sat, se văzu 
prăbuşită în întunericul odăii, ca'n sufletul el. întinse mâna pe patul de 
lângă fereastră, şi dete în lături perdelele de pânză albă călcate proaspăt, 
proptindu-le de cuiul bătut anume în perete. Prin geamul ferestrei, veni 
năvală lumina lunei, ca o apă cristalină revărsată dintr'un isvor de argint, 
înveselind sărăcăcioasa încăpere, în care bătrâna îşi rotea ochii după cutia 
cu chibrituri şi sticla cu untdelemn. 

Puse un genunchi pe lada de sub icoane ce se afla la capătul patului în 
rând cu uşa şi întinse mâna de luă paharul-candelă de pe mica policioară; îl 
puse pe masă, îl umplu cu untdelemn, schimbă iasca şi o aprinse cu o 
duioşie ce-i încălzea inima. îşi făcu semnul crucii, şi o puse la loc cu o 
mulţumire tainică plină de umilinţă şi evlavie. 

Astrul nopţii lumina camera ca ziua, şi-i pătrunse sufletul deschizându-1 
ca o floare la razele lui. Mai roti ochii pe masa cu ouă şi cozonaci, şi o clipă 
se pierdu în gând cu câţiva ani înapoi, turburând-o amintirea unei fericiri 
din plin cu o bucurie caldă, sfioasă: bucuria învierii; o bucurie letargică, în 
faţa sfintei zile ce o închina, cu contradicţia inimii îndurerată, ca 
muribundul în lumina amăgitoare de speranţă, în ultima clipă a vieţii... 

„Să fie şi Ion acas..." Şi ghimpele îi sângera inima. 

Se îndreptă către celălalt pat, dela peretele din fund, unde dormea 
copilul, şi trase plapoma mai sus pe spate de-1 înveli bine. „Să nu răcească". 
Făcu semnul crucii peste el. Tot aşa îi făcea şi lui Ion, când în războiul 
trecut, bărbatul ei a plecat pe front de unde nu s'a mai întors, şi a lăsat-o cu 
copilul la aceiaşi etate: patru anişori... Atunci îşi închina copilul, acum îşi 
închină nepotul... „Parcă a fost ieri...". îşi şterge ochii cu poala pestelcei şi se 
îndreaptă către lada unde-şi păstra ce avea mai bun pentru îmbrăcăminte, 
până şi cele de înmormântare. Desface capacul şi scoate afară: rochia 
castanie de caşmir, şorţul negru de şaten cu dantelă pe poale, o cămaşe de 
pânză cu poale lungi, polcuţa, caşmiruil negru cu ciucuri şi batista în care e 

înfăşurat un colac de lumânare. Închide capacul lăsând în cameră adieri cu 
miros de sulfină. Să fie gata pentru a merge la sfânta înviere, atunci când 
va auzi că se trag clopotele la biserică. 

Nu ştia ce să facă: să se culce, nu-i venea şi o agitare nervoasă îi frământa 
inima. Sa aşeză pe marginea patului unde se strânse în ea, ca într'o tăcere 
de prăpastie, ce-i scormonea talazurile suferinţei. Prea era singură. Se făcu 
mică; se aplecă. învinsă, încovoind spatele, şi cu o privire năucă, sfredeli 
pământul din mijlocul camerei, unde sburdau razele luminoase în largul 
lor, rătăcind cu gândul ca un tovarăş cu suflet pe meandrele unor drumuri 
din pustiul vieţii lui... 

...Atât avea pe lume: Ion, unica ei bucurie rămasă ca sprijin de bătrâneţe. 
Singură şi văduvă cu el la patru ani; săracă fără nici o palmă de pământ, 
muncind pe la străini, şi-a luat copilul de mână şi bocceluţa pe băţ proptită 
pe umăr; coborî şi urcă dealurile şi munţii Sibiului; văile şi vâlcelele, pentru 
a ajunge pe Bărăganul unde Statul i-a dat câteva pogoane s'o 
despăgubească de răposat. A muncit cu copilaşul ei, până şi-a făcut un rost 
în rândul lumii. Băiatul s'a făcut mare şi era fruntea satului: frumos şi iubit 
de toată lumea, că era vrednic şi săritor la nevoile altora. 

Cumpărase pe Busuioc la bâlciul din Călăraşi. Dăduse pe el bani mulţi şi 
era aşa de fericit că-1 are. II iubea ca ochii lui din cap, şi ce-1 mai ţesăla şi-l 
spăla. De dragul lui dormea noptea cu el în grajd. Când călărea pe bălanul 
lui ca neaua, voinic şi neastâmpărat, ai fi zis că-i Făt-Frumos din poveşti. 
Cu pălăria sau căciula dată pe spate, la care nu-i lipsea muşcata sau groafa 
vara sau iarna, lăsând smocul de păr să-i cadă pe frunte, cântând sau 
fluerând, el cutreera satele cu zâmbetul pe buze, să servească cu căruţa lui 
pe oricine: pe mult, pe puţin, şi de multe ori pentru un „să trăeşti, taică", 
sau „să-ţi dea Dumnezeu sănătate Ionică mamă". Sau pentru un zâmbet de 
fată : „Iţi mulţumesc. Ioane..." S'a însurat şi n'a avut parte de nevastă. A 
murit la facerea lui Mihăiţă. Acum e plecat cătană de doi ani... De câteva 
luni, nu mai ştie nimic de el... 

Lelea Tudora se strânse mai tare în ea, cutremurându-se, revăzând visul 
ei din noaptea trecută. Dacă ar fi să se întâmple aşa cum visezi, s'ar fi 
bucurat, dar ştie ea: e tocmai contrariu. Se făcea că venise Ion acasă, şi 
Doamne... cât s'a bucurat! Apoi îl mai visase şi pe Busuioc că sboară... 
„Asta-i veste rea..." îşi întoarse capul pe fereastră... „I-o mai fi pus iar gând 
rău, te pomeneşti, să-l fure ca în noaptea de Paşti anul trecut..." 

De când a plecat Ion, ea nu doarme noaptea cum se cade. Grija ei: să nu 
se furişeze cineva să-l fure. Cu cât foc i-a lăsat Ion în grije: „Mamă... 
Busuioc şi Mihăiţă!... 

Au încercat ei hoţii în două rânduri să-l fure. Dar el nu se lasă furat. Pe 
unul l-a lovit în stomac de l-a lăsat mort pe loc, iar pe Gheorghe al 
Gherghinei, s'a lăsat încălecat de el până a eşit pe poartă afară. A rupt-o în 
goană, l-a trântit de l-a lăsat mai mult mort şi s'a întors mândru la grajd să- 
şî aştepte stăpânul. „Iacă e anul în noaptea aceasta. Gheorghe umblă şî 
acum în băţ după urma scrânteleî..." 

Se teme... „de... nu i-ar da păcatul iar în gând să fure pe Busuîoc?..." In 
noaptea aceasta, toată lumea e la bîserîcă. Cum să plece ea de-acatsă?... 
Vîsul eî: Busuîoc sburând... Dar cum să-l scape ea?... Dacă-i dă una în 
cap?... Maî rămâne Mîhăiţă bîetul copilaş singur pe lume... Şi ea, cum o să 
se apere?... Gândul îi sbură la securea din tindă ce-o ţinea după uşe. Se 
scutură, îşi făcu semnul crucii. „Azi, în noaptea de învîere... fereşte-mă 
Doamne!... 

— Mamă male, mamă male ! 

— Ce e mamă? îşi reveni bătrâna brusc ca dintr'un somn cu coşmar. 

— A venit tăticul, e în glajd la Busuîoc doalme acolo. 

— N'a venît, băiatul bunîcăî, suspină bătrâna, venind spre copil: culcă-te 
şi dormi cu bunica. 

— Ba da, a venit. L-am văzut eu. 

— N'a venit, bunico. Are să vie dacă o vrea Dumnezeu. 

După ce îl multumî pe copil, şi văzu c'a adormit, se depărtă îngânând: 
„Visează şi el ca şi mine... cine ştie ce durere mă aşteaptă..." Şi totuşi, inima 
începu să-i bată cuprinsă într'un val de căldură; privirile îi deveniră mai 
clare, şi o sfârşeală dulce i se lăsă în picioare. 

Să mai iasă pe afară... Nu, doar, c'ar putea crede în visul copilului... dar 
numai aşa... să mai dea o raită prin curte. 

Cu paşi lini, se strecură pe la capătul prispei, spre dosul grajdului. îşi 
stăpânea un zâmbet şi mergea pe lângă zidul proaspăt văruit, unde-şi lăsă 

papucii, atingând pământul în vârful picioarelor. Se dădu în umbra 
luminei albe, ce scălda ograda cu şira de pae în mijlocul ei, într'o bae 
lăptoasă. Apropiindu-se de scândurile învechite, abia le atingea cu mânale 
tremurânde şi cu o sfială pioasă. Isi stăpâni pornirea să nu răbufnească: 
„Ionică mamă, ai venit?..." De câte ori n'a făcut ea drumul acesta cu aceeaşi 
speranţă, sculându-se brusc din pat, cu nălucirea că poate-1 va găsi 
dormind lângă Busuioc, sau ţesălându-1 în şoapte dragi. 

îşi prelungea umbra în bătătură, şi nu ştia cum s'o ascundă, cum să se 
strângă mai mult să nu o dea de gol mai înainte. Se apropie de gura mare a 
grajdului, şi sta ca un hoţ lipită de scândură ascultând. Dar nu auzi nici foş¬ 
nete de pae... nici şoapte, nimic, decât spaima inimii ce-i ciocănea sufletul 
prea mult în cercat... Cum? n'aude şoapte adresate lui Busuioc de bun 
venit?... 

Cu acelaşi tremur şi teama ascunsă sufletului de a nu-1 înşela; îşi întinde 
puţin capul sfios, atât cât poate vedea cu ochii în lăuntrul grajdului, de 
unde aerul cald o isbi în nas... întâlneşte prunele mari şi negre ale lui 
Busuioc, care o priveşte mirat. 

îşi întinde corpul spre intrare, şi la lumina brumată, cercetează restul 
gol. Sfârşită, cade rezemată de cadrul de lemn privind buclele de argint şi 
zâmbetul lunei ce o priveşte nepăsătoare; oglindindu-se pe obrazul ei, pe 
ale cărei încrustări îşi fac loc râurile calde prelingându-se pe colţul buzelor, 
coborând la vale, înodându-se pe bărbie, şi deacolo picurând pe nodul 
basmalei. 

Busuioc se uită cu milă la ea. Apoi, vrând parcă s'o încurajeze, începe a 
necheza ca atunci când se apropie stăpânul lui de el: desface nările nervos, 
face pas de galop şi-şi scutură coama stufoasă. 

Zadarnice sunt încercările lui s'o învioreze: inima i s'a strâns fricoasă să 
plângă închisă în ghimirlia ei. Ca bătută de soartă cu pumnii în cap, lelea 
Tudora, cu grumazul aplecat din ce în ce mai mult, obidită, cu ultima-i 
nădejde spulberată, îşi târşeşte papucii, pe cari îi luă umilă dela capul 
prispei unde-i lăsase, prin curtea măturată frumos, în care luna râdea din 
plin. Se aşeză pe prispa ce mirosea a lipitură proaspătă, şi-şi dădu drumul 
durerei... 

Se auzeau clopotele la biserica din sat. începea slujba. Lelea Tudora, se 
ridică în picioare, îşi făcu semnul crucii, dar nu mai privea în sus. Luminile 
ochilor ei pătrundeau lutul bătătorit. 

Intră în casă, cum ar fi intrat într'o celulă la închisoare. Totuşi... să se 
îmbrace de sfânta mare zi. Să meargă şi ea la înviere. Molatec, îşi schimbă 
îmbrăcămintea, înodă cimberul de bărbie, ia colacul de lumânare înfăşurat 
în batista, şi rămâne cu el în mână şi cu ochii rătăciţi... Dar dacă în urma ei 
vine cineva să fure pe Busuioc?... 

— Mamă male! a venit tăticu?... 

— N'a venit. Culcă-te şi dormi. Ce-ai şi tu astăseară de nu te odihneşti 
liniştit? Se îndureră ea mai rău. 

— Nu mai mi-e somn. Aştept pe tăticu. 

— Lasă, că dacă o veni, te scoală el. Haide dormi. Iată: mă culc şi eu aci 
lângă tine. 

Se aşeză pe marginea patului punând capul lângă copil, pentru a-1 
adormi. A stat aşa... nu ştie cât. Poate a adormit puţin... sau mai mult... 
Cântecul cocoşului a sculat-o brusc din pat. Năucită, cu inima ce se 
svârcolea în piept, iese repede afară şi fuga la grajd. Dacă în timp cât ea a 
dormit, au venit şi l-au furat pe Busuioc... 

Calul era la locul lui şi nici urmă de om prin curte. Respiră uşor, liniştită. 
Ca o apă după furtună, se duse spre poartă. O deschide, iese un pas mai 
departe, şi-şi întinde privirea pe cărarea albă ca laptele. 

Pe uliţa îngustă, un om se anină din depărtare. Nu o interesează: un 
oarecare. Dar mai apoi, îi vede băţul în care propteşte pasul. Ii trasare 
inima şi se 'nfăşură într'o panică sufletească: „E el: Gheorghe, cel mai rău 
om din sat. Nu l-o aduce păcatul '"încoace, crezând că eu sunt la biserică..." 

Acela îşi întinde paşii... „El este..." O doare în capul pieptului... Cum o 
să se lupte ea femeie singură mică şi slabă, cu atâta namila de om?... Cum 
se va apăra ea de el când se va opune?.... Mai poate să-i dea şi una'n cap. E 
singură aci. Casa lor e răsleţită de sat, pusă la o răspântie... Şi apoi, în 
noaptea aceasta, chiar în sat, aproape că nici copiii nu-s pe-acasă. Toată 
lumea e la înviere. 

Cel cu băţul grăbea în pasul lui, răsfrângându-şi umbra pe uluci, pe 
pomi, pe fântână, apoi îşi lăsă umbra în urmă şi se pierdu pe uliţa ce duce 
spre biserică. Ea respiră din adânc şi rămase cu privirea jinduită pe aceeaşi 
cale. 

„Poate n'a fost el... şi chiar dacă a fost... dă-1 păcatelor că s'o fi săturat de 
ce-a păţit an..." 

Se aşeză pe scândura de lemn dela poartă, bătută în patru pari, plină de 
mâhnire că nu-i şi ea la biserică. A stat aşa alungând gândurile din toate 
colţurile durerii, până îi apăru în faţă nişte luminiţe jucând printre 
zaplozurile caselor, umplându-o de fiorii credinţei. Luminiţele se întindeau 
pe uliţi şi clipeau pline de viaţă, ca stelele cu umbre lungi într'o apă 
limpede şi curgă toare. „Vine lumea dela biserică..." 

Mâhnită, se mai pierdu puţin cu ochii prin ploaia de stele căzute pe 
pământ, şi intră şl ea în casă să se culce. Puse cârligul la poartă, deşi nu e în 
mare siguranţă că şi un copil poate s'o deschidă; se urcă cu paşi grei pe 
prispă, intră în casă oftând şi închise uşa cu zăvorul. 

După ce s'a desbrăcat, şi-a aşezat rochia şi celelalte pe ladă, să pună 
puţin capul pe pernă să se odihnească ca să poată lua sfânta împărtăşanie 
mâine de dimineaţă. Dar... n'apucă bine să aşeze mâna sub căpătâi, când... 
pocnituri de ciomag proptind prin bătătură, îi răsună în urechi cu ecou de 
spaimă în suflet. I-a îngheţat inima, încetând să mai bată, strângându-se în 
ea ca de o mare primejdie. 

„A venit!... tot nu s'a lăsat hoţul!... Asta e noaptea lui !... Sări repede din 
pat şi se uită pe fereastră: o umbră de voinic se rupse peste poartă, 
împreunându-se cu cea dela casă doar dela brâu în jos, iar restul se lungea 
cu... parcă o lumânare aprinsă?... sau ce?... Umbra tindea spre grajd. 

Cu nodul ce-i sufoca respiraţia şi bătăi puternice în piept, se năpusti la 
uşe. 


— Mamă male... sare copilul din pat agăţându-se de poalele cămăşii ei. 
A venit tăticu. Mă duc la el la glajd. 

— Fugi măiculiţă din calea mea, ce-i mai fi având şi tu de tot aiurezi? 
Dând copilul la o parte: fugi că nu e ta'tu! se mânie bătrâna. E blestematul 
de Gheorghe, a venit cu farmece să ameţească calul să-l fure. 

— Să-l fuie pă Busuioc? Stai că-i dau eu lui. 

Iar lelea Tudora, plină de mânie, împinse copilul înlăuntru, închise uşa 
după ea strigând: „Să nu eşi afară! Sue-te în pat! 

Uită şi de Dumnezeu şi de Înviere... să salveze calul şi la nevoe să se 
apere... Răbufni pe uşe afară cu securea de-asupra capului, năpustindu-se 
spre grajd. 

Razele lunii jucau vesele pe spatele militarului ce ţinea cu o mână capul 
lui Busuioc ce necheza, sărutându-1, iar în cealaltă mână, ţinea lumânarea 
aprinsă cu care a venit dela biserică. 

Tremurând din tot corpul, bătrâna scăpă securea jos privind uluită şi 
mută. 

La sgomotul greutăţii căzute pe pământul tare, acesta întoarse capul, şi 
cu o bucurie ce-i lumină faţa, ridică lumânarea în sus, strigând vesel: 

— Christos a înviat, mamă! 

— A... a... Şi fără să mai poată lega cuvintele, ea căzu jos învinsă de 
emoţiile succesive. Dar în urma ei, se auzi un ciripit vesel ce răspundea din 
plin cu braţele ridicate, ale copilului care cu toate protestările bunicii, o 
sbuchi pe uşe afară: 

— Adevălat a înviat tăticuţule! Şi se repezi de-i încercui genunchii 
sărutându-i vestmintele pe unde apuca. 

Îmbrăţişaţi, tatăl şi fiul luară pe bunicuţa de braţ, în care nu mai încăpea 
bucuria sărutând şi ea cu duioşie vestonul după fiul său în care-şi înfunda 
capul într'un plâns ce-i uşura sufletul încărcat. Apoi, câteşi trei intrară 
veseli în casă, bunica ştergându-şi ochii cu pestelca într'un zâmbet fericit, 
iar Ion stinse lumânarea cu o cruce în cadrul uşii de sus. 



Şerbana H. I AR I bA 
“Universul Literar” 


* * « NICOLAE NIŢĂ 


80 


ÎN Al T€IP irAlRgA 



de Ion Valerian 

Acum în preajma Paştelui, încercând să ne adunăm gândurile răvăşite 
de suflul atâtor vânturi protivnice, ne-am surprins inima bătând în ritmul 
unor versuri ce ne-au desfătat zilele fără griji ale copilăriei; imagini însorite 
se deapănă ca într'un film de basm, roiuri de păsări ciripesc în sate 
inundate de râset şi voie bună, hore de flăcăi şi fete se învârtesc în sunet de 
cobze şi viori, iar în peisajul sărbătoresc lucesc la soare căsuţele proaspăt 
văruite 


„pe care cocostârcii, înfipţi într'un picior 
„dau gâtul peste aripi, tocând din ciocul lor". 

Ce departe suntem astăzi de pastelurile lui Alecsandri, cu cerurile lor 
atât de senine, cu primăveri aducătoare de noui nădejdi şi îndemnuri la 
muncă, cu bucuria patriarhală a unor vremuri de pace şi siguranţă! 

Vestitorii primăverii de anul acesta se lasă aşteptaţi de înfrigurarea 
noastră. Poate mai cred că văzduhul nu şi-a scuturat toate cojoacele de 
zăpezi rămase din iarnă, poate se tem de bubuitul tot mai înteţit al tu¬ 
nurilor. 

Şi, totuşi, peste plaiurile noastre sbuciumate vor pluti într'o zi cocorii. 
Pe firmamentul cenuşiu vom vedea vâslind unghiuri întraripate, în aceeaşi 
formaţie tactică, devenită astăzi obsesie. 

Desigur, primul gând al celor de jos, va fi ca să se ascundă în săpăturile 
pământului, şi numai dacă sirenele de pe înaltele acoperişuri vor rămâne 
mute, oamenii vor afla că sunt cocori adevăraţi, că a venit primăvara. 

lată într'adevăr pentru blazarea secolului nostru emoţii inedite, 
recorduri de progres negânditei Contemporanii se pot felicita că au atins 
culmea perfecţiunii, că stăpânesc cu desăvârşire văzduhul, întrecând 
sburătoarele cerului. 

După aproape două mii de ani dela învierea Mântuitorului, nu se poate 
spune că mintea scotocitoare a omului a rămas inactivă în tendinţa de a 
ferici speţa umană. Confortul modern nu lasă nimic de dorit; ne plimbăm 

CU uşurinţă pe apă, pe sub apă şi în aer; în laboratoare se descoperă leacuri 
pentru toate bolile trupului; dragă Doamne, o vieaţă de om e un dar pre 
ţios, care merită toate strădaniile savanţilor. 

S'ar părea că astăzi am atins fericirea absolută, ne-am apropiat la un pas 
de dumnezeire. 

De ce oare, acum în ajunul Paştelui, un oftat uriaş învăluie pământul? El 
vine de undeva, din strana unui schit uitat de munte; acolo, doborît şi 
singur suspină lisus. Plânsul lui dumnezeesc, pornit pentru împăciuirea 
lumii, este copleşit de huetul avioanelor, de sgomotul exploziilor, de 
undele radiofonice care în toate limbile îndeamnă popoarele la învrăjbire. 

Secolul nostru de aur a isbutit în fine să provoace o încăerare cu 
adevărat mondială. Milioanele de vieţi sunt nimicuri, populaţia nevinovată 
este terciuită în oraşe, operele de artă păstrate de veacuri, sunt distruse în 
câteva minute. 

Încearcă unii filozofi mistici să lămurească pricinile actualului conflict, 
în cuvinte mustind de erudiţie, ca şi când erupţia unui vulcan s'ar putea 
potoli cu vorbe savante şi explicaţii ştiinţifice. După ei, societatea de astăzi 
este obosită de civilizaţie, măcinată de acţiunea corosivă a raţionalismului. 
O prăpastie s'ar fi deschis între spirit şi materie, între religie şi ştiinţă. Un 
nou „ev mediu" va să vie peste epoca noastră, un uragan de foc va sufla, 
îngropându-ne în besnă, asemenea cetăţilor înnisipate ale pustiului. 

Cei cari au avut datoria şi putinţa n'au aruncat la vreme punţi de 
înţelegere între golurile ivite între oameni, ei au acumulat doar bunuri 
materiale, cu mult peste trebuinţele lor, socotind că lumea începe şi sfâr¬ 
şeşte cu ei. Astfel au luat naştere cele două tabere duşmane, a flămânzilor şi 
a sătuilor. Astăzi, războaiele nu se mai pornesc dintr'un capriciu de alcov 
imperial, ci dintr'o nevoie de existenţă categorică. De aceea şi sguduirea 
este mai puternică, asemenea straturilor ce pornesc spre stabilizare în 
cataclismele seismice. 

Nu ştim cât adevăr cuprind aceste teorii ale misticilor contemporani. Un 
lucru pare să iasă în evidenţă anume că egoismul neînfrânat al epocii 
noastre şi setea arzătoare după satisfacţii materiale ne-au îndepărtat de 
propriul suflet, de sufletul fratelui de lângă noi şi de sufletul divin al Celui 
crucificat pentru împăcarea omenirii. 

Constatarea aceasta, destul de banală, ne tulbură conştiinţele, acum în 
preajma Învierii, când forţele urii se găsesc mai deslănţuite ca oricând şi 
fără niciun simptom de aplanare. 

Dacă oamenii ar fi urmat sfaturile lui lisus, nu ajungeau la încleştarea de 
astăzi. I-au răstălmăcit pe dos învăţăturile, au uitat sensul dăruirii Lui 
pentru înfrăţirea celor zămisliţi după chipul şi asemănarea Tatălui ceresc. In 
scurta Lui vieţuire, s'a dat drept pildă de simplitate şi umilinţă, dar urmaşii 
au cultivat un nemăsurat orgoliu. La ce ne-au folosit toate descoperirile 
ştiinţei dacă n'am fost în stare să îmblânzim nici cu o iotă sufletul 
pitecantropului din noi? 

In ajunul acestor Paşti, când nu se vede nici o zare de lumină pe pământ, 
ochii se îndreaptă mai arzători către Crucea Mântuirii, braţele se ridică 
pădure către cer, implorând pe lisus ca pe supremul reazem al sufletelor 
bântuite d e furtună. El este chemat ca prin puterea sa dumnezeiască să 
poarte către liman corabia lăsată în voia valurilor. II strigă cu tărie copiii 
nevinovaţi, tremurând sub ploaia de bombe venite din cer, îl roagă femeile 
şi bătrânii porniţi pe lungul drum al bejeniilor şi El trebuie să vină. 

In aşteptarea sfintei învieri, mulţimea înfricoşată se leapădă de 
născocirile semănătoare de nimicire şi îşi întoarce faţa către icoana blândă a 
Mântuitorului, cu o ultimă speranţă. 

Iată, simţim în aer trista împrimăvărare, ascultăm trezirea la vieaţă din 
sânul pământului şi ne spunem că vieaţa biruitoare a colectivităţii merge 
înainte „cu moartea pre moarte călcând" că avem datoria să credem în 
zilele de mâine. 

Vom avea un Paşte de purificare prin suferinţă, o revizuire adâncă a 
raportului dintre om şi dumnezeire, cum nu a mai fost de veacuri. Numai 
aşa vom isbuti să trecem întremaţi greaua cumpănă de astăzi. 

Cel puţin, dacă l-am înţelege şi iubi pe lisus în ceasul al 
douăsprezecelea! Altfel, în zadar vom aştepta clipa mântuirii. 

Ion VALERIAN 


Revista “Universul Literar”, Anul LIII, Nr. 7 0, Luni 7 0 Aprilie 7 

O U ^ L i 


IR O f I I 


"După ce a fost Domnul nostru Isus Cristos înmormântat, învăţaţii şi mai 
marii Jidovilor, de bucurie că s'au mântuit de dânsul, se adunară cu toţii la un loc, 
se aşezară la o masă, pe care se afla un blid cu zeamă şi carne de cocoş, precum şi 
mai multe ouă fierte, şi prinseră a mânca, a bea şi a se veseli. Iată însă că pe când 
stau ei la masă şi se aflau în culmea veseliei, îşi aduce unul dintre dânşii aminte 
de cuvintele lui Isus, pe care le rostise el înainte de a fi prins şi răstignit, că adecă 
a treia zi, după ce va fi înmormântat, are să învie, şi le-o spuse aceasta şi celorlalţi. 
Atunci cel ce se afla în capul mesei începu a râde şi a zice: Când va învia cocoşul 
ce-l mâncăm noi acuma, şi când se vor preface aceste ouă fierte şi curăţite, din 
albe, cum sunt, în roşii, atunci va învia şi Cristosl 

N'a apucat însă bine a rosti cuvintele acestea, şi iată că, prin puterea lui 
Dumnezeu, toate ouălele se făcură îndată roşii, iar cocoşul din blidul cu zeamă 
învie şi bătând din aripi, începu a cânta. Jidovii, văzând aceasta, se băgară în 
toate răcorite şi, de spaimă, săriră ca fripţi dela masă şi voiră s'o tae la fugă. 
Cocoşul însă, înainte de ce apucară a spăla ei putina, îi împroşcă pe toţi cu zeamă, 
şi pre care i-a ajuns zeama, i-a împestriţat şi le-a umplut tot capul de râie. Si de 
atunci Jidovii îşi tund şi rad capul, pe unde i-a ajuns stropeala, şi numai pe 
de'nainte, pe unde nu i-a ajuns zeama din pricina urechilor, lasă părul să crească 
şi poartă aşa numiţii perciuni. Si tot de atunci îndătinează şi oamenii noştri a face 
ouă roşii de Paşti." 


(conunicată de pr. Vasile I urtureanu din Goian, Gucovina) 

Sinion Florea Marian - “Sârbâtorile la Români” 

OIRIGIN6A 



iROflII ÎN 





de Artur GOROVEI 


Acceptat de creştini, obiceiul ouălor roşii, în legătură cu sărbătorile 
primăverii dela păgâni, sărbători care coincid cu Paştele creştineşti, era 
firesc lucru ca oul roşu să fie pus în concordanţă cu sărbătoarea creştinească 
a învierii Domnului Isus Hristos, şi să se ajungă la concepţia credinţei că 
ouăle roşii simbolizează sângele Mântuitorului, după cum rezultă din toate 

tradiţiile despre originea lor, ceea ce se 
spune chiar în mod concret: «în jurul 
Gherlei e credinţa că ouăle roşii 
simbolizează sângele Mântuitorului»^). 



Credinţele despre origina aceasta a 
ouălor roşii, sunt puse în legătură cu fiecare 
fază prin care a trecut vieaţa lui Hristos, în 
timpul pe care-1 sărbătoresc creştinii, la 
Paşti. 


1. In judeţul Mehedinţi se spune că în 
timp ce evreii duseseră pe Isus la Pilat, să fie judecat şi osândit, şi 
după ce judecătorul, spălându-se pe mâni, spusese că negăsind nicio 
vină asupră-i, nu-1 poate condamna, evreii auzind, au cerut capul lui 
Isus, iar Pilat, întinzând mâna peste ei, a spus: «De voiţi să ucideţi un 
om nevinovat, păcatul să cadă asupra voastră». O ploaie de pietre a 
căzut asupra capului lui Isus, şi urlete grozave au răsunat. Dar, 
minune: toate pietrele s'au prefăcut în ouă roşii. 


1) «Comoara satelor», II, P. 72. 

De atunci, în amintirea sângelui vărsat pentru omenire, popoarele 
aduc ca jertfă ouă roşid). 

2. In Posada-de-sus (Ardeal), cred oamenii că pe când îl duceau pe 
Domnul Hristos să-l răstignească, copiii jidovilor dădeau cu pietre 

după el; pietrele acelea însă toate se prefăcură în ouă roşii^). 

3. Pe când Simion mergea la câmp, având o pâne şi ouă albe în 
traistă, l-a ajuns Hristos ducându-şi crucea în spate. Simion i-a dus-o 
până la ogorul lui, de unde i-a dat-o înapoi lui Hristos. 

Mai pe urmă, punându-se la masă, n'a mai găsit ce avea, ci în loc a 
găsit pâne şi ouă roşip). 

La Ruşi, legenda aceasta sună aşa: 

Pe când evreii duceau pe Hristos la răstignire, şi el cădea sub greutatea 
crucii, un om care intrase în oraş, ducând un coşuleţ cu ouă, l-a ajutat pe 
Hristos să-şi ducă crucea. Când omul s'a întors la coşuleţul cu ouă, a găsit 
numai ouă roşii (krasenki) şi încondeiate (pisanki). 

Omul n'a mai dus ouă în piaţă, înţelegând semnul DomnuluP). 

4. In târguşorul Boian, din Bucovina, se crede că după ce Hristos a 
fost răstignit, învăţaţii şi mai marii jidovilor, se adunară la o masă, pe 
care era un blid cu zeamă de cocoş şi mai multe ouă fierte. 

Pe când se ospătau, unul dintre ei povesti despre spusa lui Isus, că 
după ce va fi înmormântat, are să învie. Un altul răspunse: 

- Când va învia cocoşul pe care-1 mâncăm acuma, şi când se vor preface 
ouăle acestea în ouă roşii, atunci va învia şi Hristos. 


1) Revista «Satul», Aprilie 1934. 

2) «Comoara satelor», loc. cit. 

3) Pamfile, Cromatica, II, p. 16. 

4) Kurdinovski. 


In clipa aceea ouăle se făcură roşii, şi cocoşul, bătând din aripi, începu să 

cânte^). 

Moldovenii din Basarabia, povestesc astfel această legendă: După 
înmormântarea lui Hristos, cărturarii şi fariseii, şefii evreilor, s'au bucurat 
şi au făcut un ospăţ mare. In timpul veseliei, unul din ei şi-a adus aminte 
de prorocia că a treia zi Hristos va învia. Atunci cel care şedea în capul 
mesei^), râzând, a spus: «Când va învia cocoşul pe care-1 mâncăm şi ouăle 
fierte vor deveni roşii, atunci va învia şi Hristos». N'a isprăvit bine 
cuvintele acestea, când ouăle s'au făcut roşii, iar cocoşul a înviat, a ieşit pe 
farfurie, a început să bată din aripi şi a cântat. Bătând din aripi, cocoşul i-a 
stropit pe evrei cu zeamă, si toţi au căpătat «râie»^) pe cap. De atunci evreii 
îsi rad capul şi-şi lasă păr numai lângă urechi, pe unde nu i-a stropit 
cocoşul, îşi lasă a perciuni»^), iar creştinii de atunci se felicită cu ouă boite şi 
închistrite^). 

5. In altă parte a Bucovinii, legenda aceasta, în o varîantă, vorbeşte 
de masa pe care era un cocos frîpt şî un borş de peste. Unul din evrei 
a zis: «Când va cânta cocoşul ista şi când va înota peştele în borş, 
atuncî va învia Hristos». Cocoşul a cântat, peştele a înotat, şî toţi 

copiii s'au trezit cu câte un un roşu în mână^). 

6. In satul Vascău dîn Crişana, se spune că o femeie s'ar fi dus la un 
corifeu - unii spun că, chiar la Filat - să li deie iertare să scoboare pe 
Domnul de pe cruce, să-l îngroape, şi i-ar fi dus ca cinste o corfă cu 
ouă, care întinzându-le lui Filat, la o clipă s'au făcut roşii. Atunci Filat 
ar fi zis: «Nevinovat sunt de sângele acestuia; voi veţi vedea»^). 

7. In Agristeu (Târnava-mică) se spune că losif din Arimateia şi cu 
Nicodim, cerând dela Filat trupul Domnului spre înmormântare, 
patru copîi au dus lui Filat daruri, ouă roşii. De atunci creştinii 
înroşesc ouă, ca să facă bucurîe copiîlor la învierea Domnului^). 

8. Frin judeţul Tulcea se spune că, pe când Hrîstos era pe cruce, îl 
rugă să facă o minune, pentru ca mulţimea să poată cunoaşte că este 
Fiul lui Dumnezeu. 

1) Marian, Sărbătorile, II, p. 16. 

2) Cuvinte moldoveneşti în textul rusesc. 

3) Mateevici. 

4) Voronca, Datine, p. 14; Variantă din Vrancea, la 

5) Comunicat de Preotul Vasile Sala, din Văscău. 

6) «Comoara satelor», II, p. 72. 

Abia isprăvi rugăciunea, şi minunea se arătă: pietrele svârlite de 
jidovi asupra lui Hristos se prefăcură în ouă roşid). 

9. In Bucovina se povesteşte că, pe când Isus era răstignit pe cruce. 
Maica Domnului crezând că va îndupleca pe jidovi să nu-1 mai 
chinuiască, îi duse o coşarcă plină cu ouă. Jidovii, însă, mai rău se 
întărâtară, şi când Hristos le ceru apă, ei îi deteră oţet şi urzici. Maria 
Domnului puse cosarca la picioarele celui răstignit si începu a plânge. 
Sângele din ranele Mântuitorului curgând peste ouă, le înroşi, iar 
Hristos spuse celor de faţă ca de acuma să facă şi ei ouă roşii, întru 
amintirea răstignirii lui. După ce a înviat Hristos, Maica Domnului a 
făcut ouă roşii şi pască, pe care le împărţea oamenilor ce întâlnea, 

spunându-le: «Hristos a înviat! »2). 

In Basarabia, legenda aceasta are următoarea cuprindere: Pe când Hristos 
era răstignit. Sfânta Maria s'a dus la evrei cu un coşuleţ cu ouă, cerând să 
nu-1 mai chinuiască. Văzând că evreii au început să-l batjocorească şi mai 
tare. Sfânta Maria a pus coşul la picioarele crucii şi a început să plângă. 
Sângele care curgea din Hristos, a zugrăvit unele ouă cu diferite izvoade, 
iar pe altele cu totul le-a înroşit. Văzând aceasta, Hristos a zis: «De acum 
înainte şi voi vă veţi creştina şi veţi zugrăvi ouă, în amintirea răstignirii 
mele, precum am făcut astăzi eu». 

După înviere. Sfânta Maria, cea întăi a boit şi a închistrit ouă, pe care le-a 
luat într'un coşuleţ cu «păsculiţi»^) şi s'a dus, fericită să-l vadă pe fiul ei. In 
drum, pe toţi ce-i întâlnea, îi saluta cu cuvintele «Hristos a înviat», şi le 
dădea câte un ou şi o păsculiţă^). 

10. O legendă din Bucovina, reprodusă într'o carte din Suedia, 
vorbeşte despre Maria Domnului că s'ar fi dus la Pilat: «Când 
Mântuitorul a fost închis şi dus la moarte pe cruce, îndurerata Maica 
Domnului a încercat să-şi scape fiul. A colorat ouă cu aur şi le-a pus 
într'un coşuleţ aurit. Apoi a luat o găină frumoasă şi s'a dus cu ele la 
Pilat. Căzu în genunchi înaintea lui şi se rugă pentru Fiul ei. Nu 
plânge, îi răspunse Pilat, Fiul tău nu mai sufere, a fost torturat până 
şi-a dat sufletul. 

1) Ţapu, Din iesle pe cruce, p.27, 

2) Marian, Sărbătorile, II, p. 17. 

3) Cuvânt moldovenesc în textul rusesec. 

4) Mateevici. 

Ca trăznită. Maica Domnului căzu la pământ, iar ouăle au făcut ocolul 
pământului»^). 

11. In Păuşeşti-Otărău, jud. Vâlcea, legenda este astfel: 

«După ce l-au răstignit pe Hristos, şi au venit soldaţii cu ciocanele 
de au rupt fluierele picioarelor celor doi tâlhari, toată lumea a plecat, 
mai cu seamă când s'a cutremurat pământul şi s'a întunecat soarele. 
Maica Domnului a venit cu un coş de ouă să-l dea soldaţilor, ca s'o 
lese să ieie pe fiul său de pe cruce. Când a venit ea, s'a dus lângă 
cruce, a pus coşul jos şi a început să plângă amarnic. Când a luat ea 
coşul să-l dea unui soldat, a picat o picătură de sânge din mânile 
Mântuitorului peste ouă, şi deodată toate ouăle s'au înroşit. Au venit 
toţi soldaţii şi au luat câte unul ca să aibă şi ei un semn despre cea din 
urmă minune a lui Hristos. 

De atunci e obiceiul să se înroşească ouă de Paşti»^). 

12. In Vascău (Crişana) se spune că «o femeie s'a dus la crucea 
Domnului, unde era răstignit, cu o corfă plină cu ouă; a pus-o lângă 
sfânta cruce, până a sărutat-o, şi când a plecat, vântul a ridicat 
marama ce era pe deasupra ouălor, şi ce i-a fost mult mirarea văzând 
toate ouăle roşii în corfă»^). 

13. In Răcăşdia (Banat), ouăle roşii sunt pietrele pe care copiii de 
şcoală, aduşi de dascălii lor, le aruncau asupra lui Hristos, pe cruce^). 

Aceeaşi credinţă este şi în Vaşcău (Crişana^)). 

14. In Ujfalău (Aiud), credinţa despre ouăle roşii este că mergând 
mironosiţele de dimineaţă să ungă trupul Domnului, aveau în coşuri 
ouă, şi jumătate din acele s'au roşit, jumătate nu, şi îndată au văzut pe 
Domnul. 

1) Louise Hagberg, p. 124. 

2) Comunicat de d-1 G. G. Fierescu, învăţător. 

3) Comunicat de preotul Vasile Sala. 

4) Novacoviciu, Folklor, II, p. 73; III, p. 19. 

5) Comunicat de preotul Vasile Sala. 

După aceea au dat din ouăle roşii învăţăceilor, cari s'au mirat şi le- 

au socotit drept semn despre învierea Domnului^). 

15. In Aloviliţa, jud. Putna, se spune că după ce a fost înmormântat 
Hristos, Maria Magdalena s'a dus Ia Chesarul de atunci şi s'a plâns că 
Pilat s'a spălat pe mâni de păcatul morţii ce evreii au săvârşit asupra 
Domnului. Ea a dus împăratului plocon ouă roşii. împăratul s'a mirat 
de aşa nelegiuire, şi găsind vinovat pe Pilat, a pus de I-a cusut într'o 
piele de bivol, unde a şi murit. De atunci a rămas obiceiul înroşitului 
ouălor de Paşti^). 

Legenda aceasta o au şi Ruşii, cari cred că Sfânta Maria Magdalena s'a dus 
Ia împăratul Tiberiu şi a predicat, începând cu vorbele: «Hristos a înviat», 
şi oferi împăratului un ou roşu. Tradiţia spune că predica Măriei 
Magdalena a avut mare efect, asupra Iui Tiberiu, care atunci a auzit, prima 
oară, despre omorîrea Iui Hristos, şi a trimes pe Pilat în judecată^). O 
variantă a acestei legende crede că Maria Magdalena s'a dus Ia Pilat 
împreună cu Petru şi PaveP). 

In Stefăneşti (Vâlcea), tradiţia spune că mironosiţele s'au servit cele întâi de 
ouăle roşii, ca de un sfânt simbol al învierii Iui Hristos. Maria Magdalena 
mergând Ia Roma, după înviere, a prezentat Cesarului Tiberiu un ou roşu, 
zicându-i: «Hristos a înviat»^). 


16. Prin Bucovina se spune că jidovii aruncau pietre pe mormântul 
Domnului, care pietre se prefăcură în ouă roşii^). 

17. In Bucovina cred oamenii că datina de a înroşi ouă, vine dela 
muncirea Domnului Isus Hristos, că precum I-au muncit jidovii pe el, 
aşa au luat şi creştinii datina de a face ouă roşii spre aducere aminte 
de muncirea Domnului. 

Se mai crede că, ieşind din mormânt, Hristos era în veşmânt roşu, şi purta 
un steag roşu^. 

1) «Comoara satelor», II, p. 72. 

2) Mateescu, în revista «Doina» I, p. 11. 

3) Kurdinovski, care citează pe Constantin Economid, Despre începutul obiceiului 
întrebuinţării ouălor roşii în timpul Paştelui. In ruseşte, din greceşte, traducere din 1826. 

4) Revista e «Albina», 26 Aprilie 1935. 

5) Bălăşel, în «Şezătoarea». 

6) Marian, Sărbătorile, II, p. 21. 

7) Marian, Sărbătorile, II, p. 21. 

18. O legenda din Capul-Codrului (Bucovina), spune: Isus Hristos 
anunţase că după ce va fi înmormântat, are să învie. Jidovii, după ce 1- 
au luat de pe cruce şi l-au înmormântat, au pus păzitori la mormânt, 
ca nu cumva creştinii să-l fure şi să spuie că a înviat. Păzitorii s'au 
înarmat cu pietre, ca să arunce în acei ce ar veni să-l fure. Îngerul 
Domnului coborîndu-se din cer, se apropie de mormânt ca să ridice 
piatra de pe el. Păzitorii voind să arunce asupra îngerului pietrele ce 
le aveau în sân, acestea s'au prefăcut în ouă roşii. De atunci păzitorii 
aceştia stau şi astăzi împietriţi lângă mormânt, şi întineresc când e 
lună nouă, iar la lună veche îmbătrânesc^). 

19. In Ardeal, bătrânii spun că după ce a fost îngropat Hristos, o 
fată de jidov a zis că ea nu crede că va învia Isus, până ce nu se vor 
roşi ouăle ce le avea într'un coş pe cap, şi atunci îndată s'au înroşit^). 

20. In Roşa (Bucovina), ouăle roşii de aceea se fac, pentrucă atunci 
când Domnul Hristos a înviat, toţi copiii s'au trezit cu câte un ou roşu 
în mână, şi de atunci a rămas obiceiul ca să se facă la Paşti ouă roşii^). 

21. Tradiţie din Călieni, jud. Putna: In noaptea Paştilor, după 
înviere, Isus sculându-se din morţi, umbla în jurul Ierusalimului ca şi 
găsească pe cineva care să vestească învierea lui. Atunci, viind o 
femeie spre oraş, Isus i-a zis să meargă să vestească pe ucenici că a 
înviat, plinindu-se Scriptura. Femeia a răspuns: Doamne, nu mă va 
crede nimeni; dă-mi un semn adeveritor despre aceasta, şi 
Mântuitorul, cu puterea lui dumnezeiască, a înroşit toate ouăle ce le 
avea femeea în coş^). 

22. După o tradiţie din judeţul Vâlcea, toate ouăle din lume, până şi 
ouăle de prin cuiburile păsărilor, s'au înroşit în clipa când a înviat 
Hristos^). 

1) Marian, op. cit., II, p. 16. 

2) «Comoara satelor» >, II, p. 72. 

3) Voronca, Datine, p. 424. 

4) N. Mateescu-Movilă, în «Calendarul poporului», ziar din Cernăuţi, 1 Aprilie 1934. 

5) Bălăşel, în «Şezătoarea», XVII, p. 19. 


23. In Bucovina se mai spune ca, pe când se înălţa Hristos la cer, 
jidovii aruncau asupra lui pietre, care, căzând pe pământ, se prefăcură 


SĂRBĂTORILe PASCALe ÎN PRESA NAŢIONALISTĂ 91 


în ouă roşii^) 

24. Tot în Bucovina, o altă legendă spune aşa: 


Pe timpul Învierii Domnului, stătea o evreică în piaţă, cu două coşerci cu 
ouă de vânzare. Maria Magdalena, veselă, îi zise: «Hristos a înviat», iar 
evreica răspunse că atunci va învia Hristos, 
când ouăle din panerile ei se vor înroşi, ceea 
ce s'a şi întâmplat chiar în acea clipă. Maria 
Magdalena duse câteva ouă de acestea 
împăratului Tavreri (Tiberiu?), a căruia soţie 
era oarbă, şi atingându-i ochii cu ouăle roşii, 
o vindecă^). 

Aceeaşi legendă din Basarabia, vorbeşte de 
împăratul Tabreru, în loc de Tavreri. In ziua 

învierii lui Isus, o evreică stătea cu două coşerci de ouă ce le vindea. Printre 
cumpărători era şi Maria Magdalena, care aduse cu bucurie vestea ca 
Hristos a înviat. Cu dispreţ, evreica răspunse: «Atunci va învia, când ouăle 
mele se vor înroşi», şi imediat s'au înroşit. Maria Magdalena a dus câteva 
ouă lui Hristos, iar altele le-a dus soţiei împăratului Tabreru, care era 
oarbă. Când a atins ouăle de ochii împărătesei, aceasta a început să vadă. 



Multe minuni a mai făcut Maria Magdalena, cu aceste ouă^). 

25. In judeţul Tulcea, se spune că Maria Domnului alerga spre 
Ierusalim să ducă vestea învierii, şi s'a întâlnit cu femeea cu ouă, şi 
ouăle s'au înroşiP). 


Alte variante ale acestei legende, vorbesc de fete care duceau ouă de 
vânzare, de o Samariteancă şi o variantă, spune că întâmplarea aceasta a 

fost în Ţarigrad^). 


26. Mai amplificată o variantă din Bucovina: 

1) Marian, Sărbătorile, II, p. 21. 

2) Marian, Sărbătorile, II, p. 21.: Marian, op. cit., p. 20; Revista «Albina», 26 Apr. 1935. 

3) Mateevici. 

4) Hristian Tapu, op. cit. 

5) Bălăşel, în «Şezătoarea», XVII, p. 19; Marian, op. cit., p. 19; Voronea, op. cit., p. 423; 
Hârnea, op. cit., p. 12. 

A doua zi după înviere, o fată de creştin se duse în târg să vândă nişte ouă. 
Pe drum întâlni o fată de păgân, care voia să le cumpere, dar neavând bani 
destui la dânsa, o rugă să meargă la ea acasă, ca să-i dea restul. Pe drum, 
fata de creştin începu a istorisi că numai legea creştinească este cea mai 
bună, şi o îndemnă să treacă la această lege. Fata de păgân îi spuse că 
numai atunci o va crede, când ouăle ce le are în coşercuţă se vor înroşi. 
Minunea se înfăptui. Fetele, de spaimă, leşinară. Nişte băietani, fiind prin 
apropiere, aduseră apă dela fântână, le udară şi fetele se treziră. Fata de 
creştin împărţi băietanilor ouă roşii, şi de atunci a rămas obiceiul ca 
băietanii să ude fetele a doua zi de Paşti, şi, ca răsplată, să capete ouă 
roşiP). 

27. Pilat, fiind chemat de mai marii Evreilor, după răstignirea lui 
Hristos, la o masă, tocmai când ţinea un ou în mână, un soldat roman 
a strigat: «Hristos a înviat». Pilat a râs şi a răspuns neîncrezător: 
«Hristos o să învie când se va roşi oul acesta». Minunea s'a înfăptuit 
pe loc. Pilat, fiind înfricoşat, a scăpat oul din mână şi s'a spart. 
De atunci a rămas obiceiul ciocnitului cu ouă roşii^). 

28. In Broşteni, pe malul Bistriţei, se crede că ouăle roşii sunt făcute din 
bolovanii ce aruncau jidovii după Maica Domnului, când căuta pe Domnul 

Hristos^). 

29. Prin judeţul Muscelului, unde se spune că Jidovii îi ziceau lui 
Hristos «Marin», este legenda următoare: 

Maica Domnului, căutând pe Hristos, îl găseşte sub chip de voinic, cântând 
cu cavalul. Hristos i-a povestit chinurile lui, şi cum i-au pus pe mormânt 
nouă pietre de moară şi deasupra au pus jidovii masa, pe care aveau pâne, 
fiertură de cocoş şi vin. Un jidov a strigat: 

- Când om vedea pânea asta spic verde, vinul viţă verde în grădină şi 
cocoşul întrupat cum a fost, atunci să mai iasă fiul Marin de unde l-am 
băgat noi. 

Când a isprăvit de urat, pe câmp grâul era verde, în grădină viţa era verde 
şi pe buzele străchinii cocoşul face: cucurigu şi stropeşte pe jidovi cu 
zeama, de au rămas cu pistrui pe obraz. 

1) Marian, Sărbătorile, III, p. 131. 

2) Godin, Sărbătorile, p. 53. 

3) M. Lupescu, în «Şezătoarea», VII, p. 117. 

Pe masă nu mai era nici pâne, nici vin, numai cocoşul. Jidovii au strigat: 

- Us ! Vede-ţi-aşi ouăle roşii! 

Si cum s'au uitat sub pat, au văzut ouă roşii. 

De atunci au rămas jidovii cu pistruii pe obraz, iar la Paşti se fac ouă 
roşiP). 

30. După o credinţă din satul Răchiţi, jud. Botoşani, origina ouălor 
roşii ar fi aceasta: 

După ce Maica Domnului a găsit pe Hristos înviat, mergând cu el, 
întâlnesc nişte găini scurmând. 

- Mamă, ce-s acestea? întrebă Hristos. 

- Găini, dragul mamei. 

- Găinelor, găinelor, blagoslovite să fiţi şi blagoslovit să fie oul vostru, iar 
când va da Dumnezeu şi vor ajunge Paştele, fiecare om, cât de nevoiaş, să 
se închine, să facă măcar câteva ouă roşii^). 

31. In Mihalcea (Bucovina), se crede că ouăle roşii se fac de atunci 
de când Hristos, fugind de jidovi, împreună cu Maica Domnului, a 
blagoslovit grâul ce a fost în acea zi bun de secerat. Evreii atunci 
luându-se după el, Hristos aruncă în urma sa pietre, care îndată se 
făceau ouă roşii, verzi, galbene, etc., şi jidovii văzându-le, au prins a le 
culege, şi Domnul Hristos a putut fugi^). 

32. După o tradiţie din Vascău (Crişana), ouăle roşii sunt lacrămile 
mironosiţelor, care au stat la sfânta cruce sărutând-o şi vărsând 
lacrămi, ce s'au prefăcut în ouă roşii, pe care copiii se îngrămădeau să 
le culeagă^). 

33. In satul Bălăceana (Bucovina), minunea cu ouăle roşii se crede 
că s'a înfăptuit înainte de moartea şi învierea Domnului. 

1) Codin, Sărbătorile, p. 53. 

2) Voronca, Datine, p. 337. 

3) Voronca, Datine, p. 423. 

4) Comunicat de preotul Vasile Sala. 

Se spune că pe când Hristos predica, într'un templu, cuvântul lui 
Dumnezeu, Jidovii voiră să puie mâna pe el şi să-l omoare. Domnul 
nostru, cunoscându-le gândurile, ieşi din templu, dar Jidovii se luară pe 
urma lui şi aruncară cu pietre după el. Pietrele toate se prefăcură în ouă 
roşii. înspăimântaţi. Jidovii fugiră în toate părţîle, şî de atunci oamenii 
fac ouă roşiP). 

în Basarabia, această legendă este la fel: Odată, când Hristos propovăduia 
într'un templu. Evreii au vrut să-l prindă şi să-l omoare. Hristos, 
cunoscând gândurile lor, a ieşit din templu şi s'a dus în altă parte. Evreii au 
început să arunce în Hristos pietre, pe care el le-a prefăcut în ouă roşiî^). 

34. După o legendă din Erătăuţul-nou (Bucovina), Maica Domnului, 
aflând intenţia Jidovilor de a pune mâna pe dânsa, şi pe fiul ei, l-a luat în 
braţe şî a fugit, aruncând în urma el ouă roşîi^). 

în Basarabia, legenda aceasta spune: Când s'a născut Hristos, Evreii voiau 
să-l prăpădească. Sfânta Maria a fugit cu pruncul, dar era urmărită şi era să 
fie prinsă. Atunci a aruncat în urmă câteva ouă roşii, si Evreii le-au admirat 
aşa de mult, încât au uitat să o mai urmărească. Astfel oul roşu a salvat pe 
Hristos, şi de atunci nu trece Paştele fără ouă roşiP). 

Ruşii au o legendă care spune că în ziua când s'a născut împăratul Sever, o 
găină din curtea părinţilor lui a ouat un ou roşu. Ajuns împărat. Sever a 
stabilit obiceiul de a oferi ouă roşii, în semn de atenţie, de bunăcuviinţă 
împărătească, obiceîu adoptat şi de creştini, în semn de bucurie că vor intra 
în împărăţia cerească^). 

în termeni mai laconici, un scriitor rus explică coloarea oului de Paşti 
astfel: «Coloarea roşie înseamnă naşterea noastră prin sângele 

Domnului»^). 

1) Marian, Sărbătorile, II, p. 15. Aceeaşi credinţă în Ardeal: «Comoara satelor»,II, p.72. 

2) Mateevici. 

3) Marian, Sărbătorile, II, p. 14. 

4) Mateevici. 

5) Kurdinovski. 

6) P. Levasov. 


♦ 


Credinţa despre origina creştină a ouălor roşii, o întâlnim şi la poporul 

francez. O tradiţie din Bretagne, spune aşa: 

Când Mântuitorul a fost ţintuit pe cruce, două paseri s'au aşezat pe 
instrumentul de supliciu. Prima era o ţarcă, pasere care, pe atunci, era cea 
mai frumoasă dintre paseri. Pe cap avea o egretă şi coada-i era tot aşa de 
frumoasă ca şi a păunului. Dar, pe cât era de superbă, pe atât era şi de 
răutăcioasă, şi nenorocita a insultat pe Hristos, care-şi dădea sufletul. A 
doua era o păsărică cenuşie la pene, care se apropiă sfioasă de cel răstignit, 
ciripind ca şi cum ar fi plâns; cu aripile ei şterse lacrămile din ochii 
Mântuitorului, şi cu pliscul îi smulse spinii din cap. Deodată o picătură de 
sânge căzu de pe fruntea Domnului pe pieptul păsăricei, ale cărei pene se 
făcură toate roşii. «Să fii binecuvântată», îi zise Hristos, tu care te 
înduioşezi de durerile mele. Unde te vei duce, fericirea şi veselia să te 
însoţească; ouăle tale să aîbă coloarea azurului cerului şi de acuma să fii 
paserea bunului Dumnezeu, purtătoarea mesagiilor fericite. Tu, zise el 
cătră ţarcă, să fii pasere blăstămată. Să nu mai fi de acuma nici egretă, nici 
aceste colori strălucitoare, cu care te mândreşti, dar nu eşti vrednică de ele. 

Fugi, pasere răutăcioasă; orice vei face, apa cerului va cădea în cuibul tău^). 


1) Rolland, Faune populaire, II, p. 263. 


Artur GOROVEI 


hracjnent - "Ouăle de Paşti", Studii de holklor, bd. Acad. Ponâne, 1 Q31. 


TlRADIflI ÎN LEGATCJIRA CU 



IPAfTiI 


de Artur Gorovei 

în satele din Sărând (Munţii Apuseni), se adună feciorii de Sâmbăta 
Paştelor, se duc la pădure după butuci, aduc câteva care cu butuci şi le 
descarcă în cimitir. De cu seară, feciorii fac foc in cimitir, are foc nu se 
stânge în cele trei zile ale Paştelor. Toţi oamenii stau afară, în curtea 
bisericii, până vine preotul, şi atunci intră cu toţii în biserică. După sf. 
liturghie, se dau «Paşti» (datină generală la Românii din Muntenia şi 
Ardeal); cel care ia «Paşti», dă un ou roşu (Şezătoarea, XVIII, p. 
119). Pretutindeni, la Români, acei ce se duc la înviere, se spală cu apă 

proaspătă în care s'a pus măcar un ou roşu şi câţiva bani de aur sau de 

argint. Oul roşu însemnează ca să fie uşori şi sănătoşi ca oul, iar banii, ca să 

li meargă bine peste tot anul, şi să fie curaţi ca argintai sau ca aurul. 

Aceasta se face şi în ziua de 
Paşti, înainte de a merge la 
biserică (Bucovina: Marian, 
Sărbătorile, 111, 44; Dan, 

Comuna Straja, p. 47; Voronca, 
Datine, P. 424. Moldova: 
Gorovei, Credinţi, p. 251; 

Şezătoarea, VII, p. 116; Hărnea, p. 20. Bihor: Gorovei, Credinţi, p. 251). 

Pasca la sfinţit se duce într'un şervet curat, într'o coşarcă sau pe o tablă, 
puindu-se două paste: cea cu cruce, care se aduce înapoi acasă, şi una 
fără cruce; aceasta se lasă preotului, şi mai pune o bucată de slănină şi 
patru ouă roşii (Voronca, Datine, p. 341). 

La înviere bisericile Tării Oaşului sunt pline de coşuri cu alimente : 
pască, colaci, cârnaţi, miei, şuncă, ouă. Le aduc bărbaţi pe umăr, ca să 
le sfinţească preotul (Muslea, în Analele Arhivei de folkor, 1,154). 

Pe la Magarova, Bitolia, şi în alte părţi, femeile duc ouă roşii la biserică, 
de Paşti, la înviere şi la a doua înviere. Dumineca (Comunicat de d-1 
Licea). 

Din ouăle pe care le sfinţeşte preotul, se dau câteva preotului, si restul se 
aduce acasă (Marian, Sărb., III, 45). Tot creştinul e dator să dea 
preotului şi altor prieteni şi rubedenii, câte un ou roşu în ziua de 
Paşti, zicându-i: «Hristos a înviat», şi cel ce primeşte e dator să 
răspundă: «Adevărat a înviat» (Bălăşel, Şezătoarea, XVII, 21). 

Sosind acasă, dela înviere, se pun cu toţi la masă, gustând întâi din 
pască, şi apoi ciocnesc ouă roşii (Marian, Sărbătorile, III, 46). 

Când încep a mânca, de Paşti, încep întâi cu oul, şi ciocnesc mai întâi 
bărbatul cu femeia, apoi părinţii cu copiii, zicând la ciocnit: «Hristos a 
înviat!», «Adevărat că a înviat». Se crede că acel ce strică oul celuilalt, 
e mai tare (Voronca, Datine, 424). 

Să nu mănânci ouă roşii în cele trei zile ale Paştelor (Jorăşti) Covurlui), 
sau măcar în ziua de 'ntâi (Tuţcani, Covurlui; Schineni, Tutova. 
Pamfile, Agricultura, 122). 

Unii nu mâncă ouă roşii în ziua întâia a Paştelor, că-i rău de buboaie 
(Vrancea : Hârnea, p. 20). 

Rar cine mănâncă ouă roşii în zîua de Paşti, şi mai ales în Moldova şi 
Banat, crezându-se că celui ce mănâncă i se fac buboaie pe corp 
(Marian, Sărb., 111,101). 

în Mihalcea (Bucovina) se spune că de Paşti să nu mânânci ou împestrit 
întâi, căci vezi şerpi peste an, aşa cum stă scrisoarea încolăcită 
(Voronca, Datine, p.22). 

Ouă roşii nu se mănâncă în ziua de Paşti, până ce nu s'a împărţit pomana 
morţilor. Altcum pomana nu e primită (Banat: Novacoviciu, III, 
19). ’ 

în ziua de Paşti, după ce te-ai împărtăşit, sau ai luat Paşti, mânânci întâi 
ou roşu, apoi iei alte mâncări (Bălăşel, Şezătoarea, XVII, 21). 

E bine ca ouăle pe care le mânânci în zîua de Paşti, să fie nesărate; altfel 
ţi se vor roşi (pârli) mânile (Muscel: Godin, Sărb., 55). 

E bine ca pe cel întăi ou ce mânânci în zîua de Paşti, să-l mânânci cu 
găoci cu tot, căci vei fi tare, sănătos şi viteaz peste an (Bălăşel, Şez., 
XVII, 21). 

în ziua de Paşte e bine ca copiii, după ce «şi-au deslegat gura cu ouă», să 
mânânce - dacă au - peşte rămas, fie de pe la Florii, fie de pe la 
Blagovestenii (Muscel: Godin, Sărb., 55). 

Oul roşu cu care te-ai împărtăşit în ziua de Paşti, îl păstrezi peste an, şi 
dacă în cursul anului se va sparge şi va face viermi, e semn că vei fi cu 
noroc. Dacă, din contra, se păstrează bine, e semn că vei fi sec de 
noroc (Bălăşel, Şezătoarea, XVII, 22). 

în ziua de Paşti se împart numaî ouă roşii, şi nu la capul morţilor, ci prin 
curtea bisericii (Păuseşti-Otărău, Vâlcea; corn. de d-1 G. G. 
Fier eseu). 

Spun bătrânii că înainte vreme era obiceiul ca în zîua de Paştî să se 
împartă numai ouă încondeiate. Azi rar se mai văd ouă de acestea, 
prin 10-15 comuni împrejur. Ghiar în restul judeţului nu e nicio 

comună să exceleze. Aproape în fiecare se găsesc câteva babe care să 
încondeieze. Acum au început să fie în mare cinste ouăle încondeiate. 
Au mai adus de pe la oraşe meşteşugul de a încondeia cu spirt de sare 
(idem). 

Există obiceiul ca să trimeată ouă roşii pe la rude şi pe la cunoscuţi 
(Macedonia; corn. de d-1 Christu). 

In prima zi de Paşti, se aşează pe masă colăcei si ouă pentru pomana 
morţilor si sănătatea vitelor (Banat: Novacoviciu, III, 17). 

In Banat si Transilvania, în ziua de Paşti, se dau moşi de sufletul celor 
morţi. Celor ce vin cu moşu, li se dăruiesc ouă roşii (Marian, Sărb, III, 
111 )! 

Prinoasele din ziua de Paşti au, în locul colivei, câte 4 sau 8 ouă. Afară 
de acestea, fiecare creştin mai dă la miruială, colo unde ia anafora, 
câte două ouă roşii. Femeile împart copiilor de pomană, la uşa 
bisericii, ouă roşii (Muscel: Codin, Sărb., 54). Cei bătrâni, cu deosebire 
mamele care au copii morţi, sau fără de lumânare, nu pot lua nimic în 
gură înainte de a împărţi de sufletele răposaţilor ouă roşii cu lumânări, 
care au fost aprinse în momentul când s'a încunjurat biserica cu 
Domnul Hristos (Epitaful). Cu această ocazie de obiceiu se împart ouă 
roşii pe care e desemnată «poteca rătăcită», căci această «potecă 
rătăcită» este simbolul drumului celui rătăcit, pe care orbecă, pe ceea 
lume, toţi cei ce mor fără lumânare, ori fără lumina botezului (Bălăşel, 
Şezătoarea, XVII, 21). 

In ziua de Paşti e bine să dai pe o apă curgătoare găoci de ouă roşii, căci 
aceste găoci vor merge pe ape până vor da în «apele Sâmbetei», şi de 
aci apoi vor trece în apele cele de sub pământ, unde sunt înfipte 
furcile pământului. Iuda roade mereu la aceste furci, cu gând ca să 
scufunde pământul, dar când vede venind pe «apele Sâmbetei» găoci 
de ouă roşii, îşi aduce aminte că a sosit Paştele creştinilor şi i se taie 
curajul, stă din lucru şi furcile în clipă cresc la loc. De asemenea cei ce 
mor nebotezati, fără lumânare şi nespovediţi şi neîmpărtăşiţi, au mare 
uşurare când văd găoci de ouă roşii venind pe «apa Sâmbetei » 
(Bălăşel, Şezătoarea, XVII, 21). 

Ouăle încrestite puse sub perna fetelor, în noaptea învierii, se crede că se 
vor mărita fetele (Sălăgeni, Fălciu). 

In ziua de Paşti, toţi copiii şi toţi oamenii trebue să aibă în buzunare ori 
în sân, un ou. Când copilul se grijeşte cu oul în sân, acel ou îl pune 
mamă-sa în boabele de sămânţă de porumb, ca să răsară toate şî să 
rodească (Păusăştî-Otărău, Vâlcea). Se opreşte, în ziua de Paşti, un ou 
roşu; se acopere cu o făşie de ceară pe la mijloc, ca să se poată lega, si 
apoi se atârnă în cuîu, în casă, şi la un an, la celalt Paşti, se sparge. 
Dacă se găseşte cu viermi, cel ce l-a pus va fi om norocos; dacă nu va 
avea viermi, va fi fără noroc. Altu păstrează oul acesta 40 de zile, şi 
dacă în acest răstimp nu se împuţeşte, e semn că cel ce l-a păstrat, este 
norocos (Şezătoarea, III, 122). 

In ziua de Paşti să nu arunci ghiocele ouălor roşii afară, că-ţi arunci 
norocul (jud. Vâlcea: Gorovei, Credinţi, 251). In Bucovina, în zîua de 
Paştî, copîîi se dau în scrânciob cu câte un loc, care se fac pe la unele 
case, şi cel ce se dă în scrânciob, plăteşte celui de casă câte un ou roşu 
(Voronca, 345). 

In cea dintâi zi a Paştelor, slujba bisericească este sfârşită până 'n ziuă. 
Sătenii se duc fiecare pe la casele lor, şi în zîua aceea şed toţi în casă şi 
nu iau parte la nicio petrecere sgomotoasă - doar îşi roşesc ouăle 
încondeiate mai înainte (Codrii-Muscelului: Godin, p. 67). 

In satul Cuciur-Menjir, jud. Tighina (Basarabia), în prîmele zile ale 
Paştelor, cei căsătoriţi se duc cu nevestele să se feliciteze, şi-şi dăruesc 
colaci şi două ouă colorate (Pr. Gh. Nemţanu). 

In satul Stăvuceni, jud. Hotin (Basarabia), este obiceiul că după ce se 
felicitează zicându-şi «Hristos a înviat», şi răspund «Adevărat a 
înviat!», se sărută şi-şi dau reciproc câte două ouă colorate sau 
închistrite. La adunările săteşti - hore şi jocuri - vin cu ouă şi ciocnesc 
(S. Kulcitki). 

La Paşti fac pască din făină de casă, groasă 'n doagă de un lat de mână, 
dar cu foarte puţină brânză, fără ouă, aşa că, la tăiat, se risipeşte. 
Cozonacul îl fac numaî cei ce trăiesc păneşte (boiereşte). După slujba 
dela a doua înviere, băietanii şi fetele rămân în ograda bîserîcîi, unde 
se joacă "de-a mâţa cu soarele", cântând un cântec rusesc şi 
învârtindu-se mereu. Bărbaţii şi femeile se strâng în pâlcuri, în cimîtir; 
uniî joacă cărţîle, alţiî cântă, îar alţii mânâncă pască şi ouă roşii. 

A doua zi de Paşti se duc la biserică numai oamenii însuraţi şi nevestele 

lor, iar fetele stau acasă şi aşteaptă să vie băieţii cu «udatul»: le udă cu 
un mănunchiu de busuioc muiat în cofiţă şi li urează sănătate, noroc. 
Fetele dau câte două ouă ori pască (satul Hâjdău, jud. Hotin 
(Basarabia), Sandulescu-T opliţa). 

Până la Duminica Tomei, la vizită, pe lângă dulceaţă şi cafea turcească, 
se dă şi câte un ou roşu (Macedonia: Licea). Un ou dela Paşti, roşu şi 
încondeiat, e bine să-l păstrezi si să-l pui vara în patul cu gândacîî, 
pentru ca să nu ţi se deoache gândacii sau gogoşile (Muscel: Codin, 
Sărb., 55). Primul ou roşu vopsit în joia Mare, se păstrează la icoană 
până la celălalt an (Macedonia: Christu). 

Oul muncit e păcat să-l dai de pomană (Bucovina : Voronca, Dadne, 
422). 

In Macedonia este obiceiul ca în tîmp de furtună să se puîe sub streşîna 
caseî o pirostie pe dos, iar deasupra un ou roşu din joia Mare, ca să 
înceteze furtuna (Marîan, Sărb., II, 280). 

Dacă se îngroapă la hotarele unei moşii un ou înroşit Miercuri în 
Săptămână Patîmîlor, nu va bate piatra pe acea moşie (Vlaşca: 
Marian, Sărb., II, 280). 

In Joia Mare se duc 12 ouă roşii într'un şervet, la biserică, seara la denie, 
şi se lasă acolo până în ziua de Paşti; în urmă se îngroapă câte un ou 
din acelea la hotarele moşiei, spre a fi ferite de piatră (Dr. Elefterescu, 
în Izvoraşul, 1932, p. 113). 

Celor ce mor sau se înmormântează în zilele Paştelor, li se pune în mâna 
cea dreaptă un ou roşu, ca semn ca' au răposat în zîlele Invîerîî, şi pe 
care îl arată dracilor dela vămî, îar ceştîa văzând oul roşu, îl lasă de 
trece nesupărat, oricâte păcate ar fi făcut (Bălăşel, Şez., XVIII, 221). 

Cojile de ouă, la Paşti, trebue date pe apă, ca să ajungă la Blajini, şi să le 
ducă veste că au sosit Paştele (Puescu, Şezătoarea, VII, 116; Gorovei, 
Credinţi, p. 252; Dan, corn. Straja). 

Aceeaşi credinţă în Galiţîa: Găocîle ouălor roşiî se aruncă într'o samă de 
comune dîn Galiţia, încă şi astăzi, în râu, crezându-se că abia atunci 
când ajung aceste găoci de ouă în ţara Rachmanilor, ţin ei sărbătoarea 
lor (Marian, Sărb., III, 186). Nu e bine să ţii în casă găoci goale de ouă 

roşii, fiindcă se ascunde dracul în ele (Bucovina: Marian, Sărb., 111, 
49). 

Găocile ouălor colorate nu se dau găinilor de mâncare, că nu mai ouă 
(Banat: Novacoviciu, III, 16). 

In cele trei zile ale Paştelui trebue să ai, la toată masa, ouă roşii (Bălăşel, 
Şezătoarea, XVII, 22). 

In cele trei zile ale Paştilor se păstrează pe masă o scafă (de lemn) - o 
farfurie astăzi - cu ouă roşii (Banat: Novacoviciu, III, 19). 

La sfintele Paşti mânăncă ouă roşii, ca să fii roşu (Gorovei, Credinţi, p. 
251; Luncuşoara, Bihor; Basarabia: Mateevici). Ouă roşii, sfinţite în 
ziua de Paşti, la biserică, se ţin până la anul şi atunci se sparg ; dacă 
oul e sec, n'ai nevoie, dacă e plin, ai nevoie mult (Lupescu, Şez., VII, 
117). 

In cozonaci, colaci, se pune la mijloc câte un ou roşu (Macedonia: 
Licea). 

In Mahala (Bucovina), când vin oamenii cu pasta unii la alţii, se pune pe 
masă o strachină plină cu ouă şi ciocnesc, ca să se vadă pe ceea lume, 
iar ouăle le mânăncă (Voronca, Datine, 424). 

După părerea unor românce, e tare bine dacă la praznice pentru cei 
răposaţi, pe lângă mâncările şi băuturile uzitate la asemenea ocaziuni, 
se dau de pomană şi ouă roşii (Cupca, Bucovina : Marian, Sărb., II, 
278). 

Copilul, după ce s'a grijit, lasă un ou pentru preot, iar unul îl dă unuî alt 
copil, împreună cu lumânarea care a ţînut-o în mână, când s'a grijît 
(Păusăştî-Otărău, Vâlcea). 

In zîua de Sf. Toma, femeile fac colivă cu ouă roşii, pentru morţi 
(Macedonia: Christu). 

La Duminica Tomei şi la Duminica Mare (sărbătoarea verde), toţi 
oamenii duc la cimitir pască, ouă roşii, cozonac, cănite cu zaharicale şi 
alune americane cu covrigi, pe care le împart de pomană, lângă 
morminte. Se face parastas şi se pomenesc toţi morţii, de cătră preot. 

după ce s'a terminat slujba liturghiei (satul Hâjdău, jud. Hotin). 

In Bucovina, unele românce scot albuşul şi gălbănuşul prin o burticică, 
din o samă de ouă roşii, sau împistrite, şi păstrează găocile până la 
Paştele viitor, şi le întrebuinţează la felurite lucrări, precum spre a 
înpiestri alte ouă de pe dânsele, înşirându-le pe o aţă, şi atârnându-le 
pe la icoane, sau puindu-le în cuie, ca podoabe. Se zice însă că nu e 
bine de ţinut aceste găoci goale în casă, fiindcă se ascunde dracul în 
ele (Marian, Sărbătorile, III, 49). 

Aceste găoci se numesc «hârzob» (Pamfile, Cromatica, 191). 

Dacă moare cineva în sat, în Joia Paştelor, apoi ouăle roşii nu ies 
frumoase (Bucovina: Gorovei, Credinţi, P. 251). 

La Sfântul Gheorghe se impart, de sufletele răposaţilor, ouă roşii cu 
flori de liliac (Bălăşel, Şezătoarea, XVII, 23). 

In Lunea Paştilor, prietenii şi rudele se vizitează acasă unii pe alţii, 
dându-şi unii altora ouă roşii. Aşa, copiii se duc pe la părinţii lor, finii 
pe la naşii lor, ducându-şi unii altora basmale cu ouă roşii. Apoi se 
adună cu toţii la horă şi aci pun mese, ciocnind ouă roşii şi petrecând 
unii cu alţii până seara (Bălăşel, Şez., XVII, 22). 

Când preotul iese cu învierea a doua, femeile (la munte) dau 
dascălilor cite 1 sau 2 ouă (Lupescu, Şezătoarea, VII, 116). 

A doua zi de Paşti, este praznic la bisericele ursăreşti (Sfinţii 
Voevozi), şi la biserica din satul Tălvăci (hramul Sf. Neculai), plasa 
Tărău. După ce s'a sculat masa, toată lumea trece la horă. Aici se 
întâlnesc oameni din 3-4 comune, în care nu se prea fac petreceri, în 
aceste zile. Aici, la horă, se ciocnesc multe, foarte multe ouă. Sunt ani în 
cari mergi pe cojile de ouă, câte o săptămână în urmă (G. G. 
Fierăscu). 

In toate părţile româneşti e obiceiul a merge de Paşti cu pască, 
bărbaţii cu nevestele lor, la rudele cele mai în vârstă, ducând o pască şi 
câteva ouă, pentru care în schimb li se dă pască şi mai multe ouă 
(Voronca, Datine, 344). 

Lunea Paştelor e o adevărată sărbătoare a ouălor roşii. Fiecare creştin 
duce la biserică câte o basma de ouă roşii frumos încondeiate, pe care le 
pune pe masă în biserică. După săvârşirea sfintei leturghii, preotul le 

blagosloveşte şi apoi, fiecare luându-şi legătura sa cu ouăle, ies afară 
înaintea bisericii - preot si popor. Aici fiecare creştin merge şi dă lui 
moş-popa câteva, zicându-i «Hristos a înviat». Preotul, primind ouăle, 
răspunde «Adevărat a înviat». In alte localităţi apoi se întinde o masă 
mare şi frumoasă, care se încarcă cu tot felul de bucate, între care şi ouă 
roşii, se pun cu toţii la masă şi ospătează pe iarbă verde, înaintea 
bisericii, după ce mai întâi preotul a cântat frumoasele psalmodii ale 
Învierii (Bălăşel, Şezătoarea, XVII, 229)... 


Artur GOROVEI 

Fracjnent - "Ouăle de Paşti", Studiu de Folkior, Ed. Acad. Ponâne, 7 QSS 


IPAfTILE 



de Ion GERINDE 

Maramurăşul voevodal, pe lângă toată obida şi sărăcia care-1 apasă, este 
fără îndoială, un ţinut pitoresc. Năvala neîncetată a elementelor de obârşie 
streină, n'a putut - oricâtă stăruinţă diabolică s'a depus - să-i altereze 
sufletul românesc. Bărbatul moroşan, cu cămaşă scurtă, opinci, gubă şi 
căciula de miel, a rămas acelaş: un vrednic urmaş daco-roman. Femeia la 
fel: O autentică făptură valahă, păstrătoare credincioasă a datinelor şi 
credinţelor strămoşeşti. Ceea ce a fost „în bătrâni" (veacurile apuse) obicei 
sfânt, cu toată vicisitudinea vremurilor, a rămas şi astăzi tot datină sacră. 
Sărbătorile creştineşti de peste an sunt cinstite cu evlavie permanentă. 
Colinda, la Crăciun, şi „Hristos a'nviat" la Paşti, sunt azi, ca şi ieri 
adevărate talismane cereşti legate în mod indisolubil de credinţa creştină a 
românului maramurăşean. îndeosebi Paştele, sărbătoarea învierii 
Domnului, constitue, pentru ţăranul din ţara voevozilor descălecători şi 
mari ctitori de biserici, marea bucurie a primăverii. Dis de dimineaţă tot 
omul e sculat. Bătrâni şi bătrâne, feciori şi fete, copilaşi şi fetiţe, toţi sunt 
cuprinşi de cea mai curată voie bună. Necazurile şi arhaica sărăcie în care 
se sbat, nu pot diminua cu nimic tainica fericire creştinească tipărite pe 
feţele aspre ale mureşenilor. Gazda casei, cea dintâi între lucrătorii micei 
colectivităţi care e familia, orândueşte o farfurie curată de porţelan în care a 
avut grijă să pună două ouă roşii, o monetă de argint şi apă cristalină. Toţi 
pe rând se spală pe feţe în acest tradiţional „lavoar", care funcţionează 
numai în prima zi a Paştilor. îmbrăcaţi, apoi, în hainele cele mai curate, 
aleargă — la cea dintâiu chemare a clopotelor — la „sfânta biserică". 
Bărbatul duce desagii în care se află: paşti, ouă, cârnaţi, şolduri de porc, o 


* * « NICOLAE NIŢĂ 


104 


Sticluţă cu vin, tămâie etc., le duce să fie „slujite", binecuvântate de preot. 

Acolo la biserică e tot satul. Slujba se oficiază afară, în aer liber. Desagii 
cu bunătăţi sunt înşiruiţi în linie de bătae. Gazdele scot lumânări de ceară, 
ori de său, le aprind cu alcam şi le înfig în deschizătura desagilor. Copiii 
mai răsăriţi se apucă de... pozne. Căţăraţi sus, în turla bisericii, unde sunt 
aşezate clopotele, mai scapă din greşală câte un ou colorat în capul celui de 
pe pajiştea din faţa templului sfânt. Solemnitate cu voie bună. Sunt Paştile, 
nu plânge mamă! într'o atmosferă de veselie creştină impregnată de sob¬ 
rietatea reclamată de oficierea liturghiei, auzi deodată glasul de aramă al 
preotului: Cristos a'nviat I — Adevărat ca'nviat! răspund sutele, ori miile 
de glasuri. 

După sfinţirea "paştilor" şi după ce păstorul sufletesc dă 
binecuvântarea, sutele de trăişti şi desagi sunt ridicate în sus şi aşezate pe 
umerii spătoşi ai poporenilor. Cu o grabă mecanică lumea aleargă spre 
căminuri, să se ospăteze cu „de dulce". Şapte săptămâni au mâncat numai 
de post : cartofi, fasole, varză şi iarăşi varză, fasole, cartofi. Acum fiind 
învierea Domnului, cade-se ca şi stomacul să se bucure, întrucât a păzit 
poruncile Lui. 

Un amănunt interesant, pe care era să-l uit: în dimineaţa Paştilor, de 
cum se mijeşte de ziuă, te pomeneşti în prag cu 5 —6 ţânci înarmaţi cu 
trăistuţe înflorite, cari îţi aduc marea veste: „Christos a'nviat"! — „Adevărat 
ca'nviat!" ţi-i răspunsul. Pentru solie le plăteşti: câte un ou colorat de 
căciulă. 

După prânz întreg satul iese în grădina cea mai spaţioasă, unde au loc 
jocurile „de-a mingea", — Joacă şi bătrânii, fug, asvârleasc cu mingea; 
femeile privesc şi încurajează. Spre seară terenul e pustiu. Mulţimea s'a 
împrăştiat pe la case. Paştile au trecut. De-acum satul reintră în viaţa 
obişnuită pe griji, necazuri şi nevoi permanente. 


Ion GERINDE 

Revista “Flori de Cr/n^^, Şimleul-Silvaniei. Anullll,Nr. 4-5, Apn[Le-MaLi934. 

Desenul: Radu Goureanu. Revista “Ronânia", Anul II, Nr. U, Aprilie 1 Q31 

de Em. C. Măiereanu 

Ecou din zare'n zare de clopote străbate: 

E zi de sărbătoare 'n oraşe, 'n codri, 'n sate... 
Sub focul sfânt de soare zâmbeşte orice floare. 
Sub bold de cetini saltă bătrânele isvoare. 

E zi de sărbătoare, e sfânta zi de Paşte: 

Azi tot ce e sub soare "creştin" se şi cunoaşte! 

Şi curg nenumărate şiraguri de creştini 
Spre vechile biserici a'slujbelor, senini. 

Iar clericii în cârturi slăvesc Mântuitorul 
Şi'n repetate rânduri se'nchină'n rugi poporul. 
Apoi, spre-altarul sacru, ce taina şi-o ascunde. 
Din contemplarea rugii, din suflet se răspunde 
Şi cu credinţ'adâncă: "Hristos a înviat! "... 

Pe la răscruci de uliţi, în orişicare sat. 

Acei cu crucifixe la gâturi atârnate. 

In straie ca omătul, perechile'nşirate. 

Ciocnesc în cinstea Celui ce-a pătimit pe Cruce 
Frumoase ouă roşii, sub soare ce străluce. 

Şi orişice'n natură, din zori până'nserat. 
Şopteşte laolaltă: "Hristos a înviat!". 



de Valeriu Cârdu 

Doamne, 

Amar aduc din satul meu, uitat, departe. 

La margini de hotar. 

Deschis să-mi fie sufletul - o carte 
Pentru copii - abecedar... 

Din lacrima ce-o poartă'n colţul genei. 

Ţărani cu palma noduroasă şi suflet răstignit. 
Am însemnat opriri la porţile Gheenei, 

Şi-am împletit 

Cunună de măriri pentru înviere. 

Din datina poporului sărac şi bun. 
Aduc azi ruga mea la denii. 
Nădejdiile'n salbă să le adun. 

Ca să distrăm năpraznice vedenii. 

Umil, 


Cu gând neistovit în ceasul răstignirii Tale, 
Cobor în gîulgiu trupul Istovitului norod. 

Din chinul frământărilor, o cale - 
Să-i hărăzeşti - cu bucurie şi cu rod. 

Din ochii stinşi şi feţe măcinate 
Răsară floarea traiului mai bun. 
în ruga mea, - străbun după străbun, - 
Noi toţi am năzuit spre deslegarea de păcate. 

Când toaca va vesti nemărginita Ta putere 
Şi îngerii vor proslăvi Minunea în sobor. 
Trimite răstignitului popor. 

Mult aşteptatul semn de înviere. 

Revista “Cuvântul Nou”, Satu-Mare. Anul i, Nr. 4-5, Paşte, 1936. 



de Radu Gyr 

Ca o vioară seara a sunat 
şi s'a umplut de muzică şi denii. 
Vişinii 'nchină smirnă şi smerenii 
şi crăngile de măr mătănii bat. 

Heruvi sfioşi, în aeru 'mbătat 

de lună şl de mirodenii, 

îşi scot sandalele de ceară din picior 

şi merg desculţi, pe flori călcând uşor, 

să nu trezească somnul gâzelor. 

Pe ramurile moi se frâng arcuşuri. 
Din basm, vin feţi-frumoşii la fântână 
să bea beteală lină din căuşuri. 
Păenjeni mari de aur ţes spre lună 
aeriene trepte şi urcuşuri. 

E-o seară de albastre patrafire 
şi de tămâe şi de veac prior, 
ca seara când Fecioara, în pridvor, 
de la arhanghel a primit bună-vestire... 

Acuma, printre sânii serii cruzi, 

nici fluturarea îngerilor nu o mai auzi. 

Doar ochii lor miraţi îi ştii pe-aproape ... 

Tăcerea suflă 'n stele, prin aguzi, 
închide aripi, leagă ape, 
şi florilor de-aiasmă clare 
le stinge-aprinsele fanare. 

Cu degetul pe buze pus uşor 
merg tainele prin leneşa 'nfrunzire. 

Totul a stat. Frunzişuri. Tâmple. Sbor 
Mâinile tac în albă ncremenîre 
şî doar miresmele mai dor... 

Şi 'n limpedea 'mpietrire de mister, 
când toate tac şi visul parcă nghiaţă, 
numai mormintele prind viaţă 
şi se ridică, fâlfâind, spre cer. 

Revista “Gândirea ”, Bucureşti. Anul XVII, Nr. 5, Mai 1938. 



de C. lonescu-Cristeşti 

Un glas de clopot sună'n miez de noapte... 
E noaptea învierilor creştine! 

Cucernice-s văzduhurile toate 
Şi zările sunt parcă mai senine. 

De mult, cândva, Te-au răstignit. Părinte... 
Cumplita faptă-a răscolit pământul. 

Dar Tu ai pus viaţa în morminte 
Şi moartea-I biruit-o cu cuvântul! 

Azi ne rugăm, căci lacrimile noastre 
Doar mila Ta mai poate să le-usuce. 

Dar, dacă din tăriile albastre 
Te-ai pogorî şi milă ne-ai aduce. 

In negurile neştiinţei noastre. 

Acuma iar Te-am răstigni pe cruce! 

Spt(âi lîrDCi iPcit li li II otf’ 


de Vasile Militam 

E 'n mijlocul Săptămânii 
Patimilor... Peste sat, 

Dela Schit din turlă sună 
Glas de clopot, trăgănat... 

Lunca e'n potop de floare... 

Pe spinarea unui dâmb 
Pare de argint, în soare. 

Un mesteacăn nalt şi strâmb. 

împrejurul lui, o droae 
De copii... S'au tot jucat; 

Ba de-a "Focul" ba de-a "Rugii" 
Ba de-a "Dardora-împărat"... 

Dar un drac cu părul galben 
Ca un spic bălai de grâu; 
"-Ce-ar fi, măi, dac'am încinge 
O "bătută" sau un "brâu"?... 

"-D'apoi cine ne opreşte 
Să nu'ncingem? i'auzi măi!..." 
"-Fete mari suntem destule!..." 
"-Şi suntem destui flăcăi! ..." 

Codănacele de fete, 

- Fete-mari, deşi sunt mici! 

- Şi-au împodobit cosiţa 
Cu răsuri şi cu aglici. 

Flăcăiandrii - vorba vine! 

- Ca să pară mai în draci. 

Şi-au pus maci la pălărie 
Şi la beţe iarăşi maci! 

Al llincăi şi cu-al Mării, 

- După placul tuturora. 

Fac, mă rog, pe lăutarii 
Şi se'nvârte, nene, hora!... 

Strigă unii, buni de gură; 
"-Bate-o, Oană, bate-o des!..." 
"-Dragi mi's ochii ca de mură!..." 
"-Bine joc, dar nu prea ţes!..." 

"Leasa", "Brâul", "Ca la Breaza" 
Hopa-tupa... tupa-hopa... 

Dar, te uită, din zăvoae. 

Răsări deodată Popa! 

Toţi încremenesc - văpae; 
Fetele-şi ţin ochii'n sân... 

Râde'n barbă Popa Nae; 

"Jucaţi hori, ai?... 

Nat păgân!". 



de Vasile Militam 

Hristos a Înviat! Ce vorbă Sfântă! 
Iti simţi de lacrimi calde ochii uzi 

9 9 

Şi'n suflet parca serafimii-ţi cântă 
De câte ori creştine o auzi. 

Hristos a Înviat în firul ierbii, 

A înviat Hristos în Adevăr; 

In poieniţa'n care zburdă cerbii. 
In florile de piersec şi de măr. 

In stupii de albină fără greş. 

In vântul care suflă mângâios 

In ramura'nflorită de cireş 

Dar vai, în suflet ţi-a'nviat Hristos? 

Ai cântărit cu mintea ta creştine 
Cât bine ai făcut sub cer umblând. 

Te simţi măcar acum pornit spre bine 
Măcar acum te simţi mai bun, mai blând? 

Simţi tu topită'n suflet vechea ură? 

Mai vrei pieirea celui plin de Har? 

Ţi-ai pus zăvor pe bârfitoarea-ţi gură? 
Iubirea pentru semeni o simţi jar? 

O, dacă-aceste legi de-a pururi sfinte 
In aur măcar azi te-au îmbrăcat 
Cu serafîmiî'n suflet îmn fierbinte 
Ai drept să cânţi: Hristos a înviat! 



de George A. Petre 

Alăturatu-m'am într'o zi pe drum cu Christos. 

Pufnea drumul de praf şi mergeam amândoi pe jos. 

Pe-o margine am stat puţin de vorbă, departe de tumult. 
Ca două rude ce nu s'au întâlnit de mult. 

Pe toropeala Firii cădea jărăgaiu din soare. 

Şi eu i-am întins batista să se şteargă de sudoare. 

Dar la 'napoere m'a junghiat adânc un tresărit 
Văzând pe ea chip blând de om întipărit. 

Privindu-1 atunci înmărmurit, de sus până jos. 

Cineva din lăuntru 'mi şopti: acesta-i Christos. 


II 


Doamne — grăit-am — iată că nu ştiu ce fac! 
Iar el, zâmbitor, îmi făcu semn să tac. 

Mi-am ridicat crucea, aşa cum stă la carte. 

Şi pornirăm pe calea cu gloduri şi praf, mai departe. 
Mă simţeam voios că lângă mine păşeşte lisus. 

Şi trist că nu-i pot grăi ce-am de spus. 

Voiam să-l întreb: când se sfârşesc toate aceste? 

Dar el, oglindit în cugetu-mi, prinse de veste 
Că vreau să-l iscodesc şi nu ştiu ce fac — 

Şi, răstignindu-se pe troiţă, mi-a făcut semn să tac. 

III 

Mărturisesc de-atunci că Domnul stă cu noi, 
întocmai cum mereu păstorul e-aproape de oi. 
Mi-atinge braţul la drum sau intră lin în casă. 
Totdeauna binecuvântând pâinea la masă. 

O, de câte ori, sleit de puteri, dogorit de soare, 

Mi-am şters cu chipul lui fruntea de sudoare! 

Iar când zăbovesc cercetător la vre-o răscruce. 

Graiul lui se desprinde omenesc de pe cruce. 

Precum odinioară, la Apostol, preotul ne binecuvânta: 
Pace ţie, trecătorule, crede şi nu cerceta ! 


Revista "Gândirea ", Bucureşti. Anul XX, Nr. 3-4, Martie-Aphlie 1941. 

î N V I e IR e 

Un înger s'a lăsat din slavă. 

Vestind în Iar guri sfântul Duh. 

Tresare floarea cea firavă 
Şi gândul se porneşte navă 
Cu stelele 'n văzduh. 

Au prins de veste mii de turle 
Şi clopotele varsă grai. 

De parcă împăraţi cu surle 
Şi toţi ciobanii dela târle 
Prin ţară s'au pornit alai. 

Şi s'adunară toţi creştinii 
Cu straie albe şi lumini - 
Şi cântă'n slavă heruvimii. 

Isonul îl rostesc creştinii 
Şi păsările prin grădini. 

în zori de sfântă dimineaţă. 

Sfinţitul preot argintat. 

Deschide uşi de nouă viaţă 
Şi'n grai străbun el dă bineaţă: 

Christos a înviat! 

Deodată un fior se'mbie 

Din gând în gând, din piept în piept; 

Ca o mireasmă de câmpie. 

Ca un rotit de ciocârlie. 

Când aburul se'nalţă drept. 

Un val de zâmbet şi lumină 
Pe frunţi şi ochi a adiat. 

Adânc poporul se închină 
Strigând credinţa lui creştină: 

Adevărat a înviat! 

Ziarul “Transnistria. ”, Bucureşti. Anul 1 , Nr. 35-36,3 Aprilie 1942. 



de Petre Paulescu 

A înviat lisus de dimineaţă 

9 

Şi'n satul tot e bucurie mare. 
Caişii sunt gătiţi de sărbătoare 
Şi zarzării înmiresmaţi de viaţă 
îşi scutură petalele 'n ninsoare. 


Şi cimitirul a 'nviat 

Odată cu Christos cel răstignit. 

Stă liliacul, ciucur, înflorit 

Şi florile se leagănă curat 
Drept mulţumire celui proslăvit. 

Pe drum copii cu păr buclat de soare 
Ciocnesc la ouă roşii bucuroşi. 

Şi Doamne, sunt atâta de frumoşi 
Şi sunt cu haine noi în cingătoare 
Şi ochii lor sunt azi mai luminoşi. 

Iar maica dă la morţi prinos curat. 

Le dă la fiecare 'mbucătură 
Le spune numele al fiece prescură 
Se 'nchină lăcrămând cu-adevărat 
Spunându-le Christos a înviat. 



de C-tin Pârlea 


Te-au dus, lisuse 'n vămile de ură 
Şi'n gânduri negură-au slomnit de zare. 
Copiii toţi au plâns, — doinar, — altare 
Cântând şi 'nrourând bujori în gură... 

Golgotă de azur şi lespezi grele 
Streinii fără pic de milă'n tină 
Ti-au zăbovit blândeţea de lumină 

5 9 

Şi-au rânduit şuvoi de patimi rele... 

Te plâng copii la margini de răscruce. 
Iar lumânări de rouă şi de denii 
Aduc hotarele doinite în vedenii 
Ce-ţi cântă răstignirea depe cruce... 

Să vii, cândva, în satul nostru iar... 
lisuse 'n slăvi de sărbători creştine. 
Adu-ne iar în ramuri de lumine 
Istoria s'o 'nscriem iconar... 


Revista “Afirmarea.”, Satu-Mare. AnulV, Nr. 4-5, Aprilie-Mai, 1940. 


* * « NICOLAE NIŢĂ 


116 



de Vasile Militam 


ÎNVIAT! 


Christos a înviat, creştini!... 

Din morţi, Christos a înviat!... 

E zarea plină de lumini 
Şi parcă Serafimi de crini 
Străbat văzduhu 'n lung şi'n lat: 
Creştini, Christos a înviat!... 

In toate. Duhul Lui cel sfânt. 

Trimite har de viaţă nouă. 

Şi tuturor de pe pământ 
Le pune'n inimi câte-un cânt. 

Şi râde'n bobu' cel de rouă. 

In care Cerul stă răsfrânt... 

Surâsul Lui e-acel pe care 
II cerne salcia pe ape; 

El toarce'n fiecare floare 
Un fir de aur smuls din soare 
Şi'n vadul milei Lui, încape 
Chiar viermele, să se adape!... 

Strivitul fir de iarbă verde. 

Sub mângâierea Lui, re'nvie; 

Pe toţi El vine să-i desmierde. 

La toţi aduce bucurie; 

Credinţa'n El cine nu-şi pierde. 
Rămâne viu în vecinicie!... 

Şi'n timp cel El stă sus, în slavă. 
Atâtor neamuri, drept comoară, - 
Un singur Neam, - un neam-otravă, - 
De l-ar avea iar, om, - să moară, - 
Cu ură crâncenă, grozavă, 

L'ar răstigni a doua oară!... 

ni st OS CI îifDV licit 

de Pr. iconom stavr. Radu Botiş 

Ne însenineză iarăşi divina bucurie 
Ca niciodată parcă mai omenos zâmbim. 

Cum nesfârşiri ne poartă'n veşnicie 
Prin vestea învierii, eveniment sublim. 

în bucurie cerul emană strălucirea 
Vin îngeri să vestească: A înviat Hristos 
Iar omenirea întreagă azi gustă fericirea, 

O! Doamne totul este mai sfânt, mai luminos. 

Nu vremuri de întristare putea-vor să educe 
Până acum ce atâta mereu s'a încercat. 

Şi resemnaţi cu toţii să ne amintim de cruce 
Mai buni să rostim oameni: - HRISTOS A ÎNVIAT! 



de A. G. Delafântânele 

Din cerul cu stele. 

Din cerul cu flori, 
în visele mele, 

Isuse, cobori. 

Mă rupe din truda 
Pământului greu. 

Şi smulge-1 pe Iuda 
Din sufletul meu. 

Arată-mi cărarea 
Ce duce la Tine, 

Şi — întinde-ţi iertarea 
Pe lutul din mine. 

învată-mă Doamne 

9 

Să cânt şi să plâng. 

Şi sfintele-Ţi toamne. 

La sân să le strâng. 

Din cerul cu apă. 

Cu vis şi lumină. 

Cobori şi mă scapă 
Isuse, din tină. 

Revista “Flori de Crin ”, Simleul-Silvaniei. Anul V, Nr. 4, Aprilie, 1936. 



de Ion Molea 

Te-ai răsvrătit sub lespezile humii 
Cu duhu' ameninţând nimicnicia. 

Şi-ai făurit eternitatea lumii 
Din înfrăţirea cerului cu glia. 

Şi te-ai născut pe-o margine de lut 
încremenind cu ochii peste zare 
Şi'nsetoşat de ceruri ai băut 
întreg azurul mărilor solare. 

Tăceri târzii, din umbre'nsângerate, 

Ţi-au înflorit apoi în palme spinii 
Şi răstignit cu lumile în spate 
Ai reînviat sub bolţile luminii. 

9 

Revista “Rânduiala ”, Bucureşti. Anul 1 , Nr. 3, Iulie - Septembrie 1935. 



de N. Crevedia 

Bat turlele, bat lung, prelung — şi tac. 
Caişi, aprinşi, în noapte, nişte sori. 
Boeri, cocoane, slujnici, negustori 
Aduc la Răstignire liliac. 

Tămâia crinii suspinând şi-i suie — 

Copile albe de madipolon 
Jelesc subţire, dulce, monoton. 

Pe Cel necununat, bătut în cuie. 

Moşi-Dumnezei frumoşi, înalţi, par popii 
Miroase-a groapă, a sălcii şi-a Florii — 

Cât nişte lumânări de cununii 
La poartă, verzi, în noapte, tremur plopii. 

Ţi-s ochii flori şi părul alăut — 

De-o săptămână — vie, scumpă viţă. 

Din pumnul tău mic cât o linguriţă. 

Extaze şi păcat n'am mai băut. 

Curaţi ca luna, cuvine-se dar 
In seara sfântă, cu luceferi jos. 

Iubirea noastră, brebenel stelar, 

S'o trecem pe sub Domnu Cristos. 

Revista “Gândirea. ”, Bucureşti. Anul XVI, Nr. 6, Iunie 1937. 

de George Coşbuc 


Pe când umbla Hristos prin ţară 
Lăţind cuvântul său frumos. 
Ovreii toţi i-au scos ocară 
Şi cărturari de-ai lor cercară 
Prilej să piardă pe Hristos. 

Aşa, 'ntr'o noapte'ntunecată 

Când vecinicul Mântuitor 
Dormea'ntr'o casă'ncreştinată, 
Găsitu-l-au ovreii'ndată 
Şi sfat făcut-au de omor. 

La miezul nopţii aveau să vie 

La casa unde el dormea 
Şi, casa pentru ca s'o ştie. 

Au pus ca semn şi mărturie 
în faţa casei o nuia. 

Dar Dumnezeu, cel ce scoboară 

Şi'n gândul cel mai nevădit. 

Nu lasă p'al său fiu să moară. 
Căci a răscumpărării oară 
Şi vremea morţii n'a sosit. 

Şi Dumnezeu orbit-a firea 

Ovreilor împinşi la rău, 
încât să n'aibă nicăirea 
Vrun chip de-a făptui pierirea 
Născutului din Dumnezeu. 

La miezul nopţii'n gloată mare 

Ovreii pe furiş pornesc 
Sunt muţi ovreii de mirare. 

Că ei la casa fiecare 
Ca semn câte-o nuia zăresc. 

Dac'am pierdut şi astăzi prada. 

Cu greu putea-vom s'o găsim. 

Porneşte-apoi răgnind grămada, 

Perândă2)'n zgomot toată strada 
Tăcutului Ierusalim. 

Dar neputând să mai găsească 
Pe Christ ca să-l omoare'n somn, 

Pierdut-au noaptea duşmănească 
Şi n'au putut să'ndeplinească 
Pierirea veşnicului Domn. 

Şi dintr'acea zi'nainte 
Rămas-a obicei, şi spun. 

Că pentru-aducerea-aminte 
De noaptea mântuirii sfinte 
Românii şi-azi armingeni pun. 

1 )_ 

- Arminden (Armingen) se cheamă ziua primă de Mai, când Românii au obiceiul să pună la 
poartă sau înaintea casei nuiele lungi împodobite cu frunză verde. Aceste nuiele încă se numesc tot 
armingeni. 

2 ) _ 

- Perândă - cutreieră pe rând. 



de Octavian Goga 

E sărbătoare pe câmpie, şi'n suflete e sărbătoare, 
învie firele de iarbă sub ploaia razelor de soare. 

Sunt Paştile cele frumoase, şi'n fire zvonul lor străbate, 
Clopotniţa-şi îndoaie trudnic încheieturile uscate. 

Arama strigă când se zbate măiastră clopotului limbă. 

Eu simt strigarea ei aprinsă, şi'n vorbe sufletul o schimbă: 

Voi toţi cari suferiţi şi plângeţi sub larga'ntindere albastră 
Veniţi, veniţi, căci va să vie curând împărăţia voastră! 

Veniţi voi obidiţii lumii cu buzele înfrigurate. 

Voi chinuiţii de arsura unei tăceri îndelungate; 

Voi osteniţi fără nădejde, voi slujitorii fără plată. 

Voi căror vremea v'a dat veşnic numai porunca blăstămată; 

Voi ce muncirăţi pentru alţii, trudind cu mâinile-amândouă. 
Veniţi, căci zvonul meu acuma, vesteşte învierea, vouă! 

Voi, cei cu fruntea de sudoare, cu genele de lacrimi ude. 

Eu cerului vă strig durerea, şi Dumnezeu din cer aude! 

Aduc lumina care sparge şi sfarmă capişti de păcate. 
Zăvoarele mucegăite din temniţe întunecate! 

Eu celor orbî dezleg azî taîna înfricoşată de-a vedea. 

Şi prăznuiesc, că'n al lor suflet învie învierea mea! 

Ascultă mintea mea supusă, genunchii mei se pleacă'ncet 
Şi-aduc prinosul închinării celui de neam din Nazaret. 



de George Coşbuc 

E soare'n cer şi cânt de clopote e'n sat. 

Biserica e plină de cei care-au plecat 

Din zori şi de cu-noapte, din dealuri şi cătune. 

Sfânt Paştele! Văzduhul e parc'o rugăciune. 

Şi totu-i sărbătoare pe deal şi pe câmpii. 

Cu flori şi cu izvoare, cu glas de ciocârlii: 

El, El dă zilei farmec şi farmec dimineţii. 

El morţii dă repaos, dă dragoste vieţii! 

E soare'n cer, puternic şi mândru ca un Crist, 

E linişte pe dealuri, şi ca o rugă sfântă 

Trec şoapte prin văzduhuri, iar clopotele cântă. 

E ziua veseliei, cu glas de ciocârlii. 

Cu zâmbete şi jocuri şi râsuri de copii. 

Căci azi învie Domnul, iar Domnul este mare 
Şi nimeni nu cunoaşte ascunsa lui cărare! 



de Mihail Codreanu 

Isus veni şi'n casa mea 'ntr'o seară: 

- Era'ntr'un tainic şi suav apus... 

Şi-am stat în casă singur cu Isus... 
Şi-afară era blonda primăvară. 

Atunci mi-a spus cu vocea lui cea clară 
Că oamenii sunt buni, deşi l-au dus 
Să-l bată'n cuie pe Golgota sus, 

Fiind-că i-a iubit din cale-afară. 

Şi mi-a mai spus că poate fi iertat 
Chiar Iuda ce-1 vându c'un sărutat. 

Ca să-şi sporească cu treizeci, argintii. 

Apoi, plecând, din prag mi-a spus că: 
Comoara sufletului ca şi-a minţii 
E să iubeşti pentru-a putea ierta. 



de Dumitru Iov 

Ce triste's Paştile în acest an 
Când dorurile pleacă în colind 


în spre hotare prinse de duşman. 


Unde nădejdiile candele aprind. 

Ce triste's Paştile!... au amuţit 
Clopotniţele gurăşe alt'dată 
Şi tot norodul parcă a murit 
Sub apăsarea grea şi blestemată. 

Nu-i primăvar'acolo'n depărtări. 
Livezile nu dau în promoroacă 
Şi toporaşi, la margini de cărări, 
Dumbrăvile'n albastru nu îmbracă. 

Stăpână-i moartea peste câmp si sat 
Şi-un ţintirim pe suflet moldovan... 

Ce triste's Paştile în acest an. 

Când plânge'n larg ogorul nost'furat... 

Şi când în trup de frate răstignit 
Pe'ncrucişeri de leat, ca şi'n trecut. 
Durerea lunii geme năduşit 
Şi arde al ludei nou sărut... 

Privesc spre-acolo iar în viitor 
Şi văd cum bucuriile s'adun. 

Când pentru neamul nostru acesta bun 
Va învia Cristos biruitor. 



de George Coşbuc 

Murind pe cruce să trudea 
Să ţie ochii'n sus spre soare. 

Dar fruntea lui sângerătoare 
Încet-încet spre piept cădea. 

Iar mă-sa mâinile-şi frângea. 
Ţipând de-odată: "Moare!" 

Atunci veni un corb zburând 
Cu crocnet spre Mântuitorul, 
Deasupra Lui oprindu-şi zborul 
Da roate şi ţipa flămând. 

Mar io! Junghi e al tău gând 
Şi fulger ţi-e fiorul! 

Cu fata albă ca de var 

Spre corb ea-şi înălţa cuvântul. 

Izbind cu mâini întinse vântul 
Spre el, dar le izbea'n zadar; 

N'avea puteri, de mult amar. 

Şi n'o ţinea pământul. 

Atunci Hristos si-a ridicat 
Spre corb privirea milei sale. 

Şi ochii-i s'au umplut de jale. 

Un zâmbet trist i-a luminat 
Din ochi pe chipu-i sângerat, 

Şi-apoi privi la vale. 

Spre mă-sa, şi cu glasul frânt 
A zis: "Ştia el, de ce vine! 

"O, lasă-1, mamă, lângă mine; 

"Că de'nsetat şi-aprins ce sânt, 

"Cum face el din aripi vânt, 

"îmi face, mamă, bine!" 

Ea blestemând la corb privea. 

Căci el pândea pe Crist să moară. 

Şi-l fericea dintr'altă oară. 

Căci singur el lui Crist făcea 
Durerea cea nespus de grea 
Să-i fie mai uşoară! 

ÎN GIRADINA GIHETESHANI 

de Vasile Voiculescu 

lisus lupta cu soarta şi nu primea paharul... 

Căzut pe brânci în iarbă, se'mpotrivea întruna. 

Curgeau sudori de sânge pe chipu-i alb ca varul 
Şi-amarnica-i strigare stârnea în slăvi furtuna. 

O mâna nendurată, ţinând grozava cupă. 

Se coboara-miindu-1 şi i-o ducea la gură... 

Şi-o sete uriaşă sta sufletul să-i rupă... 

Dar nu voia s'atingă infama băutură. 

în apa ei verzuie jucau sterlici de miere 
Şi sub veninul groaznic simţea că e dulceaţă... 

Dar fălcile'ncleştându-şi, cu ultima putere 
Bătându-se cu moartea, uitase de viaţă! 

Deasupra fără tihnă, se frământau măslinii. 
Păreau că vor să fugă din loc, să nu-1 mai vadă... 
Treceau bătăi de aripi prin vraiştea grădinii 
Şi uliii de seară dau roate după pradă. 

CIRISTOS A ÎNVIAT! 

de Alexandru Vlahuţă 

Ş'au tremurat stăpânii lumii 
La glasul blândului profet 
Şi-un duşman au văzut în fiul 
Dulgherului din Nazaret! 

El n'a venit să răzvrătească 
Nu vrea peirea nimănui; 

Desculţ, pe jos, colindă lumea 
Şi mulţi hulesc în urma luî. 

Şî mulţi cu pietre îl alungă 
Şî râd de el ca de-un smintit: 
lisus zâmbeşte tuturora, - 
Atotputernic şi smerit! 

El orbilor le da lumina. 

Şi muţilor le dă cuvânt. 

Pe cei infirmi îi întăreşte. 

Pe morţî îi scoală din mormânt. 

Şi tuturor de o potrivă, 
împarte darul lui ceresc 
Şi celor care cred într'însul. 

Şi celor ce-1 batjocoresc. 

Urască-1 cei fără de lege... 

Ce-i pasă Lui de ura lor? 

El a venit s'aducă pacea 
Şi înfrăţirea tuturor! 

Din toată lumea asupriţii 
în jurul Lui s'au grămădit 
Şi'n vijeliile de patimi 
La glasul Lui au amuţit: 

"Fiţi blânzi cu cei ce vă insultă. 
Iertaţi pe cei ce vă lovesc. 

Iubiţi pe cei ce'n contra voastră 
Cu vrăjmăşie se pornesc. 

Cât bine, câtă fericire. 

Şi câtă dragoste-ai adus! 

Şi oamenii drept răsplătire 
Pe cruce'ntre tâlhari te-au pus. 

Au râs şi te-au scuipat în faţă 
Din spini coroană ţi-au făcut. 

Şi, în deşarta lor trufie. 

Stăpâni asupră-ţi s'au crezut... 

Aduceţi piatra cea mai mare 
Mormântul să-i acoperiţi 
Chemaţi sutaşii cei mai ageri. 

Şi străji de noapte rânduiţi... 

S'au veselit necredincioşii 
C'au pus luminii stăvilar. 

Dar ea s'a întărit în focul 
Durerilor de pe Calvar, 

Şi valurile-i neoprite 
Peste pământ se împânzesc. 

Ducând dreptate şi iubire 
Şi pace'n neamul omenesc. 

Voi toţi, ce-aţi plâns în întuneric 
Şi nimeni nu v'a mângâiat. 

Din lunga voastră'ngenunchere 
Sculaţi... Cristos a înviat! 

de Vasile Voiculescu 

lisus murea pe cruce. Sub arşiţa grozavă 
Pălea curata-i frunte ce-o sângerase spinii 
Pe stâncile Golgotei tot cerul Palestinii 
Părea că varsă lavă. 

Şi chiar în clipa morţii huliră cărturarii 
Cu fierea oţelită îl adăpau străjerii... 

Râdea cu hohot gloata cu spasmele durerii 
Şi-l ocărau tâlharii. 

Zdrobită, la picioare-I zăcea plângând Maria 
Şi-adânc zbucnea blestemul din inima-i de mamă 
Alături Magdalena, în lunga ei maramă. 

Ţipa văzând urgia. 

Departe ucenicii priveau fără putere... 

N'aveau decât să fugă în lumea cea pribeagă 
Cu el se năruise nădejdea lor întreagă 
Şi fără mângâiere. 

Târziu, porni mulţimea în pâlcuri spre cetate 
Pe drumurile'nguste cu lespezi pardosite 
Trecură fariseii cu fetele smerite 

5 

Şi bărbile-argintate. 

Măslini fără de frunze dormeau mocnind pe coaste 
în vale, ca'ntr'o pâclă, dormea Ierusalimul, 

Pe cruce somnul morţii dormea de-acum sublimul 
lisus, vegheat de oaste. 



de Nichifor Crainic 

Prin grâul copt, pe unde-aleargă şerpuitoarea mea cărare 
Ce scapătă departe'n aur de glorioasa înserare. 

Mi s'a părut că treci, lisuse, precum treceai pe vremea ceea 
Gustând în mers prietenia pescarilor din Galileea. 

Pe părul Tău, încununându-1, juca o flacără bălaie 
Şi soarele muia veştmântul drumeţilor în vâlvătaie. 

Vorbeai... şi inimile toate se aninau de vorba Ta 
Şi le purtai ca o podoabă de ciucuri prinsă la manta. 

Că vorba Ta era mai dulce ca rodiile din Edom 
Şi'nomenia dumnezeirea şi îndumnezeia pe om. 

Treceai... şi sângera în Tine prigoana crudelor sinedrii, 
în zări vă aşteptau gigantici, cu crengi ocrotitoare, cedrii. 

Iar eu părea că merg în ceata de ucenici şi ucenice 
Să sfarăm şi eu, pentru cină, cu palmele-amândouă, spice. 
Eram, socot, prea mult al lumii şi prea puţin al vrerii Tale 
Că pământeană grije. Doamne, m'a'ntârziat, stingher, pe cale. 

Pe-acelaşi galben grâu coboară acelaşi glorios apus. 

Dar n'aud vorbele pe care evangheliştii nu le-au spus. 
Trecură veacuri, şi cu ele că treci din nou mi s'a părut 
Şi-Ţi caut urma luminoasă în lutul moale s'o sărut. 



de Octavian Goga 

De glasul ei tresai pe pernă. 
Măicuţă, tu, cu chip frumos. 
Şi-alergi în grabă la altarul 
Mântuitorului Hristos... 

Te văd în colţul vechi de strană 
Cum stai supusă de răstrişti. 
Şi-atâta jale pare scrisă 
în ochii tăi curaţi şi trişti... 

Şi cum te'nchini în rugăciune. 
Eu mă gândesc înduioşat: 
Nemilostiva toacă-a nopţii 
Ce vis frumos ţi-a tulburat?... 

de Vasile Alecsandri 

De Paşti în satul vesel căsuţele'nălbite 
Lucesc sub a lor malduri de trestii aurite 
Pe care cocostârcii, înfipţi într'un picior. 

Dau gâtul peste aripi, tocând din ciocul lor. 

Un scrânciob mai la vale pe lângă el adună 
Flăcăi şi fete mândre ce râd cu voie bună, 

Şi'n sunet de vioare, de cobze şi de nai 
Se'ntoarce hora lină, călcând pe verde plai. 

Bătrâni cu feţe stinse, români cu feţe dalbe. 
Românce cu ochi negri şi cu ştergare albe 
Pe iarba răsărită fac praznic la un loc. 

Iar pe'mpregiur copiii se prind la luptă'n joc. 

Şi scrânciobul se'ntoarce, purtând în legănare 
Părechi îmbrăţişate cu dulce înfocare. 

Ochiri scânteietoare şi gingaşe zâmbiri 
Ce viu răspând în aer electrice luciri. 



de Vasile Alecsandri 

Christos Mântuitorul din morţi a înviat 

9 

Şi fruntea-i ca un soare. 

Lucind peste popoare. 

Flori de nemurire în lume-a'mprăştiat. 

Christos, Zeul credinţei, ieşit-a din mormânt! 
Ş'a sa reînviere 
Ne arată că nu piere 
Dreptatea şi credinţa şi adevărul sfânt! 

Christos e viu! Ca dânsul, ol voi ce suferiţi 
în lanţuri de robie. 

Curând la viata vie 

9 

Din umbra trist' a morţii veţi fi cu toti ieşiţi! 

9 9 9 T 9 

m PAI TI 

de Tudor Arghezi 

La toate lucarnele şi balcoanele 
Au scos din cer îngerii icoanele 
Şi-au aprins pe scări 
Candele şi lumânări. 

Oraşele de sus, în sărbătoare. 

Au întîns velînţe şî covoare, 

Şî ard în potire 
Mireasmă subţire. 

Şi din toate ferestrele odată. 

Mii şi sute de mii. 

Heruvimii fac cu mâna bucălată 
La somnoroşii copii. 

CPISTOS A ÎNVIAT! 

de Cincinat Pavelescu 

E soare pe ceruri, 

Şi'n inimi e soare. 

Cu iarna ce moare. 

Nădejdea învie. 

Pe firul de iarbă. 

Pe frageda floare. 

Cu lacrime plouă 
Mărgele de rouă. 

Aleargă peste'ntreaga fire 
Fioruri largi de fericire 
Şi toate inimile bat: 

"Cristos a înviat!" 

Un zbor naiv de idealuri 
In inimi prinde să tresară... 

Ca şi pe câmpuri, văi şi dealuri, 
în suflete e primăvară! 

Şi cerului mai clar, mai dulce, 
I-aduce parcă o solie 
De tot norocul nostru - blânda 
Şi-armonioasa ciocârlie. 

Cântati "Cristos a înviat"! 

9 

Şi clopotele'n dimineaţă 
Să'nalte'n ceru'nseninat 

9 

Cântarea dragostei de viaţă! 

Şi glasul lor purtat de vânt. 
Când va sui 'n lumină. 

Spre tronul Domnului cel Sfânt, 
Cu lumile se'nchină. 
în ceasul binecuvântat 
De vis şi rugăciune 
Când soare răsare, 

C'o argintie trâmbiţare 
Un înger poate o să sune 
într'a popoarelor uimire. 
Universala mântuire: 

"Cristos a înviat!" 

iHlnistos 01 îirDviioito 

de Andrei Ciurunga 

Hristos a înviat peste şantiere 
precum peste cărbuni învie para. 
De-aici va creşte marea înviere 
ce va cuprinde - mâine - toată ţara. 

Hristos a înviat peste lopeţi 
abia mişcând în mâini însângerate, 
a înviat ca în atâtea dăţi 
să ne sărute frunţile plecate. 

Hristos a înviat peste spinări 
încovoiate aprig sub povară - 
acest Hristos care'n atâtea ţări 
a fost bătut pe cruce-a doua oară. 

Hristos a înviat şi pentru noi, 

sau poate numai pentru noi anume, 

să ne deschidă drumul înapoi 

spre câte-au fost - şi vor mai fi în lume. 

Hristos a înviat biruitor, 
cum biruind vor învia martirii, 
când peste zidul închisorii lor 
va creşte mâine muşchiul amintirii. 

Hristos a înviat peste şantiere 
să-şi dăruie trupul - pâine, 
şi să vestească marea înviere 
ce va cuprinde toată ţara, mâine. 

1953 


Din voi. “Poenele cunplitului canal” {1 Q^O-1 Q^^). bel. (Jniversalia, Craiova, 7 QQ2. 

oe PAfTI 


de Virgil Mateiaş 

Un crâmpei de soare umblă 
Prin zăbrele loc să-şi facă, 

A împins vreo zece suliţi 


în celula mea opacă. 


Şi pe firul lor subţire 
A lăsat uşor să vină. 

Pentru zilele învierii, 

O prescură de lumină. 

S'a uitat în jur şi'n blidu-mi 
Şi, văzând, iar, cât de gol e, 
A vărsat un ou de aur 
Peste ciorba de fasole. 

S'a urcat pe mâni, pe frunte 
Si mi-a sărutat frumos 
Lacrima ce mi-a adus-o 
învierea lui Hristos. 

Soare milostiv, ascultă 
îţi mai cer un dar, şi-anume 
Varsă-un pic de omenie 
Peste om şi peste lume! 

1 3 Aprilie 1 Q63, AiucI, Zarea, celula S2 



de Virgil Mateiaş 

E mult de-atunci, ostaşii 
din garda lui Pilat 
au râs când li se spuse 


că Tu eşti împărat. 


Ţi-au spus măscări, făcut-au 
şi glume de prost gust 

când Ţi-au adus cununa 
şi haina lui August. 

Te-au şi scuipat, şi'n urmă 
chiar ei Te-au răstignit, 
că la aşa ispravă 
iudeii s'au gândit. 

Ba unul dintre dânşii 
cu suliţa Te-a'mpuns 
că se'negrise Cerul, 
ca semn că e de-ajuns. 

Când totul se sfârşise, 
o Mamă mai plângea, 
ludeii-şi dădeau coate 
şi garda Te păzea. 

A treia zi din piatră 
din moarte Te-ai sculat 
că garda şi iudeii, 
fugind, s'au speriat. 

Doamne! în fiecare Vineri 
de Paşti, pe înserat, 
eu vin să văd vreo rană 
dacă s'a vindecat. 

Dar când mă uit la Tine, 
roşesc şi mă agit 
de parc'am fost acolo 
şi eu şi am fugit. 

Nu cumva rătăceşte, 
fugar strămoşul meu 
că'n loc să-ţi mângâi rana 
încep să tremur eu? 

Şî cum îl cheamă. Doamne? 
să-l strîg de pe la dacî, 
că Tu nu ţii mânia, 
să-l ierţi şi să Te'mpaci! 


7 7 Aprilie 7 Min. Interne, celula 3^ subsol. 

de Radu Gyr 

Şi primăvara parcă era alta, 
curgea şi luna altfel pe zăplaz ... 

Pe-atunci nu ne cioplisenn stânci, cu dalta, 
meşterul timp, nici frunte, nici obraz. 

N'aveam tăiate'n cremene nici faţa, 
nici lacrima, nici frunza cu cununi. 

Mai mirosea a zmeură şi viaţa 
şi inimile noastre a căpşuni. 

Pe-atunci purta şi vântul flori în chică 
şi cântecul pe frunte, prour nou, 
şi'n fiecare cuib de rândunică 
pui de heruvi ţâşneau din orice ou. 

Căzând din cer ori coborând din lună, 
ne aşteptau caişii în pridvor; 
mergeam cu ei la denii, împreună, 
şi ne'nchinam ca ramurile lor. 

lisus venea cu rouă în potire, 
priveam adânc în ochii Lui adânci, 
şi înviam în orice răstignire, 
când surâdeam pe crucile de-atunci... 



de Nichifor Crainic 


Din spuma de vişini răsare conacul 
Sub nemărginitul safir înstelat. 

Aprins de-aşteptare, pândeşte buimacul 
Strângându-şi toporul sub braţu'ncordat. 

Troianul de floare Tascunde ca norul 
Ce-ar sta să se spargă în trăsnet cumplit. 

Din sânge rachiul, din minte amorul 
Străpung cu duhoare văzduhu'nflorit. 

E noaptea'nvierii. Tresaltă făptura; 
Tămâie e'n codri şi smirnă'n grădini. 
Spre marea minune se'nalţă natura 
Cu ierburi şi arbori schimbaţi în lumini. 

Un clopot răsună, răspund celelalte. 
Talazuri rotind în eter. 

Se umplu de vuiet tăcerile'nalte 
Şi sufletul lumii se suie spre cer. 

Buimacul înjură părută zăbavă 
Cu care creştinii se duc spre altar 
Pur, crinul credinţei se leagană'n slavă 
Să-l miruie rouă cerescului har. 

Conacul e singur. Ai casei plecară. 
Zăvoarele astăzi pe uşi nu se pun. 
Deschisă e poarta oricărui de-afară. 
în noaptea'nvierii tot omul e bun. 

Acasă rămâne bunica oloagă, 
lisus înviatul luceşte'n iatac. 

Bătrâna'n fotoliu, sub candeli, se roagă 
Când intră navală tâlharul buimac. 

Alături e lada crezută cu-o sumă 
Ce face un diavol din omul mărunt. 

El strânge toporul de parcă-1 sugrumă 
Smuncindu-1 în aer sălbatic şi crunt. 

Bătrâna se uita la el fără frică 
Cu chipu'n văpae de candeli nimbat. 

Ea crede că omul o cruce ridică 
Şi glasul ei cântă: "Hristos a'nviat!" 

Ce caldă blândeţe, ce miere cerească 
E'n glasul bătrânei că omu-a'mpietrit? 
Se nărui braţul ce vru să lovească. 

Toporul îi cade cu zgomot icnit. 

Se mişcă năluca lisus în icoană 
Şi'nvăluie'n aur tăcutul iatac. 

Podeaua răsună de stranie zvoană 
De parcă'n adâncuri ar geme un drac. 

Atât a fost totul. Acum se frământă 
Ca noru'ntre vânturi de nord şi de sud; 

Cu mintea trezită şi-asupra-şi răsfrântă. 

Se vede deodată nemernic şi crud. 

Cu spaimă zăreşte, surprinse'n trezie. 
Dihănii de beznă ce'n suflet s'ascund 
Precum într'o apă când e străvezie 
Vâscoase jivine târându-se'n fund. 

Sub bolta'nstelată, ce stă'n sărbătoare. 
Pământul se'ntinde smălţat ca un preş. 

Tot omul lumină, tot pomul o floare. 

Doar el, pângăritul, se simte un leş. 

Bătrâna-1 priveşte de parcă-1 răsfaţă. 

Străină cu totul de zbuciumul lui; 

Ea pare bunica lui însuşi de faţă 

Ca'n vremea când, fraged, era doar un pui. 

Mergea împreună cu sfânta bătrână 
în nopţi ca şi asta la Domnu Hristos, 
Râdeau ghioceii în chita din mână 
Şi inima floare s'o ducă prinos. 

O, glasuri de clopot şi ropot de toacă. 
Odraslă de înger rămasă'napoi. 

Cascada de munte căzută'n băltoacă. 
Zăpadă de suflet topită'n noroi! 

Zdrobit îngenunche şi geme: "Iertare, 
Iertare, iertare", cu grai sugrumat. 
Bătrâna-1 priveşte cu-adâncă mirare. 

Iar glasul ei cântă: "Hristos a'nviat!" 

de Andrei Ciurunga 

O, de-ar mai trece Dumnezeu prin ţară 
să ne citească sufletul afund, 
cel răstignit a nu ştiu câta oară 
pentru'ndrăzneala de-a se vrea rotund, 

ar da de mari palate'mpestriţate 
şi de bordeie-ascunse în pământ, 
dar niciodată. Doamne, ferecate 
la'nfăţişarea oaspetelui sfânt. 

O, de-ar veni bătrânul din poveste 
cu barba lui de sălcii şi măslini, 
ne-am ridica încreştinaţi pe creste 
spre Răsăritul hojma de străini, 

şi zornăind cătuşele comune 
ce-au ruginit în temnîţele lor, 
ne-am lumina de-o dulce rugăciune 
cu care abia ne'mbujorăm de dor. 

Dar Dumnezeu mai zăboveşte încă 
la ceasurîle-acestea prea târzii, 
în lume poate s'a lăsat vreo stâncă 
mai grea, pe pieptul altei seminţii. 

Ci noi, bolnavi de-adâncă neputinţă, 
privim zadarnic înăspritul drum. 

Din cele ce ne-ar fi de trebuinţă 
ne sunt de lipsă scuturile-acum. 

Sub cerul ţării, cătrănit sinistru, 
s'a răstignit Hristos ca la'nceput, 
cu palma stângă sângerând pe Nistru 
şi palma dreaptă înflorind pe Prut. 

Privindu-Ţi Fiul dăruit pierzării, 
îţi mulţumim de codri şi de grâu, 
dar ne revoltă, Doamne-al îndurării, 
că nu ne-ai dat şi fulgere la brâu. 

îrfDVii#r# 

de Maica Teodosia (Zorica Laţcu) 

Am fost cândva mormântul nou în care 
Nicicând vreun mort nu mai fusese pus. 
Mormânt deschis în lungă aşteptare. 

Ca să-l primesc în mine pe lisus. 

Şi iată, mâini de ucenici, pioase. 

Mi l-au adus în giulgiu'nfăşurat; 

Cu zvon de rugăciune şi prinoase 
în mine ca în groapă L-au culcat. 

A stat dormind sub lespedea uitării. 

Cu strai de gânduri aspre învelit, 
înmormântat în noaptea întristării 
Şi cu tăceri adânci pecetluit. 

Dar tu ai înviat. Lumină lină 
Şi totul s-a umplut de străluciri. 

Iar bucuria trâmbiţei divină 

9 

Zvoneşte imnul veşnicei iubiri. 

Acum mormântul este bazilică. 

Iar gândurile mele - pelerini - 
Cucernice spre Tine se ridică 
Şi Tu spre ele mila Ţi-o înclini. 


Loi €iry€#ci pyif’foifciio 

de Virgil Maxim 

O, Crucea Domnului Hristos, crescuta'n noi! 

Ca pe-un Copac al Cunoştinţei Binelui şi-al vieţii 
Te-am adăpat cu sânge cald şi tânăr şi cu ploi 
de lacrimi revărsate'n "psalmii dimineţii"... 
Suntem cu Simon Cireneu, toţi, sub Tine, 
Izbăvitoarea noastră din temniţele morţii!... 

9 9 

Ne-am răstignit pe Tine, surâzând 
durerilor răsfrânte'n prăbuşirea 
dorinţelor de viaţă vinovată şi păcat!... 

Purificaţi sub Har, durerea noastră 

am preschimbat-o în iubire, 
si i-am iertat 

5 

pe cei ce-n amăgirea lor din cuget 
ne-au junghiat!... 

Credeau în biruinţa lor de "ceas pătat"... 

Şi ne-am sculat din "giulgiul morţii" 
la ceasul rânduit de Cel Prea înalt, 
să fim acelaşi leat 
cu Domnul nostru în Lumină 
la Judecata Lumii!... 

La Marea şi Sfânta, înfricoşătoarea 
Şi singura Prea-Dreaptă Judecată 
din Valea losafat!... 

O, Crucea Domnului Hristos, crescuta'n noi, 
să Te purtăm ca pe-un Stindard Biruitor 
în Viaţa de acum şi'n Veacul-de-Apoi!... 
Amin! Amin! Amin! 
în veci. 

Amin, Amin! 



de Nichifor Crainic 

Sub vraja mângâierilor de soare, 
Natura'n strai de floare s'a'mbrăcat, 
Pluteşte'n lume duh de sărbătoare. 
Căci azi din morţi Cristos a înviat! 

5 

Nădejdi primăvăratice ne'nbie 
Să ne trezim din ură si păcat. 

Iubirea si credinţa'n noi să'nvie. 
Căci azi din morţi Cristos a înviat! 

9 

Cu sufletele'n volburi de lumină 
Şi'nflăcăraţi cu cugetul curat 
Să ne'nfrăţim în dragoste creştină, 
Urându-ne Cristos a înviat! 

Serafice cântări de biruinţă. 
Zdrobesc cătuşe şi dărâmă porţi 
Sus inimile fraţi de suferinţă. 

Căci azi Cristos a înviat din morţi. 

9 

1956, Zarea Aiudului 



de Dumitru Bacu 

Azi noapte mi-a bătut în geam un glas. 

Părea un geamăt sfâsiat si stins 
Venit din adâncimi de necuprins. 

Un vagabond prin nopţi, fără popas... 

Prin licărirea stelelor de sus 
Mi s'a părut că'ntrezăresc un sfânt 
Ce rătăceşte'n taină pe pământ. 

Un vis ciudat? Sau poate chiar Isus? 

în ochi sclipeau aprinse, verzi lumini 
în palma rezemată de oblon 
Ardea adâncă, urma de piron 

Pe fruntea albă semnele de spini. 

Azi noapte mi-a bătut Isus în geam. 

Şî mî-a vorbît. Dar parcă eu vorbeam... 

Din volunul de poezii '/O/uc/”. Colecţia “Dacoronania”, Madrid, 7 Q6 7. 

S'a oprit din scris şi pana. 
Toate, de înmărmurire. 

Las' sa picure din rana 
Fiului, dumnezeire. 

„Iartă-1 Doamne că nu ştie 
Ce-a făcut sau ce doreşte. 

Azi s 'a lepădat de iie 
Şi-a uitat de pâini şi peşte. 

A uitat să-şi oglindească 
Ceru'n milă şi iertare. 

Purta coif, azi, poartă cască 
Şi mereu ceva nu are. 

Strânge 'ntruna ca'n blesteme. 
Strânge depăşind măsura. 

Şi visând tot diademe 
A 'ncurcat mila cu ura. 

Tu i-ai dat să-ţi poarte chipul 
Cel întru desăvârşire. 

El, îţi numără nisipul 
Şi se'mbată din potire. 

Tu ai vrut stăpân să crească 
Şi'n dreptate să-ţi urmeze. 

El, din dania cerească. 

Toate vrea să'nstrăineze. 

lartă-i Tu deşertăciunea. 

Iartă Doamne tuturora; 

Repeta-voi rugăciunea 
Până când suna-va ora." 

Picură din rană sânge. 

Buze binecuvântare 
Murmură, iar lumea plânge 
Şi se'nşiruie cărare. 

Cade brumă de culoare 
Peste ouă ce le'nchină. 

Dor genuchii, umăr doare. 

Creşte crucea în lumină. 

Frunţi se pleacă la mormântul 
Ce-are piatra răsturnată. 

Şoaptele le poartă vântul... 

„lartă-i Doamne încă-odată!" 

^tefcKK <3rke.or^he TH£OPO^U 

'^Revista Scriitorilor Ronâni*\ Munchen, Nr. 7 2, 7 Ql? 



Plâng amurgurile serii, picături mari de lumină 
întunericul se lasă peste frunţi care se'nchină, 

Şi'n tăcerea grea de piatră, peste sufletele triste. 
Noaptea scutură fiorii unor gânduri pesimiste. 

In căminele de veacuri, pe-un pământ sfinţit cu sânge 
Stau de strajă sărăcia şi răbdarea ce se strânge. 
Şoaptele's rostite'n taină, pe covor de lacrimi grele. 

Cu speranţe spulberate; viaţa-i goală fără ele. 

Palid pâlpâie'ntre buze ruga plină de mistere. 

Căci credinţa mai rămâne singura lor mângâiere. 

Este noaptea învierii, după Patimile Sfinte, 

Cu slăvitele prohoduri. Cel mai Sfânt dintre Morminte. 

Şi lumina ce s'aprinde din lumina lui Isus 
Este dusă în cămine cu credinţa'n Cel de Sus. 
Zâmbetele'nseninează ochii feţelor cernite. 

Ca să cânte'n cor de îngeri cântecele moştenite. 

Şi să-şi spună'nviorate cum românului i-e dat 
După datinile sfnte, că "HRISTOS A ÎNVIAT!". 

ALexAKclrCKA ISAC 

Din volunul "Pribegie şi Dor", Editura "Coresi", Freiburcj, 7 QSE. 

IP A f T I 

Numa'n Munte este-un brad, 

Mult încetinat şi'nalt, 

Dela Dumnezeu lăsat 
(Colind) 

1 . 

întâia răstignire. Stă Cuvântul, 

Şi litera-1 rodeşte'n alfabet. 

Mai necuprins ca timpul şi pământul, 
Liturghisind cu cel dintâi poet. 

Azi infinitu-i carte peste carte. 

Şi litera bea viaţă din tăcere. 

Călcând cu semnul morţii peste moarte. 
De-abia mai ştim de-această înviere. 

2 . 

A doua răstignire. Ştie dorul 
De sfinte amintiri din alte sfere: 

Cetim în game stelele şî sborul 
Spre-acasă, îngânând durere. 

Şî notele de-abîa vrăjesc misterul 
Să ne-aromească rugile şi cina, 

Şi'n geamul pauzei să ne-arate cerul. 

Aşa-i cuminecarea cu Lumina. 

3. 

Şi-a treia: Dela unul pânTa nouă. 
în zero-s geometrie şi algebre: 

Splendori de ordine, o lume nouă. 

Cu centrul în matrice şi tenebre. 
Rachete-1 caută'n altă încăpere, - 
Anti-materie, viteză de quasari, - 
Şi câtul iscă roiuri de mistere. 

Şi noi suntem mai singuri, mai fugari... 
4. 

Şi-aceasta-i Crucea. Mântuiţi de Nume. 
Răspundem toţi în ceruri. Suntem una. 
Născuţi din taină, din exil la lume. 

Şi spinii minţii ne'mpletesc cununa. 

Cu zorii care-anuntă dimineaţa, 

9 5 / 

/V 

In inimă ne strângem cu sfială. 

De două mii de ani ne tragem viaţa 
Din groapa Lui, fără de cruce, goală. 

)/AsUe rosrcucÂ 


Din voi. in narea şi)i nornintele clin noi”, bclitura revistei “Drun”, Madrid, 1 Q 61. Publicata iniţial 
în ziarul **Cu\/ântu/ în Exil”, Freisincj. Anul IV, Nr. U6-U1, Martie-Aprilie 1 Q66. 



Bate, 

în inimă de cetate, 
în inima mea, 
în inima ta, 
clopotul învierii!... 

îl auzi frate 
cum bate, 
pentru tine, 
pentru mine, 

pentru toţi cei fără de Ţară 
ce-şi duc zilele amare 
peste hotare?... 

Christos a înviat, 
cu moartea pre moarte călcând, 
iar nouă dăruind 
speranţa că. 

mai târziu, ori mai curând, 

Invia-va şi România, 
precum învie 

în fiecare primăvară păpădia. 

Frate de sânge si credinţă, 
uită orice umilinţă. 

9 

Uită lacrimile, 
uită suferinţele, 
îndoindu-ti credinţele 

9 9 

că, precum El, 
sculatu-s'a din morţi, 
şi noi, aşişderea, 
ne vom scula 
odată cu Tara 

9 

din inima mea 

din inima ta, 

din inima noastră, 

spre a sta veşnică mărturie, 

pentru o altă Mare Românie. 

Bat clopotele în Cetate. 

Christos a înviat, frate! 

NCcoLae NOVAC 

Revista **Carpaţii*\ Madrid. Anul XXII, Nr. 3, Feb.-Martie 1 QH. 

PUSTIIT 

Miezul nopţii 
bate... 

Agonice inimi... 
prinse'ntre lăcate - 
sub un cer 
de sânge... 
când luna 
se stânge... 
şi Hristos se frânge - 
pe-o putredă Cruce 

CU Juda năluce... 
Miezul nopţii 
bate... 

inima-mi străbate... 
cu fior de ghiaţă 
cu sufletu' nghiaţă... 
Miezul nopţii 
bate'n 

crudă vijelie... 
Pustiit mă sting 
pe culmi de mânie... 

Sfântă Românie! 

6. II. 1963 


Al. SILISmEANO 


Ziarul **Cuvântul în bxH”, hreisincj. Anul I, Nr. 7 7, Aprilie 7 Q63. 



Iertare, Doamne, dacă nu mai pot. 
Când crucea mă apasă la pământ! 

Azi parc' aud chemarea din mormânt 
Şi mă despart de toate şi de tot... 

Mişelnicii din urmă m'au răpus. 

Să nu le tulbur viaţa de pigmei. 

Sunt gata. la-mă, dacă Tu mă vrei. 

Iar Neamul soarta'n mâna Ta şi-a pus! 

Pe frunte-mi arde ramura de spini. 

In glezne simt piroanele adânci... 

O, Doamne! Dă-mi oţetul, să-mi alini 

Văpăile de sete infernală... 

Şi lasă-mă să mă târăsc pe brânci. 

Spre încercarea cruntă şi finală!... 


PeryietrCus L£ONTI£^ 


Din volunul de poene ''La roscuceo neanului” 1 ipocjrafia “Danubia”, Munchen, 1 QIU-. 

Privea spre cer, spre lumea largă, 
la muribunzii de pe targă, 
ce aşteptau, o mână'ntinsă, 
ca moartea 'n lut să fie'nvinsă... 

Nimica n'apărea în zare... 

Nici o speranţă, lumânare, 
din ochiul celui răstignit, 
scuipat de toţi şi biciuit... 

Sub umbra de măslin, un om, 
sărman olog! Cum implora 
un ajutor mântuitor... 
zadarnic! 

Când Isus acum, 
urca calvarul ca un om... 

AL SILISmCANU 


Din volunul ''Poarta sincjurâtâfii”. bclitura “Carpatii”, Madrid, 7 Q6 7. 




îNvieiF^e 


în noapte sfântă de 'nviere 
răvaş scriu către ţară 
şi gândul mi-e la cei 
ce-aşteaptă izbăvire 
din noaptea asupririi. 

Ca'n vis revăd trecutul - 
în satul de pe Prut 
omătul se topeşte 
şî'n luncă 's sălciile verzi. 
Şi prima bucurie: 

Floriile cu soare. 

E Săptămâna Mare: 
vecerniile 'ncep - 
Trădarea, Răstignirea 

şi Punerea 'n Mormânt. 
Şi-apoi un gol... 

E noapte de un veac 
e noapte de-un mileniu 
şi noaptea'ar fi rămas 
dacă Hristos n'ar fi 'nviat... 
Dar visul se 'ntrerupe 
biserica se umple 
şi candela veghează: 
o stea în întunerec. 

De-odat' un fulger, 
un trăznet de lumină: 
Hristos a înviat! 

Lumină din Lumină. 

Şi fiecare poartă 
lumina mai departe 
din om în om 
dîn casă 'n casă: 

Lumina învierii! 

Voi cei de-acasă 
simţiţi cum pâlpâie 
lumina 'n pribegie 
aici şi pentru voi? 

Şi noaptea se destramă, 
lumina năvăleşte 
în suflet şi în case 
şî fiecare ştie: 

Hristos a înviat! 

Şi fiecare cântă: 

Hristos a înviat! 

Acum şi 'n veşnicie: 
Adevărat! Adevărat! 

1966 

UoKCdA LUTOroViCI 


Ziarul **Cu\/ântul în bxil”, hreisincj. 

Anul IV, Nr. UGlUl, Martie - Aprilie 7 Q6 6. 

Pe ţărm, în rugi fierbinţi, în ritm cu zorii. 
El vede'n mări de secole, vapoare. 
Hrănind, din grâul românesc, istorii 
Şi inima rodindu-ne-o cu soare... 

în preajma lui furtunile sunt râme, 
Isbindu-se, becisnice, de Munte. 

Ci El îşi rupe timpul din parâme 
Şi creşte evi de cer dintr'un grăunte. 

O inimă-i neamul. O bătaie. 

Pe drumul cel din urmă, spre 'nviere. 
Cuvântul lui, ca paloşul. Şi taie 
între duşmanii legii şi tăcere. 

Şi îngerii-1 anunţă din trompete; 

- în alt veleat, în sânul altei fete. 

Şi-l duce valul mării spre oceane: 

O să m'aştepte lanţuri şi coronae... 

Atunci vom strânge iarăşi colb şi spume. 
Urcând în vifore şi'n bătălii; 

Şi-om fi din nou însinguraţi în lume, 
Scrumiţi de nedreptăţi, de veşnicii... 

El vede totul că se uită'n El, 

Ca'ntr'un străfund de taină şi lumină; 

Şi taina-i una, cum a fost în Miel: 

- O să-i împartă sângele drept cină. 

Şi astăzi, val de val, vuieşte Marea 
Şi-i pregăteşte scară de basalt, 
Plecându-şi spre faleza lui spinarea 
Şi răzimând-o'n ţărmul celălalt... 

îl aşteptăm mereu. Luptând cu piatra 
Din fundul Mării, să ne facem sară; 

Şi'n rădăcini, în dimensiunea patra. 
El ni-se-aşează piatră unghiulară. 

Martie 1966 

)/AsUe rosrcucÂ 


Ziarul **Cuvântul în bxH”, hreisincj. Anul IV, Nr. U-SjU-l, Martie — Aprilie, 7 Q66. 

DE ACELAŞI AUTOR: 


♦ "Bibliografia operelor autorilor legionari". Editura “Libertatea", Jacksonville, 
Florida, 1993. 

♦ “Publicaţii Legionare". Editura "Libertatea", Jacksonville, Florida, 1993 / 2017. 

♦ "în cumpăna vremii" (scurte nuvele]. Colecţia “Libertatea", Jacksonville, Florida, 

1994. 

♦ "VICTOR CORBUŢ -în pas cu noi". Colecţia "Omul Nou", Hallandale, Florida, 1995. 

♦ “Crâmpeie de viaţă - în pădurea cu fiare sălbatice" (voi. 1 - 11]. Editura 
“Libertatea", Jacksonville, Florida, 1995 - 1996. 

♦ "Martirii ne veghează din ceruri" (voi. 1]. Editura “Libertatea", Jacksonville, 
Florida, 1997. Voi. 11 (în pregătire). 

♦ “Snop de vise" (versuri). Colecţia “Libertatea", Jacksonville, Florida, 1997. 

♦ “Crăciun în Exil" - Mică antologie a celor mai frumoase versuri de Crăciun 
publicate în Exil. Colecţia “Libertatea", Jacksonville, Florida, 2014. 

♦ “De ici, de colo..." - Antologie de versuri legionare (Voi. 1 - 11]. Editura 
“Libertatea", Jacksonville, Florida, 2018. 

♦ “Sărbătorile Crăciunului si Anului Nou Reflectate în Presa Naţionalistă" - 
Antologie în texte şi versuri. Editura “Libertatea", Jacksonville, Florida, 2018. 

Ediţii îngrijite: 

♦ “Acuzat, martor, apărător în procesul vieţii mele" de Dumitru Banea. Colecţia 
“Omul Nou", Miami Beach, Florida 1994. 

♦ “Rezistenţa în Munţii Braşovului" de Petre Baicu. Colecţia “Omul Nou", 
Hallandale, Florida, 1994. 

♦ “Cărticică de cântece" (legionare). Editura “Libertatea", Jacksonville, Florida, 

1995. 

♦ “Jurnal numai pentru mine" de Niţă Ghimbăşanu (1], caietele 1-2; în lucru, 
caietele 3-4. Colecţia “Libertatea", Jacksonville, Florida, 1997. 

în curând: 

♦ “încrustări pe răboj..." (volum antologic], 2018. 







